
UVOD 


KAKO SAM DOŠAO DO PRSTENA 

Kod prstena tog neh se sjeti menef 

Lohengrin 

ILO je to za jutarnjih sati sedamnaesti veljače 
1892. U knjižnici Marciani, u tihom malenom 
kutu određenom za studij rukopisa, dao sam 
donesu stari ljetopis Daniela Barbara, te sam 
s uzbuđenjem pratio duhovito pričanje i sav se uživio 
u sjaj mletačke prošlosti. Uto me dozove natrag u sa¬ 
dašnjost glas knjižničara kneza C. Soranza, koji je svim 
posjetiocima knjižnice svojim savjetom na različne na¬ 
čine neumorno pomagao. »Gledajte, što su mi baš sada 
đonieli! Neki stari prsten, ukrašen fino izrađenim orna¬ 
mentima i nadpisom s gotskim slovima. Našli su ga se¬ 
ljaci kod kopanja u zemlji. Nađpis je očito njemački _. 

ne biste li ga mogli pročitati? 

Uzeo sam prsten, i prvi me pogled uputio, da bi to 
moglo biti djelo kojega njemačkog zlatara iz vremena 
kasne gotike, po svoj prilici oko god. 1500., možda jedno¬ 
ga od onih augsburžkih majstora, iz kojih su radionica 
izašli toliki liepi radovi. Taj zlatni prsten bio je osobito 
dobro uzčuvan, samo vrlo neznatni gotovo neprimjetni 
tragovi pokazivali su, da se nosio kratko vrieme. Unut¬ 
rašnja strana bila mu je gladka, ali na obloj vanjskoj 



da mi 

strani vidjele su se u plemenito jednostavnoj graviri dvie 
trake, koje su se međusobno izmjenjivale i tekle koso. 
Jedna je od njih bila izpunjena valovitom prugom, a 
druga riečima nekog gesla u gotičkim minuskulama i u 
kutovima vitkim, malenim listovima. Ma da je umjetnik 
šiljatom spravom oštro i točno urezao slova u zlatnu po¬ 
vršinu, ipak mi nije odmah uspjelo pročitati pismo, pa 
sam mučan posao prekinuo, da saznam od ljubaznog do¬ 
nosioca te dragocjenosti, od koga ju je dobio. Kad mi 
je odgovorio, da se vlastnici, bas ona dva seljaka, koji 
je nađoše, nalaze u predsoblju, požurio sam se napolje 
i saznao, da je radnik Meneghel Antonio, pok. Paola, 
našao prsten 8. siečnja ove godine pri kopanju u blizini 
mjesta Prate kod Pordenona u predjelu zvanom Kaštelat. 
Prsten je ležao oko dva metra duboko u zemlji nekoga 
starog nasipa, što je nekoć služio kao brana od rieke 
Medune. Nakon kratke pogodbe s ljudima, koji su po 
ovlaštenju sretnog nalaznika došli u Veneciju s namje¬ 
rom, da prsten prodaju, postao sam ja njegov vlastnik. 
Živo sam osjećao, da me je sama sudbina odredila bašti- 
nikom tajnovitog blaga, koje je izišlo na svietlo iza sto¬ 
ljetne skrovitosti. 

Stavivši prsten na ruku sav sam se zadubio u nje¬ 
govo promatranje. I kako je moje oko pratilo nježnu 
igru linija, počela su pomalo slova nadpisa poprimati 
čvrst oblik, jedno se spajalo s drugim, jedna se rieč re¬ 
dala za drugom — i ja sam čitao: 

S drage volje tvoja. 

Ne, nisam čitao, nego slušao! Iz daleke prošlosti od 
četiri stoljeća razabiralo je moje uho bistro i jasno sla¬ 
dak glas s usana neke gospođe, koja predragome povje¬ 

rava čudesa svoga srdca i u blaženom predanju daruje 
mu sve svoje biće, ne pod tuđim pritiskom, ne, nego zato, 
jer ju je na to nagonila unutarnja sila: s drage volje 
tvoja! 

I dirnut kao onaj, kome je nekoć taj glas obećavao 
svu zemaljsku sreću, šutke sam u sebi osluškivao njegovu 
jeku. 

Tako sam se vratio kući pod dojmom čara, koji me 
bacio u neki strani sviet pomiešavši prostor i vrieme. 
Tamo, gdje u sumračnom svietlu jutra, što se nikad ne 
pretvara u dan, čarobne prikaze viju kolo u bezkonačnoj 
promjeni približujući se i uzmičući, tamo sam boravio 
tražeći, čekajući i prisluškujući, hoće li se koja odazvati 
na jaku rieč: s drage volje tvoja. 

Ne jedna sama, nego u skupinama dohrle one okru¬ 
žujući me i stišćući se ljubko oko mene. Ah kad sam ih 
htio zadržati, izčeznu one u maglovitu zraku uklanjajući 
se mojem pogledu. Sad sam ih ugledao, sad su ponovno 
nestajale, dok konačno nisam prestao gledati izmoren od 
traženja. 

Da li mi je taj prsten došao samo kao glas nesređenih 
snova, neizpunjenih slutnja, nestišana čeznuća? Krije li 
on neko drugo obećanje, neki tajni nalog? Tko mi ga je 
poslao, kako ću riešiti njegovu zagonetku? 

Kasno uveče vratio sam se k običajnom studiju Ro- 
maninove poviesti Venecije. Otvorim peto poglavlje u 
petom svezku, gdje sam pred nekoliko dana stao kod 
čitanja. 

Čini se, da nevoljama Venecije nema kraja. Iza 
strašnih borba protiv Cambrayske lige, pošto se Leon 
uzpeo na papinsku stolicu, bilo je nade, da će rat ko- 

načno svršiti, ostvario se i savez s Francuzkom, ali car 
Maksimiban ostao je još uviek neprijateljski razpoložen. 
Bartolommeo d’ Alviano postane iznova 15. svibnja go¬ 
dine 1513. vojskovođom mletačkih kopnenih četa: u 
odjeći od zlatnog brokata, praćen svojom poslugom i 
paževima i okružen sjajnim društvom ostalih kondotiera, 
iza mise, koju je služio patriarh, primi on u crkvi sv. 
Marka od dužda zastavu sa slikom lava, da zaštiti državu 
i povrati izgubljene posjede. Za malo dana jednu polovicu 
Lombardije zaposjednu Francuzi, a drugu Mletčani. Ah 
iza brzog uspjeha dolazi kobni poraz, koji saveznicima 
nanieše Švicarci Maksimiliana Sforze. Venecija dospije 
u krajnju opasnost: Španjolci pod Carđonom navaljuju na 
Padovu te iz Malghere priete svojim topovima i samom 
gradu na lagunama. Očajni pokušaj Alvianov, da Cardonu 
uništi kod Vicenze, nije uspio, i samo lošim prilikama u 
španjolskoj vojsci mora se zahvaliti, da ona nije mogla 
izkoristiti svoju pobjedu. Ah u času najveće nevolje na¬ 
staje ujedno obrat: iz straha pred sve većom moći cara 
Maksimiliana i ujedno pred opasnostima od Turaka Leon 
X. prikloni se Mletčanima. Njih je u prvom redu čekala 
zadaća, da suzbiju careve čete, koje su pod vodstvom 
kneza Krste Frankopana upale u jesen iz Gorice u fur- 
lanske krajeve te su podsjedale Osopo, zauzele Marano i 
prodrle sve do iza Udina-Ovdje kod čitanja zasta¬ 

nem: njemačke čete u Furlaniji, u Udinama! Po svoj 
prilici dakle i u Pordenonu, koji leži nedaleko Udina? — 
Godine 1513. i 1514.! — To bi se vrieme podudaralo s vre¬ 
menom, na koje upućuje umjetnički stil prstena. Inače 
nema dokaza, da su u XV. i XVI. stoljeću njemačke čete 
bile u ovim krajevima napučenima izključivo talijanskim 

stanovničtvom: — nije li koji častnik izgubio taj nje¬ 
mački prsten za one njemačke okupacije u Furlaniji? 
Geslo kao i fina izradba sa sigurnošću pokazuju, da je 
prsten pripadao nekomu uglednom mužu. Ali jesu li 
Niemci prodrli do Pordenona, blizu kojeg leži nekadašnji 
kaštel Prata, gdje se našao prsten? Pa ako i jesu, mogu 
li se saznati imena vojskovođa i potankosti o njihovim 
sudbinama? Možda iz kojeg ljetopisa Pordenona? Iz 
dnevnika Marina Sanuta?! 

Kao munje javljaju se misli jedna za drugom — u 
tamnu noć pada njihov sjaj, obasjava daljinu, koja se 
još dosad nije vidjela. Ali prije nego što pogled uzmogne 
obuhvatiti pojedinost, sve se opet obavija neprodimom 
tamom. — Zatvaram knjigu i zaustavljam vrtlog svojih 
misli. Čas zatim smiešim se sam sebi zbog smionih naslući- 
vanja, kojima sam dopustio, da me zanesu; nesamo da čar 
jednog gesla, jednostavnog, ali punog osjećaja, odrješuje 
spone mašti, nego i sam hladni razum dade se natjerati, 
da u ludoj igri sastavlja šarene kombinacije. Odviše sa¬ 
movolje — bolje je biti umjeren! Što odaje nadpis ovog 
prstena, što on šuteći priča o srdcu punom žarke ljubavi, 
koje je već davno, davno prije prestalo udarati; nije li 
dosta, da se dar, koji je tako čudesno došao, poštuje kao 
neka relikvija? 

Pa ipak — kako je čudnovato, da sam današnje ve¬ 
čeri morao čitati baš ovaj Romaninov odlomak! — Slu¬ 
čaj, i ništa više! Nije vriedno o tom razmišljati. Slučaj 
je i to, da je prsten susretljivošću dospio u moje ruke i 
postao moj! I to je sve! Ah čudesna danja priviđenja 
pretvaraju se u noćne snove: izgubljen u pustošima slu¬ 
šam iz velike daljine fđas nekog bića, koje me traži — 

hoću za tim glasom, ali mi je noga kao prikovana o tle, 
a rieč zastaje u grlu! Sve dalje i dalje gubi se i zamire 
glas: S drage volje tvoja! 

Drugog jutra našao sam se u Marciani. Ljetopis Da- 
niela Barbara gurnuo sam na stranu, a preda mnom leži 
»Diario di Porđenone«, koji je izvukla iz tihe zaboravi u 
knjižnici znalačka ruka kneza Soranza. U njem prikazuje 
očevidac, plemić Sebastiano Mantica, kako su Niemci za¬ 
uzeli grad i kako su protjerani u ožujku godine 1514. 

Niemci su dakle za one vojne zaista bih u Pordenonu 
a po tom i u susjednom kaštelu Prati, te ima i obšimih 
viesti o tamošnjem njihovu boravku. Kako glase te 
viesti? Onaj ljetopis obećava mnoge, ah ipak ne dovoljne 
obaviesti — važniji izvor bit će dnevnici Marina Sanuta! 

Dnevnici Marina Sanuta! — Zaista svatko, tko se 
bavi studijem mletačke poviesti, kad spominje ovo ime i 
kad ga izgovara, odmah pokazuje, kako ga duboko cieni 
i u tančine poznaje i ujedno, kako ga smatra jedinstve¬ 
nom, upravo čudesnom pojavom. I doista na širokom po¬ 
lju poviestne nauke nema valjda ničega, što bi se dalo 
uzporediti s bilješkama toga čovjeka, u kojima je on za¬ 
pisivao sve događaje svoga vremena! Marino Sanuto po¬ 
tječe iz stare patricijske porodice, rođen je 1466. kao sin 
senatora, trajno je vršio različne službe, a nikada nije 
postigao kakav visoki položaj. Jednu polovicu svoga ži¬ 
vota posvetio je državnoj službi služeći svome rodnom 
gradu, a drugu je proveo zapisujući sve činjenice, koje je 
samo mogao skupiti i utvrditi iz poviesti, javnoga i pri¬ 
vatnog života Venecije i iz prošlosti i iz sadašnjosti. Slavu 
zbog čudesne marljivosti stekao bi već djelima kao što je 
\' ,; b ljetopis »Životopisi duždeva«, koji je pohranjen u 

Marciani u tri golema rukopisna folianta, zatim kao što 
je poviest rata s Ferrarom, opis vojne Karla VIII., živo¬ 
topisi papa, a da i ne spominjemo brojne zbirke, povelje, 
izvadke i kratke preglede domaće poviesti. Ali uza sve to 
kao glavno djelo njegova života sačuvali su nam se 
»Diarii«. A kad je o njima rieč, ne može se govoriti samo 
o izvanrednoj marljivosti, uztrajnosti, savjetnosti, nego 
upravo o čudesnoj snazi, koju je morao imati taj neobični 
čovjek. U Marciani se nalazi šestdeset i pet debelih ru¬ 
kom pisanih folianata! A u svakom od tih svezaka ne- 
izcrpljivo je množtvo velikih i sitnih viesti svake vrste! 
Kroz trideset i sedam godina dan na dan neumorna ruka 
povjeravala je papiru, a time i budućnosti sve, što je je¬ 
dan duh, upravo neumoran u zapažanjima, smatrao važ¬ 
nim u životu, koji ga je okruživao. Sanuto je bio član ne- 
samo velikog vieća, nego dugo vremena i senata i kole¬ 
gija, poznavao je sve dokumentarno blago kancelarije, po 
svom imenu i položaju imao je pristup u sve utjecajne 
krugove i u sva družtva Venecije, a zbog svoje humanis¬ 
tičke obrazovanosti bio je prožet zanimanjem za sve du¬ 
hovne vrednote svoga vremena pa je mogao više nego 
itko drugi pružiti kasnijem iztraživaču poviesti najpouz¬ 
danije i svakovrstne podatke. Jer u svojim »Diariima« 
ne pazi on na umjetničku povezanost i u oblikovanju se 
ne ravna prema nekim velikim načelima: što svaki dan 
doživi, što sazna, što mu dođe do ušiju, to on jedno za 
drugim bilježi. Razumije se, da su najobšimije obrađena 
sva pitanja unutrašnje i vanjske politike: razprave u ve¬ 
likom i malom vieću i u kolegiju, izbori za državne službe, 
koji su u mletačkom ustavu imali tako veliku ulogu, za¬ 
konske naredbe, poslovi pravosuđa i uprave, izvještaji i 

| često od rieči do rieči saobćena pisma mletačkih posla¬ 
nika iz bliza i daleka, podatci podestata iz svih krajeva 
s kopna i mora, izvještaji o vojsci i mornarici i sve, što se 
inače spominjalo u onim vladinim ustanovama. Ah ništa 
manje ne govori se ni o javnim svečanostima vjerskim i 
svjetovnim, uglednim posjetima, poslovnim događajima, 
javnim građevinama, gradskim nasadima i spomenicima, 
iznašašćima, vjerskim razmiricama, važnim zgodama u 
odličnim porodicama, ženitbama, pokopima, izgledima i 
uspjesima žetva, svakovrstnim zanimljivostima — ukratko 
uobće o svemu bez razlike, što god ljude zanima. Znače¬ 
nje ovih dnevnika spoznat ćemo u njihovu punom obsegu, 
ako se pri tom sjetimo, da desetljeća, koja je na taj na¬ 
čin Sanuto ocrtao, obuhvaćaju u jednu ruku najviši kul¬ 
turni razvoj Venecije, a u drugu ruku posljednju veliku 
očajnu borbu Republike protiv evropskih sila, odlučno 
vrieme, u kojem je vladarica mora u vrtlogu blistavoga 
svečanog veličanja same sebe primila smrtni udarac, od 
kojeg je morala polako umirati. Ne pojedini čovjek, nego 
čitava Venecija sa svojim brigama i patnjama, sa svojim 
klicanjem i opojnošću izpovjeđila se u ovim foliantima. 
U duhu talijanskoga renesansnog doba u toj izpoviesti 
dražestno se spajaju: naivno umjetničko poštenje, koje 
posve neprisiljeno predaje sve utiske; oštroumnost, koja 
brzo i bistro pravi kombinacije i sa sigurnošću znade iz 
takva gledanja povući zaključke za praktičnu primjenu; 
ironička dosjetljivost, gdje se u brzom odkrivanju pro- 
tivurječja obiestan razum igra sa svojim vlastitim spo¬ 
sobnostima. Samo u posve razvijenoj zajednici tako 
snažno uzbibanog organizma, kao što je Venecija, samo u 
kulturnom razdoblju, koje je biedu onoga družtva, što 

se razpadalo u rafiniranoj razkoši i u sebičnim strastima, 
pokazivalo sjajno prerušenu u ljubko povezane oblike ži¬ 
vota, kojemu je dala vanjsko lice najplemenitija umjet¬ 
nost — samo u takvim prilikama mogao je nastati dnev¬ 
nik kao što je ovaj Marina Sanuta! A s druge strane 
možda istom u našim danima moglo je razumievanje i za¬ 
nimanje za sviet, koji je on prikazao, postati tako živo, 
da se netko usudio baciti na golem posao oko izdavanja 
tih dnevnika. Zahvaljujući marljivosti mletačkih učenja¬ 
ka tiska na, je posljednjih desetljeća odprilike polovica 
Sanutova rukopisa u preko 30 svezaka, pa ih tako mo¬ 
žemo udobno upotrebljavati. Za objavljivanje druge kas¬ 
nije polovice trebat će i pokraj stalnog rada dugi niz da¬ 
ljih godina; tko bude htio i nju upoznati, morat će se još 
zasad priučiti na izrazit, ali ne lako čitljiv rukopis lje- 
topisca, ne bude U se htio služiti podpunim priepisom 
dnevnika, koji je priređen za carsku dvorsku knjižnicu 
u Beču. — Valja tražiti u Sanutu! Otvaram XVIII. svezak: 
eto ih, dan za danom, izvještaji, pisma, kratke viesti iz 
furlanskih krajeva! Saobćuju se različni podhvati nje¬ 
mačkih četa: carska vojska zauzela je Uđine, u Osopu se 
hrabro brani plemeniti knez Hieronimo Savorgnan, koji u 
obširnim pismima javlja sve događaje, odio vojske ulazi 
u Pordenone, kod Sacila dolazi do borbe, gle! tu je i pismo 
častnika Rizzana, koji se nalazi u Pordenonu i koji iz 
kasnijeg zarobljeničtva opisuje prijatelju sve, što se do¬ 
gađa u onom gradu. — Već prvi letimični pregled uvje¬ 
rava nas, da Sanuto kao i uviek kud i kamo premašuje 
sve, što smo očekivali, da ćemo od njega saznati. A sad 
je potrebno savjestnog čovjeka savjestno sliediti, pa ćemo 
moći činjenice obuhvatiti u jasnoj povezanosti. 


18 


I. POGLAVLJE 


NIEMCI U PORDENONU 



Izgubio sam spas. 
Tannhauser 

j] IELA domovina dršće od tjeskobe i bježi, posvuđ 
se govori, da neprijatelji dolaze u Furlaniju« — 
takva strašna viest stigne podkraj listopada 
1513. iz Udina u Veneciju. Maksimilianov vojskovođa 
knez Krsto Frankopan skupio je u Gorici i Gradiški voj¬ 
sku i spremao napadaj. U najvećoj žurbi pokušali su pre¬ 
govorima spriečiti opasnost, ali nade se ne izpuniše: osvo- 
jenjem mletačke tvrđave Marana kod Akvileje u prosincu 
započinje zauzimanje furlanskih gradova, od kojih drugi 
po redu pada Tržič. Ali ovo četovanje, koje se vršilo iz 
Istre, bilo je tek predteča većemu podhvatu, za koji je 
u siečnju dopremljen znatniji broj njemačkih četa. Kad 
se pojavila tako pojačana sila, oba zapovjednika, što su 
se nalazili u Udinama, Malatesta Baglioni i Hieronimo 
Savorgnan, morali su odlučiti, da se povuku. Dok se ovaj 
drugi povukao u kaštel Osopo, što leži na podnožju Alpa, 
prvi je odveo svoje čete u Conegliano i Spilimbergo. Ujed¬ 
no napuste Udine 11. veljače 1514. furlanski namjestnik 
Giacomo Badoer i zajedno s njim providur Giovanni 
\ itturi. Oni smjeste svoj glavni stan u Sacile, koji leži na 
glavnoj cesti, što vodi iz Udina ” Veneciju između Por- 

denona i Conegliana. Već idući dan ušao je Frankopan u 
napušteni glavni grad zemlje. Međutim u blizom Porde- 
nonu, koji je u trinaestom stoljeću postao leno austrij¬ 
skih vojvoda, a istom za posljednjih bojeva došao pod 
vlast mletačkog lava, mletački kapetan preda gradskom 
načelniku Sebastianu Mantici ključeve grada napome¬ 
nuvši, da on ne želi svojim zadržavanjem zapečatiti pro¬ 
past Pordenona. A kad je Mantica uz odobravanje svojih 
sugrađana odklonio da primi ključeve, baci ih kapetan 
na tle, napusti grad i krene u Sacile. Ostavši bez svake 
pomoći, a pozvani 13. veljače od trojice Talijana, Franko- 
panovih poslanika, odluče građani, da se bez odpora pre¬ 
daju Niemcima i prisegnu caru vjernost. Njihovi izasla¬ 
nici imah su ujedno i nalog, da pozovu kneza, neka dođe 
u Pordenone. Ali ovaj prije nego je mogao i pomisliti na 
to, da nastavi svoj put u pravcu prema Veneciji, bio je 
prisiljen skupiti svoje sile sjeverno od Osopa, da ne pusti 
iza leđa tako opasna neprijatelja kao što je Savorgnan. 
Stoga se zadovolji, da zasad kao predstražu pošalje u 
Pordenone samo 30 konjanika, a sam krene već 15. ve¬ 
ljače prema Osopu. Zacielo on sebi nije zamišljao, da je 
zadaća, koja ga je ovdje čekala, tako mučna, kako se to 
pokazalo. Neznatni uspjesi u okolici nisu ga mogli utje¬ 
šiti, što nije uspio zauzeti utvrdu na briegu. 

Njegovu nezgodu unapried mu je objavilo neko zlo 
znamenje. Onog dana, kad je došao u Osopo, da postavi 
svoje topove, 15. veljače, prilikom okršaja s nekim selja¬ 
cima — kako čitam — »iz puške je ubijen pod njim konj. 
U tom času izgubio je Krsto neku relikviju, koju je iz po- 
božnosti uza se nosio, a to je smatrao vrlo lošim zname¬ 
njem.« 

Načas prekidam svoje iztraživanje — »izgubio je 
neku relikviju«?! — Relikviju — a ne prsten! Ali ma- 
nimo se svih tih samovoljnih nagađanja! Povrh toga tamo 
se i kaže: na putu u Osopo! 

Tjedan za tjednom prolazio je pred Osopom, dok se 
napokon Krsto, izgarajući od nestrpljivosti, ne okoristi 
dolazkom nekog kapetana Rizzana, koji je baš u pravi 
čas dopro do njega sa 200 konjanika. Sada Krsto krene 
u Pordenone, najzapadnije mjesto, koje je dosad osvojio 
za cara. 

»Jedva što sam stigao u tabor«, tako pripovieda 
kasnije Rizzan u svom pismu nekom rođaku Bernardu 
Rauberu, koji je bio u službi carevoj kao maršal, »nalo- 
ženo mi je, da izjašem s knezom Krstom, s kojim smo 
tada pošli u Pordenone, i kad smo tamo stigli, odmah 
nam dođe viest, da su oni iz Sacila svi pobjegli, kad su 
saznali, da smo mi u Pordenonu. A nato su me knez Krsto 
i gospodin Johannes Augusperger, meser Vido de la Torre 
i ostali pitali za savjet, a ja sam savjetovao, da on i 
gospodin Johannes odjašu u naš tabor pred Osopom i da 
dignu tabor, i da ću i ja tamo poći, kad se oni vrate u 
Sacile. I tako sam bio zadovoljan, da ih mogu za četiri 
ili pet dana očekivati u Pordenonu, i svima se vrlo svidio 
moj savjet, i odmah su pisali u Goricu i izdali nalog, da 
se kraj brda i pod njim ostavi 100 konjanika i nekoliko 
seljaka. A kad su to učinili, jahali su knez Krsto i gospo¬ 
din Bemardin Raunacher s ostalima čitavu noć, a gospo¬ 
din Johannes Augusperger, meser Vido de la Torre i re¬ 
čeni Rainer ostali su tamo zajedno sa mnom i s naoruža¬ 
nim ljudima. Međutim Auguspergeru i meser Vidi de la 
Torre stigne pismo, da odmah, čim ga prime, odjašu u 

tabor, a ja sam molio, da mi gospodin Johannes Augus- 
perger ostavi meser Vida; tako on i učini i ode sam u ta¬ 
bor, a mene ostave na dvanaest dana u Porđenonu.« 

Iz Rizzanovih rieči nije jasno, kako se dugo zadržao 
Frankopan u Porđenonu. Ali zapravo boravio je on tamo 
pet dana, od 15. do 20. ožujka, i za to vrieme izvršio je 
nekoliko prepada prema Sacilu, a pri tom je jednom došlo 
do okršaja s Mletčanima. Pod vrhovnim zapovjedništvom 
Rizzanovim ostalo je 200 težkih, 100 lakih konjanika i 120 
pješaka (koji većim đielom potječu iz Graza i Augsbur- 
ga). Njemu su osim spomenutog Vida de la Torre iz Go¬ 
rice, kapetana strielaca Rainera iz Rieke i više puta spo¬ 
minjanog grofa Konrada od Bestenberga pridieljeni i 
drugi častnici, a njihova imena (po negdje očito u izkriv- 
ljenu obliku) glase: Niccold, Martin i Michiel, sva trojica 
iz porodice de la Torre, Gregor Rauber, Heinrich Bemich, 
Gotthardt Fores i Johannes Chil iz Burgundije, Wolfgang 
Elcher i Jakob iz Piana, sve sami bogati Niemci i s »car¬ 
skoga dvora«, kako se to kasnije saznaje u Veneciji. 

Uzbudljive viesti o tom zauzeću Pordenona prisilile su 
konačno Veneciju na odlučne korake. Sam vrhovni za¬ 
povjednik vojske Bartolommeo d’Alviano odposlan je sa 
1100 konjanika i 800 pješaka te stiže u noći 28. ožujka u 
Sacile, gdje se sjedini s Malatestom Baglionijem. »I ne 
silazeći sa sedla«, nastavlja Rizzan svoj prikaz, »stigoše 
do Pordenona, a mi nismo bili o tom prije obaviešteni, 
nego kad nam je to najavila straža na tornju. I odmah 
pošaljem jednoga napolje s osam konjanika, da uhodare 
i izviđuju, i uzmem oružje te zajašem konja, pa naložim, 
neka se oglase trublje, da se svatko spremi i stavi u red, 
i rečem grofu od Bestenberga, neka ostane unutra s tež- 

kim konjaništvom i neka nikoga ne pusti odanle, a ja iz- 
jašem sa deset konjanika. A čim iziđem napolje, sva se 
moja pratnja dade u bieg navaljujući na me molbama, 
da pošaljem po druge konjanike, kojima sam naložio, da 
ostanu, a bilo ih je odprilike 300; i tako ja odmah poša¬ 
ljem po njih i po grofa, da brzo dođu. I tako dođe jedan 
dio, te se bace na odjel neprijatelja, prisile ih na uzmak, 
dvojicu zarobe i pošalju ih k meni; i tako daleko odjašu 
oni među neprijatelje, da su mi poslali viest, kako se boje, 
da se ne će moći vratiti pa me mole, neka im priteknem 
u pomoć. A toga časa stigne mi i viest, da je gospodin 
Bartolo sa svojim ljudima spreman, i zato odmah oba- 
viestim Rainera, neka se k meni vrati, ako ikako može.« 

Međutim sam Rainer ušao je na drugom mjestu u 
borbu s pješacima providura Vitturija te je bio prisiljen, 
da se pred njegovom premoći povuče do Rizzana. Kod 
toga napadnu na nj Baglionijevi konjanici, i tada nastane 
»kao neki oblak« tako velik metež, da prestrašeni stanov¬ 
nici grada nisu više mogli razlikovati prijatelja od nepri¬ 
jatelja. Niemci se pomalo povuku bliže gradu, pritisnuti 
sa svih strana od Mletčana, koji provaljivahu kroz dvo¬ 
rišta predgrađa. »A Malatestini konjanici navale na me 
tako, te sam se bojao, da će mene i moje potisnuti u grad; 
i kad sam se okrenuo i zgrabio koplje te napao Malatestu, 
zadobijem ranu i padnem u robstvo.« 

S podvostručenom hrabrošću branio je Rainer uz¬ 
mak vojske u zidine Pordenona. Samo s tri čovjeka odbi¬ 
jao je on neprijatelje, da ne prieđu preko mosta. Jedan 
od njegovih suboraca, neki Burgunđanin, obori tri konja¬ 
nika i svojom smjelošću pobudi takvo udivljenje, da mu 
neprijateljski vojskovođa obeća deset dukata mjesečne 

plaće, ako prieđe u njegovu službu, ali čestiti čovjek s pre¬ 
zirom to odbije. Kod drugog mosta navaljuje sam Alviano, 
ali uzalud, jer se most srušio nakon žestoke paljbe, u ko¬ 
joj pogine dvanaest Niemaca. Spustila se noć, ali se bez 
prekida nastavlja bombardiranje, na koje iznutra nisu 
mogli uzvratiti, jer obsjedani nisu imali topova ni ba¬ 
ruta. Ujutro 29. ožujka rani Rainera tane — o podne 
Mletčani prodru u grad. Stotinu Niemaca moralo je u 
očajnoj borbi razstati se sa životom, ostalih 250 povuku 
se, djelomično težko ranjeni, u kaštel, i kad više nije bilo 
spasa, predaju se neprijateljima. U Pordenonu nastade 
pljačkanje, ne ostadoše pošteđene ni same crkve, pa i 
Bartolommeo Alviano, zaboravivši na onaj čas, kad mu 
je štap vrhovnog vojskovođe predan u bazilici sv. Marka, 
u drzkoj obiesti zbog pobjede usudi se kopitima svoga 
konja obezčastiti posvećeno mjesto kuće Božje! 

Od hrabre šačice, koja je kao predstraža tako žilavo 
i srčano branila svoj položaj i stekla udivljenje i simpa¬ 
tiju pordenonskih građana, ostanu konačno samo 132 
čovjeka, među njima gore spomenuti plemići. Dne 2. 
travnja prispiju oni kao zarobljenici u Veneciju, a 5. dođe 
za njima Rizzan, koji je dotad zbog rane ležao u Sacilu. 
Njegova pojava pobudila je udivljenje: ta u njem su pre¬ 
poznali onoga istog siledžiju, koji je prošle godine iz naj¬ 
bližeg susjedstva, iz Mestre, spalivši je, ugrožavao i samu 
Veneciju. »Visok čovjek, suh, od 34 godine, ružne vanj¬ 
štine, čini strašan utisak.« Njega odvedu u »Torresellu«, 
tamnicu u duždevoj palači, koja je određena samo za naj¬ 
veće odličnike. Odanle je on 27. travnja poslao svom ro¬ 
đaku u Njemačku opis bitke u Pordenonu. Kapetan Rai- 
ner stanovao je u palači ser Lorenza Giustinianija kod 

crkve San Moise, po svoj prilici zato, jer su njegove rane 
zahtievale njegu, drugima su određene za boravak tam¬ 
nice tako zvane »Gabbioni«, kuda su smještali ratne za¬ 
robljenike, a u ono su se vrieme nalazile tamo, gdje je 
danas Giarđino reale. 

Talio je svršio pokušaj, da se Pordenone osvoji za 
cara Maksimiliana. Četrnaest dana iza toga, kako su ga 
Mletčani morah prepustiti Niemcima, vrati se on za sva 
vremena natrag pod vlast Repubhke. Kao nagradu za ve¬ 
lik svoj trud i djela dobije Alviano taj grad na dar. S Por- 
denonom dođe pod mletačku vlast i Prata. Ova tvrđava, 
koju su godine 1419. Mletčani posve opustoših, kasnije 
je dielom opet sagrađena. Njeni vlastnici knezovi od 
Prate, vjerni caru Maksimihanu, napustili su je za vrieme 
Cambrayske hge, i onda ju je 14. studenoga 1514. dobio kao 
leno knez po imenu vitez Daniele Floriđo di Spilimbergo. 

Da h je izgubio prsten koji od njemačkih častnika, 
što su se nalazili u ožujku 1514. u zaposjednutom Porde¬ 
nonu i okohci? To je moguće! Ah ako i je tako, koji je to 
od njih? Siloviti Rizzan? neustrašivi Rainer? grof Bes- 
tenberg? ih koji drugi od već spomenutih? Nemamo ni 
najmanjeg oslonca za odgovor na to pitanje. Osim neko¬ 
liko kratkih kasnijih bilježaka nema nikakvih važnih po¬ 
dataka o njihovoj ličnosti i njihovim sudbinama. S te je 
strane put za dalje iztraživanje zatvoren! Ah tko je bio 
onaj vrhovni zapovjednik knez Krsto Frankopan, koji je 
15. veljače na putu iz Udina prema Osopu izgubio neku 
relikviju i koji je od 15. do 20. ožujka boravio u Porde¬ 
nonu te odanle poduzimao okršaje? Što znamo pobliže o 
njemu? Sliediti njega na njegovim putovima, to nam je 
sada prva zadaća! 

Željene viesti mogli bi nam iznieti mnogi mletački 
ljetopisci i povjestničari, prije svega Malipiero u svojim 
analima, Mare Antonio Michiel u svojim Diariima, napi¬ 
sanim od 1511. do 1520., zatim Pietro Bembo, Pietro 
Giustiniani, Nicolo Doglioni, Paolo Morosini u svojim 
opisima mletačke poviesti, i mnogi drugi. Ali ono, što 
je kud i kamo najvažnije morat ću sigurno i opet za¬ 
hvaliti Marinu Sanutu. Neka me i nadalje prati njegova 
sklonost! 

n. POGLAVLJE 


PORODICA FRANKOPANA, KNEZOVA 
SENJSKIH, MODRUŠKIH I KRČKIH 

Ja poznam divlji rod! 

Valkira 

DJEL XI., kodeks LXV. Ljetopis otoka Krka i 
porodice Frankopana na tom otoku. Napisao 
Antonio Vinciguerra, tajnik senata i mletačke 
republike.« Ovaj sam podatak našao u katalogu rukopisa 
u Marciani. S kakvim samo nadama očekujem dolazak slu- 
žitelja, koji je otišao da donese kodeks! On se s tim ko¬ 
deksom vrati — ali u njem se nalazi samo naslovni list 
i nekoliko soneta u čast Vinciguerre, inače čitav tekst 
fali, iztrgnut je, bogzna kada! Kako se brzo i nenadano 
pojavila nada, da ću u povezanom prikazu poviesti kne¬ 
zova Frankopana naći pregled svih važnih činjenica, isto 
je tako brzo nadošlo i razočaranje. Prisiljen sam, da s 
različnih strana prikupljam pojedine bilježke i na sliepu 
sreću izpitujem stare rukopise i knjige. Taj posao traje 
duže, ali se uskoro s njim pomirujem: u brzom lietu iz- 
krsavaju slike jedna za drugom, najvećma bez poveza¬ 
nosti i u nejasnim obrisima, ali po svojim žarkim bojama 
žive i snažne! 

Smion rod, nastanjen u tvrdim gradovima Hrvatske, 
sa sjedištem u Modrušu i Senju, što ga je god. 1260. 

dobio od Bele HL kao leno! Strast ga stoljećima nepre¬ 
stano nagoni na častohlepne planove, surove podhvate i 
opaka nasilja, a zatim ga opet praznovjerni strah tjera, 
da potraži utočište u fanatičnoj vjerskoj pobožnosti. U 
naglom obratu sad junačan i nevjeran, sad neobuzdan i 
promišljen, troši svoj vatreni život u borbi s drugima i 
sa samim sobom. 

Ne može se sa sigurnošću kazati, odakle je došla ta 
porodica. Jedni tvrde, da je Hrvatska bila odvajkaaa 
njezina domovina, i da je njezino ime glasilo »Franko- 
pan«, to jest Franko pan. Drugi tvrde, da je ta porodica 
zalutala grana one rimske obitelji Frangipana, kojih je 
anale okaljao gospodar Asturija Ivan Frangipani time, 
što je izdao posljednjeg Hohenstaufovea Konradina i što 
je potajno umorio vojvodu Fridrika Borbenoga. Naprotiv 
pisci mletačkih genealogija, i to, koliko mi je poznato, 
među prvima Francesco Venier i Zancaruola pripovieđaju 
u svojim ljetopisima (u Marciani), da je u staro vrieme 
došao jedan ogranak porodice Frangipana iz Ravene u 
Veneciju i ondje je pripadao velikom vieću, a izumro je 
god. 1347. s nekim Giovannijem, koji je bio namješten u 
kovnici; hrvatski ogranak da potječe od tih ravensko- 
mletačkih Frangipana. 

Bilo, kako mu drago — sigurnu viest imamo o tom, 
da je neki Ivan Frankopan, knez senjski, bio primljen u 
veliko vieće, a time u mletačko plemstvo, da je dobio kao 
leno otok Krk kod Rieke, što ga je godine 829. prvi 
stekao dužd Ivan Partecipazio, a to baš znači početak 
mletačke osvajalačke politike. Frankopanu su kao pri¬ 
jatelju Republike izkazane velike časti, kad je god. 1402. 
posjetio Veneciju. To je onaj isti Ivan, kojega je god. 

1390. Žigmund učinio banom Hrvatske, Dalmacije i Sla¬ 
vonije, i koji je 1410. po kraljevu nalogu osvojio Šibenik. 
17. prosinca 1443. obnovljen je plemićki privilegij, kneza 
Nikole i njegovih nasljednika, a taj privilegij nastojao je 
izkoristiti neki njegov rođak (po svoj prilici sin) Stjepan. 

»Godine 1446. stiže ovamo knez Stjepan Frankopan 
senjski, i on dođe s liepom pratnjom u dobru redu i pođe 
k sinjoriji u skupocjenoj odjeći, koja bijaše sva izvezena 
biserjem. Taj je knez došao, da sinjoriju pita za savjet, 
da li da uzme za ženu polusestru markiza Lionella od 
Ferrare, koja bijaše žena urbinskoga kneza, a svatba 
bijaše već dogovorena. Dužd mu reče, kako mu se s mno¬ 
gih razloga i obzira ne čini zgodnim, da je uzme za ženu, 
jer bi mu se mogle pružiti druge dobre prilike. Uza sve 
to zahvali on sinjoriji i pođe u Ferraru te priredi svatbu 
i ostane ondje mnogo dana.« 

Svoj odnos prema Frankopanima znala je mletačka 
republika u zgodnom času dobro izkoristiti. Kad je Du- 
jam, brat senjskog kneza, god. 1466. umro bez potomka, 
dočepa se ona odmah, u prkos caru Fridriku HI., grada 
Rieke, koji je pripadao Dujmu. Kratko vrieme za tim 
umieša se ona god. 1480. isto tako brzo u prilike otoka 
Krka. Priča se, da je knez Ivan, koji se oženio iz mletačke 
porodice Morosinija, okrutnošću i nasiljem tako razljutio 
svoje podanike, da ga nisu htjeli više za svoga gospodara. 
Oni zamole Republiku, da preuzme vlast na otoku. Ali 
prije nego što je ona odposlala onamo svoje galije, već 
su se Ugri dočepali dobrog pliena. Nakon uzaludnih pre¬ 
govora došlo je do borbe, u kojoj su Ugri podlegli. »Pošto 
je bio sav narod sazvan zvonjavom u jednu dvoranu pa¬ 
lače, u prisutnosti proviđura i trojice soprakomita knez 

Ivan reče: ,Vidim, da je volja Božja zbog mojih grieha 
a za dobro mojih podanika, te sam uvidio, da se ne mogu 
oprieti vojsci ugarskog kralja. Pa da ne stradaju moji 
vjerni podanici, odlučio sam odstupiti đržavinu njezinu 
pravom gospodaru, mletačkoj sinjoriji, jer joj ona po 
svim pravima pripada. Narod molim, neka bude tako 
vjeran našoj presvietloj sinjoriji, kako je bio kući Fran¬ 
kopana.’ I okrene se proviđuru te mu preda ključeve 
grada, kaštela i palače.« Namjestnik otoka postane neki 
Malipiero, a zatim onaj tajnik Antonio Vinciguerra, koji 
je napisao poviest Frankopana, koja se kasnije izgubila. 

Knez Ivan znao je svoj prisilni odstup tako spretno 
prikazati kao čin dobrovoljne velikodušnosti. Iza toga je 
pošao sa svojom ženom i djecom u Veneciju. »Ovdje 
senat zaključi, da mu se za čitava njegova života daje 
mjesečna provizija od 100 dukata i 4000 dukata kao 
miraz za jednu od njegovih kćeri. No on na to ne pristane, 
nego pobjegne u Njemačku. Ah njegova kći, po imenu 
Katarina, primi spomenuti miraz, a kneginjina braća 
Pietro i Marco Morosini udadu je s pristankom sinjorije 
za unuka dužda Franceska Dandola, a sina Antonija 
Dandola. Kasnije se ona udala po drugi put za ser An- 
drea Foscola, sina Girolama Foscola, a umrla je bez 
potomka.« 

To je još jedan primjer više, kako je Venecija znala 
takva pitanja poticati i rješavati ih na zgodan način. 

Doduše u ovom je slučaju bila ona prema nasilnom 
vazalu u podpunom pravu, ah ipak valja priznati, da se 
u tom događaju razabira mala predigra one vehke drame 
odreknuća Katarine Camaro, koja se odigrala nekohko 
godina kasnije. Jedino što je Katarinu Carnaro proglasila 

Venecija kćerju Republike, prije nego se ona uzpela na 
ciparsko priestolje, dok je Morosini-Frankopanki izka- 
zala sinjorija očinsku milost istom onda, kad su već 
mletačke gahje njezinu mužu ugrabile njegovu zemlju i 
njegove ljude! Bilo s pravom, bilo s nepravom — jedno 
jako pleme protjerano je sa svoga starog sjedišta, a to 
je dalo povod trajnim nemirima. Da se ti nemiri nisu 
otvoreno uperili protiv Venecije, razlog je s jedne strane 
ležao u tome, što je snaga Republike bila odviše jaka, a 
s druge opet strane, što su Frankopani u ugarskim nemi¬ 
rima izgubili u korist Matijaša Korvina svoj drugi posjed 
Senj, pa su u prvom redu morah misliti na to, da ga po¬ 
novno osvoje. 

Ivanov pokušaj, da 1484. s ugarskom pomoću po¬ 
novno osvoji otok Krk, ostade bez uspjeha. 

Sada stupaju na poprište dva druga Frankopana, 
knezovi Anž i Bernarđin, koji su koncem stoljeća poticah 
u Istri i Dalmaciji stalne nemire. S njima Veneciji nije 
bilo tako lako kao s Ivanom. Jedva što su Anža pridobili 
za rat protiv Ferrare s godišnjom plaćom od 3120 du¬ 
kata, već je stigla viest, da je on stupio u službu ugar¬ 
skoga kralja Matijaša i da u Istri poduzima pljačkaške 
pohode. »Ovaj Anž običavao je odvajkada gusariti po 
kopnu. Trgovce, koji su bez njegove posebne dozvole išli 
na sajmove u Njemačku, on je jednostavno zarobio i oteo 
im njihovu imovinu.« U dobro uređenom državnom ži¬ 
votu sinjorije bio je takav postupak svakako nečuven. 
Ah njegova djela kaznilo je samo nebo. U jednom pismu 
nekog mletačkog činovnika, koje je senatu prisjelo god. 
1499., govori se: »To je doduše ludost, ah ja ću je ipak 
napisati. Knez Anž Frankopan, koji stanuje u Brinju 

iznad Senja, naložio je svome vjernom sluzi, koji se zvao 
Sušić, da mu nedaleko njegova mjesta sagradi tvrđavu, 
i najvećom strogošću silio je svoje podanike, da na toj 
tvrđavi rade i na blagdane kao i u obične dane. I kad je 
tvrđavu već gotovo dovršio, čini se, da ju je iza minulog 
Božića po Božjem sudu progutala zemlja tako, da se od 
rije više ništa ne vidi, osim otvora, koji ju je progutao, 
i posve krvave zemlje. To je uistinu u neku ruku nečuvena 
i vrlo čudesna stvar.« 

Iza toga čuda dolazi uskoro i drugo, koje je knez 
Bemarđin sam doživio. Čini se, da se ono nije dogodilo 
bez njegove tajne krivnje. 

»Na dan Nove Godine, kad je knez Bernarđin u Mođ- 
rušu slušao pjevanu misu, svećenik je htio po običaju 
uzeti presvetu hostiju, da je prelomi, ali je nije našao na 
oltaru, i sav zapanjen od straha nije znao, što bi učinio 
ili rekao. I zbog toga nastade među prisutnima velik me¬ 
tež, a neki, koji dođoše izvana u crkvu, vidješe onu hostiju 
u zraku nad crkvenim tornjem. I spomenuti gospodin i 
svi izađoše i vidješe hostiju te poslaše svećenika, pošto 
je pročitao evanđelje, na toranj, da pokuša uhvatiti hos¬ 
tiju. A kad je on bio na balkonu, svi su vidjeli, kako se 
hostija uzdigla i u zrak uzpela, tako da se više nije vidjela. 
I izčezne pred svima, a oni ostadoše u najvećem strahu, 
što su vidjeh tako neobično čudo. Svećenik, koji je pje¬ 
vao misu, pođe u Rim, da takvo čudo javi Njegovoj Sve¬ 
tosti papi. A sam taj svećenik kaže, kako on dobro zna, 
da je grješnik, ah ipak ne tako vehk, da bi se zbog njega 
dogodila tako čudesna pojava. Ovu Vam novost saobću- 
jem tako, kako se o njoj pripovieđa. Vaša Preuzvišenost 
neka sama prosudi, koliko da joj vjeruje.« 

Mletčani nisu zacielo propustili da oba čuda dovedu 
u svezu s neprijateljskim podhvatima, koji su se u ono 
doba snovah na sastanku svih Frankopana održanom o 
Božiću u Bužimu. Na toj je skupštini bilo dosta burno, 
jer su svi učestnici bih u međusobnoj svađi, a najnepo- 
mirljiviji neprijatelji bijahu braća Anž i Bernarđin. Ra¬ 
dilo se o tom, da se uznastoji ponovno osvojiti Senj, 
ali svaki sporazum razbija se na Bernardinovim za¬ 
htjevima, jer on želi sam biti gospodar grada. A stanov¬ 
nici toga grada radije će ga dati spahti ih će ga napustiti, 
nego da dođe pod vlast strašnoga kneza. Dugi niz godina 
razhčne stranke nastoje, kako bi stekle ovo mjesto te 
izazovu takve zaplete, da Venecija sa zahvalnošću odbija 
Anžovu ponudu, koji iz zavisti prema svom bratu žeh pre¬ 
dati Senj u ruke Republike. 

Nemoguće je ovdje, a možda je i uobće nemoguće, 
iznieti samo bhedu sliku one uloge, koju su zadnjeg de¬ 
setljeća XV. stoljeća i prvog desetljeća XVI. stoljeća 
imah u ugarskim događajima Frankopani, u prvom redu 
Bernarđin, jaka i ugledna glava porodice, i Anž, a nada¬ 
lje i knezovi Nikola, Ivan te Bemardinov bratić Mihajlo. 
Njihov nemirni, pustolovni duh i njihovo zaista shvat¬ 
ljivo nastojanje, da ponovno steku posjede, koji su im 
oduzeti, unose u sve one zamršene prihke nove zapletaje. 
Kad je po smrti Matijaša Korvina jedna stranka izticala 
kao pretendenta na priestolje njegova nezakonitog sina 
Ivaniša Korvina, stupaju oni na njegovu stranu, a kasnije 
opet u opoziciji protiv izabranog kralja Vladislava II. 
pridružuju se kao pristaše kralju Maksimilianu, koji 
upada u Ugarsku, da ostvari svoja prava. Među ostalima 
i njihova imena stoje izpod ugovora, što ga je god. 1492. 


3 Frankopanov prsten 

sklopio Vlađislav s Maksimilianom, a po tom ugovoru 
ima potonji dobiti kraljevstvo, ako Vlađislav umre bez 
potomka. Ali i pokraj ovog podpisa oni bez obzira i dalje 
osvajaju i pustoše kraljevske gradove te vode ratove sa 
slavonskim banom Ivanom Botom, koji u jednoj od ovih 
borba pogiba. Da osvoje Senj, pozovu u zemlju i Turke, 
protiv kojih zatim opet sami polaze. U boju kod Udbine 
Ivan pada, Nikola dospije u robstvo, Bemardin uteče. 
Venecija šalje Anža protiv Bernarđina, ali zatim i samog 
Bernardina pridobiva god. 1495. za rat protiv Karla VIII. 
kao kondotiera sa 600 konjanika. U Ugarskoj nastaju 
novi nemiri, nove stranke. Protiv Vladislava diže se Stje¬ 
pan Zapolja i dobiva sve veću moć. On otima posjede 
Ivanišu Korvinu, koji kao ban Slavonije i Hrvatske god. 
1496. polazi protiv njega, ali bude pobieđen. Iste godine 
Korvin sklopi savez s Bemardinom Frankopanom, oženi 
se s njegovom kćeri Beatricom, te s njim provali u pod¬ 
ručje Zadra pljačkajući i počinjajući grozote, a to do¬ 
vodi do sukoba s Venecijom. Mi možemo samo naslući¬ 
vati, da je tom zgodom knez Bemardin svoju savjest tako 
obteretio ili da je provodio takav život, te je nekoliko 
mjeseci kasnije odlučio poći na hodočašće. »Dne 22. sieč- 
nja 1497. dođe u ovaj grad (Veneciju) senjski knez Ber- 
nardin Frankopan i 24. dođe pred sinjoriju. To je čovjek 
vrlo liepa stasa. Razglasilo se, da želi propustnicu, a za¬ 
tim je pošao u Loreto, da izvrši zavjet.« 

Čini se, da je za ovog boravka u Veneciji ponudio 
Frankopan Republici, da će joj služiti, ah u borbama za 
Senj brine se on najviše za svoje vlastite probitke, sve 
dok nije bio prisiljen da god. 1499. zamoli Veneciju, neka 
ge zauzme kod pape, da mu se izpuni želja, te mu sin bude 

imenovan modruškim biskupom; bit će to onaj Đuro, koji 
kasnije postaje vesprimski biskup i god. 1594. kaločki 
nadbiskup. Od tada ostaje on mnogo godina u izravnoj 
vezi sa sinjojijom i nju izvješćuje o provalama Turaka 
te se obvezuje, da će se protiv njih boriti. Ah u odlučnim 
časovima on izčezne, njegovi izvještaji ne primaju se 
s pravim povjerenjem, i zbog toga ne dobiva traženu 
momčad ni novac. Iz svojih gradova žestoko je bombardi¬ 
rao Turke, ah to se pokazalo, kao lažni manevar upriličen 
samo zato, da zastraši Mletčane te ih prisili, da ga uzmu 
u svoju službu. Shčno postupa i Anž — ah »Frankopani 
mnogo obećaše, a ništa ne učiniše.« Zadnjih godina ne¬ 
prestano se ponavlja ista stvar: knezovi, koji su se sve¬ 
čano izmirili, mole i stavljaju ponude; mletačke oblasti 
izvješćuju, da Bemardin pokraj svega obmanjivanja 
nema ništa drugo na umu, nego da osvoji Senj, a zatim 
da postane gospodar otoka Krka; sinjorija opominje, neka 
prestanu barbarski napadaji na mletačko područje, i neka 
se više ne podupiru ovi hrvatski buntovnici. 

Taj nada sve značajni izvjestitelj objavljuje nam 12. 
listopada 1503. ovo: »Toga jutra dođe u kolegij neki fi¬ 
lozof po imenu Hieronymus de Dionisiis, koji reče, da je 
drug Cynthiusa iz Ancone, i odpočne govor na talijan¬ 
skom te izreče nekoliko stihova na čast duždu i preda za¬ 
tim pismenu molbu s podpisom: Hieronimo di Dionisiis 
Siracusarum prosapia Bucharique comes (rodom iz Sira- 
kuze i knez od Bakra). U toj molbi navodi, da su on i 
njegovi mnogo učinili za našu sinjoriju, a ona ga je ime¬ 
novala svojim građaninom; da ga je knez Bemardin 
Frankopan uhvatio i držao zarobljena u nekoj dubokoj 
tamnici 6 godina, 5 mjeseci i 28 dana; tako da su mu 

ostala samo četiri zuba, te je postao prava grdoba. Upo¬ 
zorava na loše nakane onog kneza, koji namjerava osvo¬ 
jiti otok Krk, te savjetuje, neka se sagradi tvrđava. Na 
koncu kaže, da je on smrtni neprijatelj spomenutog kne¬ 
za.« Jadni filozofe! Obećali su ti doduše, da će tvoju 
molbu pročitati, ali, kako še čini, dalje se za te nisu ništa 
brinuli, iako te rodila Sirakuza, a Cynthius iz Ancone bio 
ti prijatelj! Ovaj strašni, neobrazovani hrvatski knez 
nesamo da te lišio zubi, nego i svake vjere u tvoju pjes¬ 
ničku slavu! Pa ipak za tu jedinu viest, koju je o tebi 
potomstvo saznalo, imaš zahvaliti baš tome omraženom 
neprijatelju — zato ga prestani mrziti i u tamnom kraju 
sjena pozdravi ga i pruži mu ruku, ako ga gdje sretneš 
na samotnom putu. 

Opasniji protivnik nego što je Hieronymus de Dio- 
nisiis, postane Frankopanu iste godine njegov vlastiti 
zet Ivaniš Korvin, koji iznenada počne svojatati Senj i 
tako izazove borbu. Neprijateljstvo je trajalo čak i pos¬ 
lije Korvinove smrti 1504., jer njegova udovica Beatrica, 
u koje žilama tekla je vruća krv porodice Frankopana, 
zastupala je njegovu stvar protiv svoga vlastitog otca i 
najbližih rođaka sve dotle, dok nije izgubila nadu, pobie- 
đena od onih, koji se ni ovoga puta nisu žacali da pozovu u 
pomoć Turke. 

Posljednji put se Bernardin spominje godine 1506.: 
ovaj put se radi o samom caru Maksimilianu, koji za sebe 
svojata i uzima neko mjestance, što ga je Frankopan 
osvojio. Iza toga Venecija đvie godine više ništa ne čuje 
o hrvatskim susjedima, sve do vremena onih strašnih 
borba, kad su Republiku u vezi s Cambrayskom ligom na¬ 
pale sve evropske sile, a nije ju branio nijedan prijatelj. 

Te godine 1508. dolazi s iztoka viest, da se Bernardinova 
kći Beatrica, udova Ivaniša Korvina, po drugi put udala 
za markgrofa Georga Branđenburžkog, sina kralja Vla- 
đislava, i druga viest, da se Bernardinov sin knez Krsto 
Frankopan u carevoj službi priprema s njemačkim i hr¬ 
vatskim četama u Istri za napadaj na mletačko područje. 

Sakrivena vatra dugotrajnog neprijateljstva između 
mletačke sinjorije i gospodara Senja, Modruša i Krka 
izbije plamenom: knez Krsto, kao baštinik svih strasti i 
svih zahtjeva svoga roda, povuče mač iz korica za otvo¬ 
renu borbu protiv lenskih gospodara otoka Krka! 

m. POGLAVLJE 


KRSTO FRANKOPAN U BORBI 
S VENECIJOM 



U boj me čežnja tjera, 
Tannhauser 

Z braka kneza Bernardina i Lujze Aragonske po¬ 
tekla su četiri sina i jedna kći. Već smo upoznali 
Beatrieu, njezin prvi brak s Ivanišem Korvi- 
nom, njezin drugi brak s markgrofom Georgom Bran- 
denburžkim, i Jurja, koji je bio određen za duhovni sta¬ 
lež, a Ferdinanda smo spomenuli prigodice. Ali svi oni, 
kao i ostali nosioci tog imena, stupaju u pozadinu pred 
Bemarđinovim prviencem Krstom, koji kasnije postaje 
glava izravne mođruške grane te porodice. On je rođen 
1483. (prema nekima već sedamdesetih godina). Čini se, 
da ga je otac već zarana poslao na dvor ugarskoga kra¬ 
lja, barem je 1499. ondje boravio. Nije poznato, kada je 
prvi puta stupio u carevu službu. Tama, kojom je zastrta 
njegova mladost, ne razsvjetljava se prije godine 1508., 
kad se mjeseca lipnja kao daleki bliesak primjećuju u 
Veneciji njegova skupljanja vojske i podhvati protiv ne¬ 
kih mletačkih kaštela u Istri. Međutim ti su podhvati 
zbog primirja u srpnju obustavljeni. Njegovo ime i nje¬ 
govo djelovanje dobiva idućih godina sve veće značenje, 
i to u onim trima ratnim pohodima carevaca protiv Re¬ 

publike, u kojima on učestvuje pod vrhovnim zapovjed- 
ničtvom vojvode od Braunschweiga kao jedan od naj- 
odličnijih zapovjednika četa pored Marka Cana i svog 
strica Mihajla Frankopana. 

Sanutovi zapisi pružaju nam cjelokupni pregled svih 
događaja, ali pobliže viesti o mnogim pojedinostima ove 
vojne, bogate malim okršajima, a siromašne uspjesima, 
dobivamo iz pisama Luigija da Porto iz Vicenze, koji se 
borio u mletačkoj vojsci. Njega je nadahnjivala i poti¬ 
cala na djela bolećiva ljubav prema nekoj »neprijatelj¬ 
skoj gospodarici«, te je kao kapetan lakih konjanika češće 
našao priliku, da se iztakne. Ali uspomena na Luigija, 
koja živi sve do naših dana, nije se sačuvala radi njego¬ 
vih ratnih djela, nego zbog nekoga drugog njegova do¬ 
življaja iz onih vremena. »Kad sam jahao, običavao sam«, 
tako on pripovieda, »imati uza se između ostalih jednoga 
od mojih strielaca iz Verone, kojemu je bilo ođprilike 
petdeset godina, a zvao se Pellegrino. U svom je zvanju 
bio vriedan, vrlo ugodne ćudi, i kao gotovo svi Verone- 
žani znao je krasno pripoviedati. Bio je to hrabar i iz- 
kusan vojnik, ali ujedno lakomislen možda i više, nego što 
je priličilo njegovim godinama, neprestano zaljubljen, što 
mu je davalo dvostruku vriednost, jer je uživao u tom, 
da sređeno i ljubko pripovieda najljepše novele, osobito 
takve, gdje se radilo o ljubavi — ljepših nisam nikada 
čuo! Jednom sam s njim i dvojicom drugih išao — tko 
zna, možda gonjen ljubavlju? — nekom samotnom ces¬ 
tom, koja bijaše ratom spaljena i razorena, iz Gradiške, 
gdje sam bio smješten, u Udine. Pa kad sam se, sav uro¬ 
njen u misli, udaljio od drugih, približi mi se taj Pelle¬ 
grino i, kao da pogađa moje misli, nagovori me ovako: 


39 






.Ta zar ćete trajno živjeti u tuzi, ako Vas neka okrutna 
ljepotica malo ljubi? I makar govorim protiv samoga 
sebe, jer dobre je savjete lakše davati, negoli ih slušati, 
moram Vam ipak, gospodine, kazati ovo: nesamo što se 
ne dolikuje, da se za vrieme ratne službe dademo zarobiti 
ljubavlju, nego ona uobće gotovo uviek dovodi do žalost- 
noga i vrlo opasnog svršetka. Da to posvjedočim, mogao 
bih Vam, ako Vam je po volji, pripoviedati jednu zgodu, 
koja se dogodila u mojemu rodnom gradu. Time bi nam 
se ujedno put činio manje osamljen i žalostan. I čuli biste, 
kako je ljubav dovela dvoje plemenitih zaljubljenika do 
tužne i samilosti vriedne smrti.’ I pošto sam mu dao znak, 
da ću ga rado poslušati, započne on svoju pripoviest.« 

Ta priča, što ju je u onim nemirnim ratnim vreme¬ 
nima godine 1510. saznao Luigi da Porto od Pellegrina, 
zvala se Romeo i Julija. Kasnije za mirnijih vremena 
1524. on ju je zapisao i posvetio svojoj rođakinji Lucini 
Savorgnan, nećakinji onoga Hieronima, koji se borio pro¬ 
tiv kneza Krste. I tome Luigiju zahvaljuje sviet, što je 
upoznao bezsmrtnu staru priču »piena di pietađe« o lju¬ 
bavi i smrti Montecchija i Capellettijeve! 

Putovi Luigija da Porto i Krste Frankopana tekli su 
uzko jedan pokraj drugoga, ali se nisu križah: Krstino 
ime ne pojavljuje se ni jedan jedini put u Luigijevim 
pismima! 

Time, što je Venecija osvojila neka carska mjesta u 
Furlaniji i Istri, među kojima su bila najvažnija Gorica 
i Trst, dala je ona izravan povod za rat. Tako je Barto- 
lommeo d’Alviano uzvratio na napadaje na mletačke kra¬ 
jeve, koje su vršili Niemci po nalogu cara Maksimiliana. 
Za vrieme najveće nevolje, koja je nastala zbog Cam- 


40 


brayske lige, sinjorija je 1. lipnja 1509. caru opet dobro¬ 
voljno predala oba ona grada, ali time je vratila samo 
polovicu osvojenog područja te nije više mogla osujetiti 
dalekosežne careve nakane. Dok je glavna njemačka sila, 
koju je sliedio i sam Maksimilian, udarila od Trienta 
prema Vicenzi i Padovi i ta mjesta osvojila, započne 
se s druge strane napadaj na Furlaniju. U Veneciju stiza- 
vaju viesti o velikom skupljanju četa i o okršajima u 
Istri, a uskoro zatim dolazi vapaj za pomoć iz Uđina, pro¬ 
tiv kojih nadire čitava neprijateljska vojska. Tu i tamo 
uspieva uz silne napore zaustaviti njemačko prodiranje. 
Kako je uskoro Padova ponovno osvojena, Niemci su iza 
borba kod Udina prisiljeni, da uzmaknu i u Furlaniji. 
Maksimilianov pokušaj, da se iznova domogne Padove, bio 
je sretno spriečen, pa se car vratio natrag u Njemačku, 
a onda su Mletčani mogli pomišljati čak i na to, da se 
Frankopanima osvete. Oni su od straha pregovarah s Tur¬ 
cima, što je urodilo posljedicom, da su Turci upah u Hr¬ 
vatsku i krenuh ravno na gradove knezova te im nanieli 
velike štete. To je bio odgovor i na Krstin postupak, a 
ujedno i na ponovno Bemarđinovo nastojanje, da se do¬ 
mogne otoka Krka. Jedno prieteće pismo opominje Krstu, 
neka se pomiri sa sinjorijom, jer će inače »platiti«. 

Kako su već često hrvatska gospoda morala gledati, 
gdje se njihova volja lomi na gvozdenoj sih ove gospo¬ 
darice Adrije. Ona je bila slična razbješnjelim valovima, 
koji neprestano udaraju nastojeći uzdrmati pećinu — a 
opet im ne preostaje ništa drugo, nego da se ponize. Do¬ 
duše čini se, da se Krsto izprva mnogo ne osvrće na 
prietnje, jer čak nastoji porezom u Istri nadoknaditi gu¬ 
bitke, koje su mu nanieli Turci. Ah idućih mjeseci uviđa 

on, kao i njegov otac, kako je pametnije, da se pokori i 
tako osigura sebi mir. Dne 2. travnja 1510. izpričavaju se 
obojica pred mletačkim poslanikom: Bernardin da je samo 
pod silu po carevu nalogu pošao na Padovu sa 10 konja¬ 
nika, a Krstine izpađe u Furlaniji da je skrivio mletački na- 
mjestnik u Kopru. Sa začuđenjem čitamo, kako Bernardin 
između ostaloga ujedno saobćuje, da je voljan služiti Re¬ 
publici: on bi se usudio s malo momčadi oteti ugarskomu 
kralju Hrvatsku. Nema sumnje, da bi on to bio kadar i 
provesti! 

Još u svibnju i lipnju pregovarao je Bernardin preko 
svog sina Ferdinanda s poslanikom u Budimpešti, kako 
bi spriečio njegove tužbe kod ugarskog kralja — a već u 
svibnju žalio se knez Hieronimo Savorgnan iz Furlanije 
u Veneciju, da je knez Krsto ulovio njegova slugu i ba¬ 
cio ga u tamnicu. Dne 1. lipnja Frankopan je već u Pos- 
tojni te sakuplja čete za ponovnu navalu na Furlaniju. 
Započinje se druga vojna. 

Taj podhvat nije doveo do pravog uspjeha uza sve 
različite priprave, što ih je Krsto vršio sad u Gorici, sad 
u Postojni, sad u Trstu. Iza malih okršaja s Mletčanima, 
i pošto su opljačkali nekoliko mjesta, skupe se oni 11. 
kolovoza u Gorici i odluče, da pod vodstvom vojvode od 
Braunschweiga odu caru u Trient. Međutim u tom su ih 
uglavnom spriečili neprijatelji, koji su za to u pravo vrie- 
me saznah, pa su im zakrčili put. Uto je Krsto obolio i 
težko bolestan ležao u jednom dvorcu kod Gorice. I u 
rujnu, kad su Marko Can i Krsto pokušali provesti svoju 
osnovu, i to preko Beljaka, bih su također prisiljeni, da 
se uskoro vrate natrag. Ta se vojna završi u prosincu 

pljačkanjem Labina, a onda se svi Frankopani povuku na 
svoja imanja. 

Krsto je izprva pola godine mirovao, a onda se iz¬ 
nova počeo spremati za rat. Ovaj put je baš on započeo 
borbu s Venecijom. Najprije je počeo obsjedati Mugliu, 
ah ova je vojna odpočela za njega s nesrećom. Dne 9. 
listopada 1511. ranila ga strjelica u nogu, i to mu je za¬ 
davalo velike bolove. Ovo se dogodilo tri mjeseca iza 
toga, kako su Luigija da Porto težko ranjena donieli u 
Veneciju. Jedva što se Krsto oporavio, zadesi ga počet¬ 
kom studenoga nova nesreća, opet u blizini Muglie, i to 
prigodom dvoboja s mletačkim providurom Zivranom. Taj 
Zivran izvješćuje o tom ovako: >Ušao sam s knezom 
Krstom u borbu prsa o prsa. U tučnjavi smo zadah jedan 
drugome mnogo udaraca, ah se nije prolila krv. Nato 
sam ga udario koso po licu i razmrcvario mu sav obraz, 
te mu je pukla kost, i počeo je jako krvariti. A onda je 
on mene udario po desnoj ruci i odsjekao mi tri prsta — 
neopasna ozljeda! — a uzto mi zasjekao lievi palac. Nato 
sam se razjario i u biesu na njega tako navaho, da mi je 
on okrenuo leđa i počeo bježati prema San Servolu, a ja 
sam ga progonio dvie milje daleko. Ah mene je odostrag 
sliedio s izpruženim kopljem neki hrabri mladi kapetan 
iz Postojne, pa sam se morao okrenuti i poći protiv njega. 
I kad sam ušao s njim u borbu, zadao sam mu tri rane, 
uhvatio sam ga i zarobio te predao sluzi. A sam sam po¬ 
šao u potjeru za knezom te bih ga sigurno zarobio, da se 
nije sklonuo u kaštel, kamo ga je ođpratilo samo sedam 
konjanika. — Treba biti ustrpljiv! Sudba ga je htjela sa¬ 
čuvati na goru njegovu nesreću i na veću našu slavu! 
Omnia pro meliori (sve je zato, da bude bolje). Ah si- 

gumo je, da se sa mnom ne će nikad hvaliti, jer sam ja 
bio dosad prvi, koji sam ga potukao i ranio, i samo iz mi¬ 
losti mogao je pobjeći tek sa sedam konjanika, a ostali 
su potučeni svi do jednoga.« 

Vidjeli smo, kako se sretan pobjednik samosviestno 
radovao zbog svoga junačkog djela, o kojem će s pono¬ 
som pripoviedati još njegovi unuci i praunuci; a s kakvim 
se osjećajima vratio onaj, koji dosad još nije bio pobie- 
đen, toga ne znamo. Tri mjeseca izčeznuo je s pozornice 
događaja, i senatori u Veneciji mogli su sebi spokojno 
izražavati slutnje, da je knez Krsto Frankopan svršio 
svoju ulogu, kadno 9. siečnja 1512. stigne viest, da on na 
čelu svojih Hrvata kreće na Goricu. I da nije po višem 
nalogu svoga cara morao pustiti iz ruke oružje, njegovi 
neprijatelji ne bi trebali dugo čekati na odgovor, koji je 
namienio Zivranovu djelu. Ali svoje namjere nije mogao 
provesti zbog primirja sklopljenog s Venecijom, koje je 
odpočelo 1. travnja i trajalo do 1. veljače iduće 1513. go¬ 
dine. S kakvom je nestrpljivošću primio on to primirje 
i kako je vruće želio, da mu pripremi svršetak, dokazuje 
i to, što se, još dok je trajao mir, pojavio pred Rasporom 
tvrdeći, da sinjorija s nepravom opet podiže zidove ove 
tvrđave. I prije nego što je moglo doći do pismenih pre¬ 
govora, on je zauzme i zaposjedne svojim četama. I tako 
nije bio ipak posve bez posla. Kad se uto na saboru u 
Gorici u siečnju 1513. zaključilo, da se primirje produ¬ 
žuje do 1. travnja, on se tome žestoko protivio. Njega 
nagoni na borbu vatrena strast, koju više ne može obuz¬ 
davati. Baš takav čovjek bio je potreban caru Maksimi- 
lianu! Na toj istoj skupštini imenovan je Krsto vrhovnim 

zapovjednikom njemačke vojske za budući obnovljeni rat 
u Istri i Furlaniji! 

Tri mjeseca kasnije, u travnju, nalazi se knez kod 
svoga carskog gospodara i od njegove ruke prima za 
ženu sestru krškoga kardinala, koja mu donosi od Maksi- 
miliana kao miraz grofovije Pazin i Goricu. Dne 28. 
svibnja prispije sa ženom u Bleiburg kod Beljaka i tamo 
boravi do konca srpnja. Ondje su se na povećoj skupštini 
dogovarah i stvorili zaključak, da će napasti Furlaniju. 
U rujnu se počinju skupljati čete. Sigurnost, s kojom su 
Frankopani očekivali buduću pobjedu, uznemiri mletačko 
vieće, te ono odluči pokušati, da opasnog protivnika uzme 
u svoju službu. No kako su još uviek malo poznavali toga 
čovjeka, koji, osim što su mu tlačili njegov rod, sada još 
k tome mora oprati i vlastitu sramotu, koja mu je na¬ 
nesena pred Mugliom. Ako je ikad Venecija imala ogor¬ 
čenog neprijatelja, koga je nagnala, da se bori na život i 
smrt, a to je onda taj knez Krsto, koji odbija sve prego¬ 
vore i na čelu carske vojske hrli napried! »Ciela domo¬ 
vina dršće od tjeskobe i bježi, posvud se govori, da ne¬ 
prijatelji dolaze u Furlaniju.« 

IV. POGLAVLJE 


PORODICA LANGA OD WELLENBURGA 

Kad te moje oko ugledalo, 
bila si moja. 

Valkira 

EĆ od trinaestog stoljeća nalazimo i porodicu 
Langa među onim patricijskim obiteljima, što 
su građanskim marom i trgovačkom pođuzet- 
nošću pripravljale sjajno razdoblje cvata, kojim se u šest- 
naestom stoljeću mogao pohvaliti državni grad Augsburg. 
Ona je gledala mnogo dalje od gradskih zidova te je već 
zarana morala steći veliko bogatstvo i značenje i priba¬ 
viti sebi gospoštijsko vitežki položaj, jer je godine 1318. 
dvorac Miihlhausen učinila svojim ladanjem. Jačajući 
uporedo sa svojim rodnim gradom doživjela je zajedno 
s njim i ona vrieme svog sjaja! 

Ugledni Ivan Lang, glava obitelji, i njegova žena 
Margarita, koja je potjecala iz viećničke porodice Sulzera, 
mogli su u drugoj polovici XV. stoljeća vedro gledati u 
budućnost: u sređenim prilikama na znatnom posjedu 
odraslo im je osmero zdrave djece; četiri sina: Matija, 
Luka, Ivan i Marko, i četiri kćeri: Apolonija, Otilija, Re- 
gina i Felicitas. Čini se, da se najstariji sin Matija, koji 
se rodio 1468., već kao dječak toliko izticao velikom na¬ 
darenošću, da mu je otac odlučio dati znanstveno huma¬ 

nističko obrazovanje. Iza kratkog boravka na sveučilištu 
u Ingolstadtu studirao je god. 1486. u Beču i kasnije u 
Tiibingenu, gdje je 27. siečnja 1489. postao magistrom. 
Namješten u nadbiskupskoj kancelariji u Mainzu svojim 
svestranim znanjem i okretnošću svratio je na sebe paž¬ 
nju cara Friđrika HE., koji ga sa sobom povede u Italiju 
kao tajnika. I car Maksimilian znao je isto tako kao i „ 
njegov predhođnik cieniti njegovu službu, pa ga je za 
kratko vrieme imenovao savjetnikom i kancelarom i pri¬ 
bavio mu kao prva crkvena mjesta prepoziture Worđsee 
i Vitring u Koruškoj. Još na početku životnog puta, koji 
će ga dovesti do najviših časti, pokazivao je on svoje 
kasnije određenje bogatim i sjajnim načinom života. S 
udivljenjem se pripoviedalo, da se običavao pojavljivati 
s pratnjom od 18 konjanika. Nije čudo, da je Matija bio 
čovjek po volji Maksimilianovoj: po svome finom duhov¬ 
nom odgoju postao je jedan od najučenijih zastupnika 
humanizma u onom odabranom krugu, koji se skupljao 
oko cara na čelu sa slavnim pjesnikom Konradom Cel- 
tesom, a svojim uglađenim društvenim formama i ukusom 
u razkoši mnogo je pridonio vanjskoj reprezentaciji 
ovoga dvora. 

»Svatko ga cieni«, tako pripovieda Kohler u svom 
djelu ,Munzbelustigung’, »kao vrlo umna, veoma rječita, 
darežljiva i neobično spretna čovjeka, koji se dobro sna¬ 
lazio u svim prilikama, osim kad je imao voditi vojsku, 
i kojega je car mogao u svakoj službi po svojoj volji 
upotriebiti. Ipak ga je stajao i mnogo novaca, jer je 
držao, što je veći gospodin, kome se služi, da se to više 
mora potrošiti novca na njegovu službu i čast. Stoga je 
car o njegovu predhođniku, štedljivom nadbiskupu Leo- 

narđu, i o njemu običavao govoriti, da u državi ima dva 
kapelana, od kojih jednome ne bi mogao džep izprazniti, 
a drugome napuniti. Pratnju je imao veću od kakva 
kneza, bio je darežljiv kao kralj, a nastupao je tako 
gospodski i sjajno, da je time nadvisio sve kardinale i 
nadbiskupe svoga vremena. Ali njegova theologia moralis 
bit će da nije imala odviše čvrste temelje, jer kad su mu 
govorili o savjesti u sumnjivim stvarima, češće je on 
odgovorio: ,Kakva conscientia?’« 

Godine 1500. pratio je kancelar svoga vladara na 
sabor u Augsburg, gdje je zajedno s njim morao doživjeti 
uništenje stare carske moći uzpostavom državne vlade. 
U to vrieme nisu više bili caru nepoznati ni Matijini ro¬ 
đaci. Već dvie godine prije toga podielio im je on nasljedno 
plemstvo. A sad im je dao nove dokaze svoje milosti: 
Matija postade prepošt stolne crkve u svom rodnom 
gradu, a uskoro zatim i u Konstanzu. Ali tih dana zbio 
se još jedan drugi događaj od velike važnosti za ovu po¬ 
rodicu. Težke su brige zamračivale Maksimilianu pogled 
u budućnost i prisilile ga, da opomene dvadesetoricu kne¬ 
zova državne vlade: »Ako ništa drugo ne poduzmu, nego 
što su dosad učinili, on ne će krzmati i čekati, da mu 
skinu krunu s glave, nego će je sam baciti pred svoje 
noge i skupiti joj komade.« Čini se, da je u to tamno 
razpoloženje njegove duše pala svietla zraka utjehe i 
vedrine, zraka, koja je sinula s očiju Apolonije, jedne 
kćeri iz Langove kuće, te je njegovo srdce uzplamtjela 
ljubavlju! 

Nijedan njemački Ijetopisac nije nam dosad o toj 
tajni ostavio nikakve viesti, ali nju mi odkriva Marino 
Sanuto, i ja se težko odvažujem na to, da skinem onu 

koprenu, koja ju je dosad nježno, ali neprodimo sakri¬ 
vala. Bit će, da on na temelju pretjeranih glasina izkriv- 
ljuje pravu istinu, te na dva mjesta, gdje govori o Apo- 
loniji, spominje, da je ona bila careva ljubaznica, pa da 
se i to, što se Matija uzdigao do najviših časti u znatnoj 
mjeri ima pripisati čarima njegove sestre. Ne kaže se, 
doduše, kada se car prvi put sastao s tom dražestnom 
patricijskom kćeri, ali možda nije bez osnove naslućiva- 
nje, da je to bilo onda u Augsburgu, jer je Apolonija 
nedugo iza toga ostavila domovinu i roditelje te pošla za 
gospodarom i dragim u njegov dvor, gdje su je pridielili 
carici kao dvorsku gospođicu. I tako između augsburžkih 
kćeri Filipina Welser nije bila prva, koja se po ljubavi 
nekog vladara domogla riedkih časti. A prilično je čudno¬ 
vato i to, da je i Apolonijina sudba god. 1503. krenula 
novim pravcem baš u Innsbrucku, u onom istom gradu, 
s kojim će se za sva vremena povezati uspomena na 
Filipinu. 

Čini se, da je ona nekom neodoljivom moći osvojila 
sva srdca. Tako sam našao u nekoj kratkoj obiteljskoj 
bilježci (prije 1510.) ovo: »Prva kćerka Ivana Langa 
zvala se Apolonija. Ona je bila u ženskoj pratnji rimsko¬ 
ga kralja, a držala se tako krepostno i čestito, da su je 
prosili grofovi i gospoda.« A i Zimmemov ljetopis zna 
prema obćim glasinama pričati, da se među strastvenim 
obožavateljima Apolonijinim nalazio i bavarski vojvoda 
Jorg. »Među ženskom pratnjom cara Maksimiliana bila je 
jedna Langova, u koju se bio jako zagledao, toliko, da 
je radi nje gdjekad putovao za carevim dvorjanstvom.« 
Između njezinih prosaca iznio je pobjedu grof Julian od 
Lođrona. 

»Danas (1. listopada)«, tako izvješćuje mletački po¬ 
slanik, »bila je svatba sestre prvoga kraljevskog tajnika 
gospodina Matije Langa, kraljičine dvorske gospođice, i 
sina gospodina Parisota od Lodrona, i čitav dan održa¬ 
vale su se svečanosti i turniri sve do šest sati u noći. 
A sutra će tjostirati markgrof brandenburžki. Na te sve¬ 
čanosti došao je i nadvojvoda.« Taj Lodron možda vuče 
lozu od onoga grofa Parisa Lodrona, koji se imao vjen¬ 
čati s Julijom Capelletti, o čemu je pripoviedao vero- 
nežki kopljanik svome kapetanu Luigiju da Porto. A u 
drugoj bilježci kaže, kako mu je Matija Lang rekao, 
»da je izdao 6000 dukata za sestru, koju je udao za sina 
Parisa od Lodrona, a bilo je to divno slavlje.« 

Tako Maksimilianova ljubaznica postade žena grofa 
Juliana od Lodrona! 

Te iste godine postao je Matija Lang administrator 
i koadjutor biskupije u Krškom. Dvie godine kasnije do¬ 
bio je kršku biskupiju. Uz plemstvo, koje je ta porodica 
stekla 24. kolovoza 1498., dobila je ona god. 1507. dvorac 
Wellenburg na Leškom polju kod Augsburga. Ovo prvo¬ 
bitno biskupsko službovno leno držala je god. 1460. pri¬ 
vremeno obitelj Lang nasliedivši ga očito od Onsorga, 
od koje porodice potjecala je Matijina baka. Sad ga je u 
zajednici s kraljem Maksimilianom kupio Matija (od An¬ 
tuna Laugingera), te je barem djelomično prešlo na Ivana 
Langa. Potonji je ostao vlastnik čitavog posjeda, ali je 
kralj mogao sagraditi dvorac, kojemu je opet Matija do¬ 
dao čvrsti dvorac za zabavu s liepim vrtovima i drvore¬ 
dima. Kad je Ferdinand I. svoj dio prodao, onda je cieli 
dvorac pripao obitelji Lang, a oni su ga god. 1595. prodali 
knezovima Fugger, koji su još i danas njegovi vlastnici. 


51 




Po tom dvorcu prozvana je obitelj Lang »od Wellen- 
burga«. 

Djelovanje carskog tajnika, sada već krškog biskupa, 
ostalo je sve dosad ograničeno pretežno samo na Nje¬ 
mačku, ali godine 1508. nadođe čas, kada će on kao dip¬ 
lomat stupiti na pozornicu evropske politike. Odkad je 
kao poslanik izaslan u Cambray za sklapanje lige s Fran- 
cuzkom, papom i drugim silama, zastupao je on careve 
interese u talijanskim poslovima »kao drugi car«, tako 
se govorilo u Veneciji. Pošto je između Julija n. i Mlet- 
čana sklopljen mir, koji je bio uperen protiv Francuza, 
što su boravili u Lombardiji, pokušalo se god. 1511. na 
kongresu u Mantovi doći do sporazuma. Venecija je tada 
išla za tim, da Matiju Langa, kojemu je Maksimilian po- 
dielio naslov namjestnika u Italiji, skloni na savez protiv 
Francuzke. Na sastanku s papom u Bologni, gdje je Ma- 
tija primljen s najvećim sjajem, došlo je do ozbiljnog 
razpravljanja, ali pregovori su se razbili na oholim, ne¬ 
popustljivim zahtjevima Niemaca, koji je tražio, da Mlet- 
čani u cielosti povrate sav carski posjed. Ali Mletčani se 
nisu dali tako lako zastrašiti: njihov poslanik dobio je 
nalog, da iznova utječe na cara, a da ti koraci budu 
uspješni, neka krškom biskupu obeća, ako ugovor provede, 
10000 forinti i beneficije na mletačkom području u vried- 
nosti od 4000 dukata. U drugu ruku odluči i papa izko- 
ristiti svoj utjecaj pa u prosincu te godine imenuje Matiju 
kardinalom. Ali ovo zbliženje između pape i cara koristilo 
je samo caru, a ne Veneciji, koja se sada smatrala kao 
izključena iz novog saveza. Lang je spretno izkoristio 
stranački metež u Italiji na Maksimilianovu i svoju 
vlastitu korist te se ponosan i zadovoljan vratio iz Rima 

u Njemačku i uredio u augsburžkoj stolnoj crkvi posljed¬ 
nje počivalište svom otcu, koji je umro iza toga, pošto 
je još vidio triumfe svog sina. Matijina tako važna 
diplomatska djelatnost u Italiji svršava se godine 1513. 
njegovim drugim putovanjem u Rim k novo izabranom 
papi Medičejcu Leonu X. Taj izkusni i duhoviti čovjek 
znao je odmah za sva vremena steći osobito papino pri¬ 
jateljstvo. Godinu dana iza toga primio je Augsburg s ve¬ 
likim svečanostima svoga sina, koji je obnašao čast koad- 
jutora i nasljednika salzburžkog nadbiskupa te je bio 
ukrašen kardinalskim šeširom. 

Ime grofa Juliana od Lodrona ne javlja se među 
svim onim njemačkim imenima, što se pojavljuju u prvom 
desetljeću XVI. stoljeća, osim prigodom njegove svatbe, 
koja se održala u Innsbrucku. Dok je Matija Lang svoj 
utjecaj i svoju djelatnost iz godine u godinu sve slavnije 
proširivao, čini se, da je njegova sestra uz svog muža 
provodila mirniji život. Julian i Apolonija po svoj prilici 
su odabrali za svoje pravo prebivalište dvorac blizu Gor¬ 
njeg Beljaka u dolini Molla u Koruškoj. Jedna nedatirana 
povelja, koja se stavlja između godine 1504. i 1508., iz¬ 
vješćuje, da je Maksimilian dao grofu i njegovoj ženi u 
zalog za 4500 forinti dvorac i kotar Falkenstein, obćinu 
Kirchheim i mitnicu u Gornjem Beljaku. Tamo su za¬ 
jedno prebivali samo kratko vrieme, jer je već god. 1510. 
Apolonija postala udovicom. Te godine dao joj je car u 
zalog za 2600 forinti dvorce i obćine Bleiburg, Schwar- 
zenbach i Gutenstein kod Beljaka. To je utanačenje pro- 
mienjeno 10. kolovoza 1512. u Augsburgu tako, da joj 
se ti posjedi zalažu bez roka, pošto je ona na založnu 
svotu dodala još 6300 forinti. 

Iz tame, što nam je dugo godina zastirala poglede na 
Apolonijin život, sablastno izlaze zalozi i brojke, kao da 
se rugaju iztraživaču, koji je najprije pogledom punim 
slutnja prodro u čudesa mlade sretne ljubavi, pa se za¬ 
tim s prevelikom smionošću ponadao, da će smjeti pratiti 
također patnje i doživljaje jedne ženske duše i onda, kad 
joj je već bio oduzet čar njezine sreće. O luda tlapnja! 
Kao da se ikad takva bol podigla iz svojih dubina zato, 
da se drugome pokaže na hladnom danjem svietlu, kao 
da bi se ona mogla ikad izraziti bilo na stranicama po- 
viesti, bilo riečima punim jadikovke. To su zakopani 
svjetovi, koji se mogu promatrati samo onda, kad se oka- 
mene, ah nikada, dok još u njima struji dah života. 

Međutim u trajnoj mieni izdiže se iznad prošlosti 
uviek nešto novo. S juga, gdje je provodio život divlji, 
pun nemira i borbe, dolazi patricijskoj kćeri iz Augsburga 
kao prosac hrvatski knez, koji je u borbi protiv Venecije 
stavio svoj mač u službu carevu. A jedva što je zanie- 
mila svatbena glasba, sluša Apolonija u svom dvorcu u 
Bleiburgu zveket oružja, koje se oštrilo za nove borbe. I 
prije nego što je mogla misliti na zbilju pomlađenog ži¬ 
vota, već gleda, kako taj snažni, smjeh muž, koji je nju 
zadobio za sebe, polazi na čelu svojih četa ususret ne- 
izvjestnoj sudbini! — »S drage volje tvoja« — bijaše li 
to ta rieč, koju mu je ona doviknula na razstanku? 

Kad sam u svojim iztraživanjima došao do ovog od¬ 
sjeka poviesti Krste Frankopana, nisam mogao više po¬ 
tisnuti naslućivanje, tko je bio taj, koji je u Pordenonu 
izgubio prsten. Navečer 19. veljače kod sređivanja bilje¬ 
žaka, što sam ih dosad prikupio, napisao sam na njihov 
omot: Frankopanov prsten. 

V. POGLAVLJE 


BOJEVI U FURLANIJI 1514 


Svuda oko mjesta 
dušmani se digli. 

Valkira 



OK je Matija Lang branio pravo svoga carskoga 
gospodara riečju i perom, biskupov šurjak na¬ 
stojao je izvojštiti to pravo silom. Početak jedne 
vojne već smo u kratkim crtama spomenuli, kad smo opi¬ 
sivali onu obsadu Pordenona. A sada nas sudbina kneza 
Krste više zanima, pa stoga ta vojna zahtieva veću pažnju. 
Čini se, da je čitav ovaj pohod protiv Venecije bio ipak 
mnogo više podhvat jednog jedinog čovjeka nego nje¬ 
mačke države, kojoj je on služio. Sva djela, svi uspjesi, 
sav dobar i zao udes spojeni su s jednim imenom, a to je: 
Krsto Frankopan. 

Poviest ovog rata dade se obuhvatiti u tri veća do¬ 
gađaja: osvajanje Marana, bojevi oko Pordenona i obsada 
Osopa. Pri tom je Krsto morao svoje snage omjeriti 
s trojicom vojskovođa sinjorije, a to su: Baldassare đi 
Scipione, Bartolommeo d’Alviano i Girolamo Savorgnan. 


Kada su se početkom prosinca 1513. završile ratne 
pripreme u Gorici i Gradiški, prvi cilj, na koji je njemačke 
čete uputio njihov vođa, bila je važna mletačka tvrđava 
Marano, koja leži na Jadranskom moru kod stare Akvileje. 

»U to vrieme«, tako pripovieđa mletački povjestničar 
Pietro Giustiniani, »neprijatelji su s pomoću gadne iz¬ 
daje zauzeli i zaposjeli kaštel Marano, kojim je zapovie- 
dao Alessanđro Marcello, a to se dogodilo ovako: Kod 
Marcella je uživao veliko povjerenje Bartolo, neki sve¬ 
ćenik u tom mjestu, i to je bio onaj sramotnik, koji se 
dao na takvu lupežtinu te je potajno odlučio, da preda 
tvrđavu Niemcima. S tom namjerom pošao je k Marcellu 
i pretvarajući se molio ga ključeve od vrata, da po svom 
običaju uzmogne poći rano ujutro u lov, jer je bio dobar 
lovac. Ne misleći ni na kakvu prevaru naloži Marcello, 
da mu dadu ključeve, na što je nevjerni svećenik u 
zoru brzo otvorio malena vrata i po dogovoru s Niemc ima. 
pustio unutra trideset poljskih konjanika zajedno s voj¬ 
skovođom Krstom Frankopanom. I odmah se pojavi 
množtvo drugih Niemaca, koji su bili sakriveni blizu u 
šikari: oni sasieku straže, zauzmu grad, a Marcella za¬ 
robe. -Pošto su Mletčani Marano prevarom izgubili, 

sakupe odmah na moru i kopnu velik broj vojnika te 
odluče, da taj grad ponovno osvoje pod vodstvom od¬ 
lučnih i revnih muževa Baldassara Scipiona i Hieronima 
Savorgnana. A kako bi stvar bolje uspjela, pošalju po 
Franceska Mosta, čovjeka izkusna u pomorskim pod- 
hvatima, da to mjesto hrabro napadnu s mora i kopna. 
Obsada im je zadavala velikih poteškoća zbog položaja 
grada, koji je sa svih strana okružen lagunama i posve 
nizkom vodom. Ali i uza sve to prodrli su oni neustrašivo 
s mora i kopna sve do samih zidina, i kad su postavljene 
ljestve, popeli su se na njih neki vojnici i s morske i 
s kopnene strane, pa da su drugi pošli za njima s istom 
revnošću, moglo bi se mjesto lako natrag zauzeti. Ali u 

tom času, kad se nekoliko njih nalazilo na zidovima, pro¬ 
bude se i dotrče neprijatelji, pa su tako Mletčani bili 
prisiljeni da se povuku te su se hrabro spašavali na bro¬ 
dovlju, koje je zbog morske oseke ležalo gotovo posve 
na suhu. Kad su to opazili neprijatelji, nisu dali da im 
izmakne tako liepa prilika, nego su provalili iz grada, 
što su god brže mogli, i napali u isto vrieme brodovlje 
i vojsku. Jedan i drugi podhvat pošao im je najsretnije 
za rukom, pošto su najveći dio naših potukli te uzeli 
jednu galiju na suhom i osim toga mnoge zastave i topove 
artilerije. I kad su Mletčani čuli, da brojne kompanije 
Niemaca dolaze u pomoć, smućeni time i netom doživje- 
lim porazom, napustili su obsadu. Malo iza toga pao im 
je u ruke onaj izdajica Marana Bartolo, koga je uhvatio 
Niccolo da Pesaro u okolici Portogruara. Za svoju lu- 
pežtinu kažnjen je u Veneciji tako, da su ga za jednu 
nogu objesili na uže između dva stupa, pa ga je sav 
narod kamenovao, te je tako jadno umro.« 

U Veneciji su gubitak Marana gorko osjećali. Pri¬ 
čalo se o smionim djelima kneza Krste, koja je izvršio 
kod provale iz grada, a za poraz su okrivljivali uz onoga 
izdajničkog svećenika u prvom redu Baldassara di Sci- 
pione, koji je bio pozvan na odgovornost u Veneciju te 
je nestao s ratnog poprišta. Ali uznemirenost i ogorčenje 
porasli su još više, kad se pročulo o nečuveno okrutnom 
djelu, koje je počinio divlji Frankopan u blizini Marana. 

»Saznalo se, kako su neprijatelji poslali viest sta¬ 
novnicima Mozane, što je jedno od najljepših sela u Fur- 
laniji, blizu Marana, neka dođu u Marano i neka se za¬ 
kunu na poslušnost caru. A kad nesretnici nisu htjeli, 
dade im vojskovođa knez Krsto Frankopan jamstvo, da 

mogu doći k njemu. I kad ih je došlo odprihke 115, dao je 
onima, koji su bili stari preko šestdeset godina, izkopati 
oba oka, a mlađima jedno oko i odsjeći dva prsta na 
desnoj ruci, a na lice urezati križ. To je tako strašna 
okrutnost, da je ni sami Turci ne bi bili počinili. Zatim 
je poslao u njihovo selo i naložio, da se sve žene i djeca, 
koja su tamo ostala, odvedu i pošalju u Marano, i u tri 
dana su razorili i oplienili sve, što je bilo u spomenutom 
selu, tako da je to bila najveća pljačka.« 

Ogorčenje protiv strašnog neprijatelja možda što¬ 
god i pretjerava, ali nema sumnje, da je Frankopana 
njegova žestoka krv natjerala na grozno djelo, jer je on 
to sam kasnije otvoreno priznao. Mržnju, koju je gojio 
protiv neprijatelja svoje kuće, morali su na strašan na¬ 
čin osjetiti nevini! 

Nije čudo, da se strah i trepet proširio nadaleko Fur- 
lanijom, i da su mletački vojskovođe očajno radili na tom, 
da svoje snage pojačaju četama, koje su pod vodstvom 
Malateste Baglionija dolazile iz Trevisa. To je urodilo ba¬ 
rem u prvi čas tim uspjehom, da su se Niemci, zauzevši 
još i Tržič, povukli početkom siečnja 1514. u Goricu i Gra¬ 
dišku, da i oni pojačaju svoju vojsku novim četama. 
Kad je ta snaga narasla na 2000 landsknehta i 5000 ko¬ 
njanika, krene Krsto 13. veljače na Udine. Savorgnan i 
Baglioni napustili su taj grad, pa ga se Krsto domogao 
bez krvi, a isto tako su pali Cividale, Spilimbergo i Porde- 
none. Zatim je pošao za Savorgnanom prema Osopu, ali 
kod obsade toga grada naišao je na neočekivane zapreke. 

Pri svom pobjedonosnom napredovanju zacielo se 
bavio velikim osnovama. Već je možda sebe vidio na putu 
prema Trevisu, čak u Mestri pred čudesnim gradom, koji 

se iz laguna izdiže sa stotinu tornjeva i sjajnih palača, 
te se sve više i više zanosio lietom svojih častohlepnih 
i slavom opojenih misli — kadno ga najednom ostavi 
sreća! Prestrašen praznovjernim slutnjama vjerovao je, 
da mu samo nebo navješćuje nesreću time, što je izgubio 
neku dragu relikviju. Malo dana iza toga, kako se vratio 
iz Pordenona u Osopo, stigne viest, da se hrabra posada 
onoga grada morala predati sa svim svojim oružjem, i 
da su je odveli u robstvo u Veneciju. A on sam, kad je 
primio ovu viest, ležao je u taboru kao ranjenik! 

Na zidovima kaštela Osopa morala se, uzprkos očaj¬ 
nim naporima, slomiti kneževa strast i snaga. Taj kaštel 
čuva prilaz na veliku spojnu cestu, koja vodi iz Koruške 
u Furlaniju i veže Njemačku s Italijom. Sjeverno od 
Osopa kod mjesta Chiusa di Venzone počinje se divlja 
dolina, kojom protječe biesni Tagliamento. U njoj su do¬ 
pirale mletačke posade sve do mjesta Pontebbe, koje još 
i danas leži na granici između Austrije i Italije. Pustimo 
Pietra Giustinianija, neka on govori: »Osopsko brdo, 
podno kojega teče Tagliamento, nevjerojatno je strmo. 
Priroda ga je ovamo postavila na čudo smrtnicima, jer je 
s iztočne i južne strane tako utvrđeno živim i strmim 
stienama, te se može reći, da je posve nepristupačno. 
Druga zapadna strana nije tako strma, nego je ondje put 
povoljniji za stoku kao i za kola; ali se ipak svuda na¬ 
okolo nalazi nekoliko oštro odsječenih stiena, koje je zub 
vremena sa svih strana oglodao, te su nalik na tornjeve 
vještački izrađene od velikih komada kamenja. A na 
jednoj strani ovog brda, i to prema jugu, nalazi se tvr¬ 
đava Osopo, pod kojom leži mala dolina s malom ravni¬ 
com. Ovamo su neprijatelji dovukli svoje topove i počeli 

pucati na tvrđavu i njezina mala vrata, tako da su srušili 
jedan dio zidova. Osim toga Niemci su se i s druge strane 
kod San Quirina približili gradu sa svakovrstnom ratnom 
spremom te su Osopljane neprestanom pucnjavom jako 
uznemirivali. Kad je to opazio Savorgnan, okupio je oko 
sebe mnogo vojnika, pohitio napolje, prodro je usred ne¬ 
prijateljskih redova, potisnuo ih natrag i progonio sve 
do tabora potukavši i ranivši velik broj neprijatelja. Do¬ 
šavši do sela, gdje su se smjestili Niemci, naloži vatru i 
na njoj spali veliko množtvo oružja i hrane. No kako je 
sve to Frankopana slabo zastrašilo, odluči on da za¬ 
uzme mjesto obsadom, jer mu se činilo, da to ne može 
postići silom. A držao je, da će u tom uspjeti to lakše, 
što je dobro znao, da u njem jako oskuđievaju hranom. 

Ah senatori u Veneciji, koji su o svemu bih oba- 
viešteni iz Savorgnanovih pisama, naložili su, da Alviano 
pođe u Furlaniju s onim kompanijama, koje su mu se 
činile najzgodnije, a ujedno su pisah Savorgnanu i sta¬ 
rijim častnicima opominjući ih na vjernost i dužnost: za 
malo dana da mogu očekivati pomoć, koja će braniti 
domovinu, crkve i sav njihov posjed. A svima onima, što 
su u službi Repubhke izvršili djela, dostojna nje, obećali 
su, da ne će škrtariti nagradama i da će im podiehti 
svakojake časti. Nato svi vojnici i stanovnici Osopa odluče, 
da će jednodušno podnositi bilo kako težku nevolju, i 
jer nisu imah vode, davali su konjima vino. A kad se 
Alviano približio s pomoćnim četama, Frankopan, da iz¬ 
bjegne opasnost, napusti obsadu sa svom svojom vojskom. 
A naši su napali njegove zalaznice i mnoge potukli, a 
Frankopan je uzeo dvanaest topova, što ih nije mogao 
sa sobom odvući, pa ih je ostavio u onim neprohodnim 

šumama i jedva jedvice umakao sa svojima na sigurno 
mjesto. A Savorgnan je tom prilikom dobio od Mletčana 
veliku pohvalu te je kao plemić bio izabran u veliko 
vieće i javno imenovan knezom od Belgrada i Osopa.« 

U ovom prikazu mletački povjestničar s malo rieči 
obuhvaća događaje, što ih je Savorgnan u svojim pis¬ 
mima podrobno prikazao. On doduše iznosi istinito obće- 
nite činjenice, ah zaboravlja spomenuti onaj događaj, 
koji je bio glavni uzrok, da su se Niemci povukli — a 
to je težka rana, što ju je zadobio njihov vojskovođa. 
Dan na dan stizavali su u Veneciju izvještaji, koje je 
Sanuto zapisivao. 

»Dne 24. ožujka iz Osopa: Kamenjem, što su ga 
s tvrđave bacali, mnoge su ubili, a druge dobro izudarali, 
među njima i kneza Krstu, koga je komad stiene pogodio 
u glavu. Tako su ga odnieli iz tabora, da se lieči.« 

»Od 25. ožujka iz Sacila: Knez Krsto, koji se, kako 
se čini, preobučen kao seljak popeo do polovice brda, 
ranjen je komadom stiene, te su ga dolje donieli i odveli 
na liečenje u neki tabor.« 

Ista se viest nalazi u pismima kneza Savorgnana, 
gdje se na rubu mogu čitati ovi stihovi: 

Frangipanis eram, sed dum volo frangere saxa, 
Osopi, frangunt, heu! mihi saxa caput. 

»Od 29. i 31. ožujka: Ovdje sam saznao izpod osop- 
skog brda, da je veliki top opalivši odtrgnuo s brda ko¬ 
mad stiene, koji je kneza Krstu pogodio u desnu slje- 
počicu tako, da je pao na tle. I da nije imao na glavi 
šljema, ondje bi i umro, ah udarac je ipak smrtonosan. 
A kad su mu htjeli skinuti šljem, morah su ga na tri 

diela razbiti i prepihti. Nato je knez pao u nesviest tako, 
da je jedan dan ostao kao mrtav, pa su ga doveli u Ven- 
zon na liečenje.« 

»Od 31. ožujka: Jučer sam čuo, da su oko 22 sata 
odnieli kneza Krstu na nosiljci iz Gemone; liečnici polažu 
malo nade u njegovo ozdravljenje: judicia Domini recta 
__ presude Božje su pravedne.« 

»Od 1. travnja: Jučer su vidjeh kneza Krstu u veli¬ 
koj oštariji u Venzonu. Osjećao se loše zbog toga, jer ga 
je pred Osopom pogodio kamen. Taj isti knez pokušao 
je dići se, da se obuče, ah nije mogao; bio je prisiljen 
vratiti se u krevet i zamalo da nije od onog udarca umro.« 

Nošen na nosiljci napustio je Krsto tvrđavu Osopo, 
na koju je uzalud navaljivao, te se sa svojim četama 
povukao na sjever u Gemonu, zatim u Chiusa di Venzone 
i u pravcu prema Pontebbi. Znamenje, koje mu je proreklo 
nesreću, govorilo je istinu! Ah neslomljiva snaga volje 
prkosila je sudbini i naložila tielu izmučenom bolovima, 
da se pridigne. 

Neki čovjek po imenu Bernardo da Terenzan pripo- 
vieda: »U subotu u noći pobjegao sam iz Trevisa, a dan 
iza toga (2. travnja) vidio sam jednoga na krasnom 
crnom konju, kako je pao s konja. A svi oni, koji su bih 
tamo, rekh su, da je ono knez Krsto. A njegovo je lice 
bilo posve crno, i odmah su ga metnuli na nosiljku i preko 
njega prebacili pokrivač od zlatnog brokata, i ljudi oko 
njega su plakali i odnieli ga na nosiljci, ne znam kamo.« 

U Veneciji su dva dana khcali od veselja zbog smrti 
najopasnijeg neprijatelja, kadno 7. travnja dođe iz Udina 
ova viest: »Znade se sigurno, da je knez Krsto stigao u 
Gradišku. Njegov otac knez Bernardin Frankopan došao 

je sa 50 konjanika u Goricu, kad je dočuo, da mu je sin 
ranjen, a pozvan od njegove žene, sestre krškoga kardi¬ 
nala, koja se nalazi u Gorici.« A toga istog dana šalje 
Krsto obćini u Udinama ovo pismo: 

»Častna vlastela, vieće i narod grada Udina, 
predragi prijatelji! 

Premda smo uvjereni, da ste Vi sačuvali postojanu 
vjernost i iskrenost, koju Vam nalaže zakletva, vjernost 
i privrženost Njegovu Carskom Veličanstvu i prejasnoj i 
najvjernijoj austrijskoj kući te njezinim opunomoćenici¬ 
ma, ipak sam čuo, da su neki nitkovi i krivokletnici, ne 
poštujući obećanu vjernost i zakletvu, odbacili osjećaj 
vjernosti u opreci s dobrima i vjernima, koji se od straha 
ne usuđuju protiv njih izstupiti, jer drže, da je sva carska 
vojska ametice potučena i uništena, a mi svi da smo mrtvi. 
Stoga Vas opominjemo i nalažemo Vam, da mi, pošto ovo 
primite, dadete odlučni pismeni odgovor, da se uvjerim, 
je li Vaše mišljenje, volja i osjećaj, da ostanete u dužnoj 
vjernosti prema Carskom Veličanstvu, kako ste prije 
obećali i prisegli, ili nije, da znademo, kako trebamo 
s Vama postupati, ako imate zle namjere prema gore 
spomenutima, u što mi ipak ne vjerujemo. A Vi ne biste 
imali više nikakve valjane izprike, kad bismo Vam se pri¬ 
bližili, jer mi onda više ne ćemo s Vama nikakva ugovora 
ni sporazuma. A oni gore spomenuti zločinci i krivoklet¬ 
nici, koji se protiv nas bune, držali su, da će Bartolommeo 
Alviano, prispjevši sa svojom vojskom pred Goricu, odmah 
zauzeti Goricu, Gradišku i Trst, jer će rečena mjesta naći 
bez zaštite četa, topova i strjeljiva, pa da carska vojska 
ne će više nikad doći u domovinu. A kad su njega pred 

Goricom čestito dočekali, i kad je on čuo za naš dolazak, 
morao je na svoju sramotu i štetu odanle pobjeći s dvo¬ 
strukim biesom i žurbom. A oni, koji su držali, da smo 
mi potučeni i mrtvi, morat će okajati svoja zla djela i 
svoju zabludu. Tržič, koji se po nagovoru nekih bio po¬ 
kolebao, spoznao je svoju zabludu i prošle srieđe drago¬ 
voljno se pokorio Carskom Veličanstvu, u brizi, da zbog 
svoje zablude ne bude kažnjen. A građani su tamo, da 
sebe spase, zarobili četvoricu, koji su se prvi odrekli rečene 
pokornosti, pa i Vaš prije spomenuti sugrađanin Fran- 
cesco Colombato zarobljen je zajedno s jednom zastavi¬ 
com Hieronima Savorgnana. 

Iz najsretnijega carskog tabora kod Cormona, dne 
7. travnja 1514. 

Krsto Frankopan, knez. 

Jacobus, vrhovni savjetnik kod vojske Njegova 
Carskog Veličanstva, Johannes von Augsburger, barun. 

Georg von Lambsberger 
i ostali carski ratni savjetnici.« 

Iz snažnog jezika ovog pisma ne bi se moglo naslu¬ 
ćivati, da se onaj, koji ga je diktirao, ogorčeno borio sa 
smrću. Krsto je ostao više tjedana u svojoj bolestničkoj 
postelji, a da ga nitko nije vidio. Apolonija je morala pod¬ 
nositi nesamo tjelesne, nego i duševne boli. »Govori se 
posve otvoreno, kako je car knezu naložio, da se vrati u 
svoju domovinu, jer ga više ne želi imati kao vojskovođu. 
A on ostaje u krevetu zbog sramote, što je bio potučen 
i iztjeran iz Furlanije, a ne radi svoje rane.« I nadalje: 
»Također se govori, da kneza svi gledaju priekim okom, 
da on više nije vojskovođa, i da ga grde kao izdajicu. Isto 

tako, da je on svu svoju imovinu poslao u Kranjsku, ali 
sam se ne može odavle maknuti, jer mu je krv pozlieđila 
mozak.« 

Takve su se glasine širile po Veneciji, a ondje su u 
njih brzo povjerovali. Pri tom je moglo biti koješta isti¬ 
nito, ali su se varah, ako su mislih, da je Frankopan 
daljnje osnove napustio. Dne 22. travnja održao je on 
ratno vieće i odlučio, da se učine krajnji napori za obranu 
od neprijatelja. Ah čak ni ona sila, koju je vodio očaj, 
nije više mogla dovesti do pobjede. Sve je već bilo pre¬ 
kasno! Bartolommeo Alviano zauzeo je Pordenone i oslo¬ 
bodio Osopo, pa je onda išao brzo napried i svuda naokolo 
Mletčanima ponovno osvajao izgubljenu zemlju te je sta¬ 
jao pred Goricom i Gradiškom postizavajući svaki dan 
nove uspjehe. Oko Krste razapeo je mrežu, iz koje on više 
nije mogao uteći. Kinezu je ostao kao jedini prijatelj i po¬ 
magač njegov otac Bemardin, koji je obnovio stari rat 
protiv omraženih Mletčana. On je hrvatske konjanike po¬ 
slao u Goricu, a sam je pošao s Krka u Marano, da nje¬ 
mačkom caru sačuva barem to mjesto, koje je Savorgnan 
podsjedao. 

Dne 29. travnja došlo je do prvog okršaja između 
carevaca i Mletčana. Mletački vođa proviđur Juan Vitturi 
zarobio je nekoliko ljudi, ah ih je poslao natrag Krsti 
s napomenom, da se u Italiji među kršćanima tako vodi 
rat, a ne kao on, koji daje da se izkopaju oči. Te su rieči 
hepo zvučile, ah su ipak bile samo plašt, koji je prikrivao 
proračunanu lukavost, jer isti taj Vitturi javlja u Vene¬ 
ciju, »da je zarobljenike poslao natrag, kako oni ne bi 
vidjeh naše akcije.« 


66 


Sve više i više steže se neprijateljski obruč, sve uza- 
ludniji pokazuju se svi napori, da se taj obruč probije. 
Svakim tjednom sve više i više nestaje vjere u pomoć 
izvana, nada klone — i 5. srpnja dolazi posljednje. Toga 
dana navečer pojavi se pred namjestnikom u Uđinama 
teklić iz tabora u Gradiški i on bez daha donosi viest, da 
je knez Krsto ranjen i zarobljen. U isto vrieme s ovom 
obćenitom viešću odlazi mletačkoj sinjoriji i potanki iz¬ 
vještaj, što ga šalje Juan Vitturi iz kaštela Porpetto. 

»Kao obično poslao sam konjanike stradiote prema 
Gradiški, da izvide kretanje neprijatelja. Oni su mi javih, 
da su ih Hrvati jedno tri milje neprestano progonili. Tada 
mi se činilo, da bi bilo dobro pokušati, ne bi li se dalo 
domoći zarobljenika, pa sam poslao po kompaniju gospo¬ 
dina Petra di Longena, koja se nalazila pred Maranom, 
da budu naši sigurniji, iako ih je bio dovoljan broj. I tako 
sam danas oko tri sata ujutro poslao 25 konjanika sve 
do pred zidove Gradiške, a sam sam se s ostalom momčadi 
postavio u zasjedu. Oni konjanici povukli su se sve do 
Marana pred neprijateljima, koji su provalili iz grada, a 
kad su neprijatelji vidjeh, da naši konjanici uzmiču, pošli 
su za njima u potjeru. Tada naši žestoko navale te rane 
i zarobe kneza Krstu s odprihke 50 drugih, od ostalih 
jedan je dio ranjen i ubijen, a od naših su osmorica za¬ 
robljena. I tako su se vratili pobjedonosno, a sutra će 
rečeni knez Krsto biti odveden pred Marano, da s njego¬ 
vom pomoću pokušamo sklonuti grad na predaju. Knez 
Krsto mi je rekao, da za dva dana očekuju cara osobno 
u Ljubljani.« 


U Veneciji je bio dan slavlja, kada su pročitah pismo 
uana Vitturija: vieće je khcalo i radovalo se, ugarski i 

francuzki poslanici svečano su izrazili sinjoriji svoje 
čestitke. »Odmah je zaključeno, da se Frankopan, čim 
stigne, dovede u novu dvoranu »Signori di notte« i da se 
izpita; od njega će saznati, što car namjerava učiniti, i 
uobće sve drugo. A rečena dvorana, u kojoj je vieće de¬ 
setorice držalo u zatočen ju neku vlastelu, bude očišćena.« 

Frankopana su najprije doveli u Porpetto, gdje su 
mu dali jedan dan odmora zbog rane, koju je zadobio kod 
borbe. Svoju namjeru, da ga odvedu u Marano, nisu pro¬ 
veli, na veliku žalost Savorgnanovu, koji se također gorko 
tužio, da se s knezom postupa kao s gospodinom, i da mu 
se izkazuju časti, koje ipak nisu pripadale zarobljeniku, 
koji je počinio toliko zla. Sam Krsto osujetio je planove, 
koje su s njim imali. Kad su od njega tražili, da pođe u 
Marano i tamo nagovori svog strica kneza Mihajla i ostale 
zapovjednike, da se predaju, on je odvratio: »Ja toga ne 
ću učiniti, jer da tamo odem, rekao bih im, neka se drže, 
jer ja ne ću biti nikakav izdajica. A osim toga moj stric 
nije guverner, nego su tamo drugi češki častniei.« A kad 
su ga nazvali Savorgnanovim zarobljenikom, rekao je: »Ja 
nisam tvoj zarobljenik, već zarobljenik sinjorije.« — 

Knez Savorgnan izvješćuje dužda o tim događajima 
u jednom pismu, a pri tom ne može prikriti svoj bies: 

»Prejasni kneže! Danas je ovamo doveden knez Krsto. 
Na koji je to način i s kakvim počastima izvršeno, i što 
ja o svemu tome mislim, ne želim dalje govoriti, jer tu 
zadaću prepuštam drugima. Ah ipak kazat ću ovo: da 
je on svojim radom izvršio prema drugima dužnosti dobra 
vojnika, ja bih sam zastupao mišljenje, da mu se mora 
izkazivati čast. Ah kad pomislim, kako je on prekršio 
propise i vojničku stegu, onda mi se čini, da zaista ne 

zaslužuje tako mnogo časti, te da ostane posve nekažnjeno, 
što je oholo govorio o meni: jer ja sam to, što sam mu 
rekao, govorio u ime svih, kako bih ga prestrašio i sklo¬ 
nio, da po našoj želji pođe u Marano. To je u njegovoj 
moći, jer je on prvi to mjesto ugrabio, u njemu smjestio 
posadu, podupirao ga i držao — ah treba biti ustrpljiv! 
Vašu Svjetlost hepo molim, da ga drži kao zarobljenika, 
a ne kao sina, što vidim, da se događa. Preporučujem 
se Vašoj Svjetlosti.« 

Iza nekoliko dana stigne car Maksimihan u Ljubljanu 
— došao je prekasno, da spasi svoga vjernog slugu, koji 
mu je u toku pola godine Furlaniju osvojio, a onda opet 
izgubio. Jedino, što je mogao učiniti, bilo je to, da pruži 
utjehu onoj samotnoj ženi, koja je gledala, gdje joj se u 
olujama neumoljive sudbine razbija sreća, što ju je po¬ 
novno izčekivala sa svom čežnjom izpaćene duše. Tu 
utjehu mogla je naći u pouzdanju u njegovo prijateljstvo 
i njegovu moć. Da h je ona bila voljna, da ove utješljive 
rieči primi spremno i s povjerenjem? Od 23. travnja le¬ 
žala je Apolonija u Gradiški težko bolestna! 

VI. POGLAVLJE 


U TORRESELLI 



O tiho! Daj da slušam glas — 
Valkira 

NE 9. lipnja između šestoga i devetog sata stigao 
je ovamo knez Krsto Frankopan. Bio je odjeven 
na njemački način. To je mlad čovjek u dobi od 
32 godine, liepa i visoka stasa, ali mršav. Taj knez Krsto 
bio je na licu malo ranjen. Govori se, da jaše na prekrasnu 
konju velike vriednosti, kojega je tada dobio na dar ser 
Juan Vitturi, providur u Furlaniji.« 

Velik događaj bio je dolazak ovog čovjeka, čije se 
ime u Veneciji godinama spominjalo sa strahom i ogorče¬ 
njem. Konačno su ga gledali licem u lice, i kad je izišao iz 
gondole te pošao u đuždevu palaču, radoznali pogledi bez¬ 
brojnih gledalaca, uzbuđenih od tajnog straha i očite zlo- 
radosti, pratili su visoku pojavu, sve dok se iza nje nis u 
zatvorila vrata. Zarobljenika su tada doveli u dvoranu 
»Signori di notte«. A narod vani imao je dosta toga pri- 
povieđati o svim onim podhvatima, što ih je on protiv dr¬ 
žave poduzimao, o pobjedonosnom dvoboju, koji je s njim 
vodio hrabri Anđrea Zivran, o osvajanju tvrđave Marano, 
koja je pala zbog izdaje, o okrutnom postupku sa seljaci¬ 
ma iz Mozane, o zarobljivanju njemačkih častnika u Por- 
denonu, o borbama za Osopo, o tom, kako se preodjeven 

kao seljak htio došuljati do tvrđave, kako ga pogodila 
stiena, kako ga je pred Gradiškom Vitturi zarobio! Sva 
njegova, djela živjela su tamo na slobodi, okolo po ulicama 
i trgovima Venecije — a preko praga tamnice sliedile su 
samotnika kao tamne misli jedino njihove sjene! 

Već sjutradan sakupilo se vieće desetorice u tajnoj 
sjednici i zaključilo, da se za boravak knezu dodieli Torre- 
sella u duždevoj palači. Ujedno su odredili, da se straže 
moraju pojačati, mjesto sluge, koji se u taj čas tamo na¬ 
lazio, da se postavi drugi, u čiju se vjernost mogu podpuno 
pouzdati, a Krsto Frankopan da se podvrgne preslušava¬ 
nju s kapetanom Rainerom, Guidom della Torre i nekim 
Kristofom Callepinom (koji je bio po svoj prilici također 
onih dana zarobljen). Kako su uspjela ta preslušavanja, 
o tom nam nije sačuvana nikakva viest. — Nema sumnje, 
da su i Frankopan i ostali, vjerni svome carskom gospo¬ 
daru, uzkratili svaki izkaz. Torresella, u kojoj su knez 
Krsto, Rainer i Rizzan našli boravište svojih zajedničkih 
muka, bilo je mjesto određeno za najuglednije zarobljeni¬ 
ke. U toj kulici na jugoiztočnom uglu duždeve palače, koja 
potječe još od stare zgrade, zadnji je boravio 1510. u čast- 
nom zatvoru markiz od Mantove Francesco Gonzaga za 
kaznu, što je s mletačke strane prešao k Maksimilianu 
Sforzi. Gonzaga je slavno izišao iz te tamnice, kad je bio 
nanovo izabran za zapovjednika mletačke vojske, pa je 
spomen na to mogao kod Frankopana pobuditi utješne 
predočbe o sličnomu sretnom preokretu njegove sudbine. 
Ali zidovi, koji su ga okruživali, znali su i o drugom pri- 
poviedati: oni su podsjećali na strašnu poviest posljed¬ 
njih odvjetaka porodice Carrara, koja je u 14. stoljeću 
vladala u Padovi. Članovi te porodice urotili su se u ludoj 

smionosti protiv mletačke republike, ali su to morali oka¬ 
jati tako, da su bili u noći potajno’smaknuti. Sudbinom 
države vladalo je njih desetorica, oni su oslobađali i stva¬ 
rali osude ravnajući se prema tvrdim proročanskim rieči- 
ma, koje im je iza zatvorenih vrata kazivala neumoljiva 
božica — politika. O njezinu razpoloženju zavisila je i 
sudbina ovog čovjeka, na čije se oči ne spušta san, i komu 
se u tamnoj noći prikazuju sjene Franceska Carrare i 
Franceska Gonzage. Da li mu je to sužanjstvo bilo samo 
priprava za veće časti, ili prielaz u smrt? 

Tamne noćne prikaze uzmaknule su pred svietlom no¬ 
vog dana, što ga je kroz svoj prozor ugledao taj mladi 
čovjek, koji je u vatrenom kucanju svog. bila osjećao svu 
snagu života. Na svjetlomođrim vodama laguna, koji se 
protežu daleko prema Lidu, sjale su u blještavoj igri sun¬ 
čane zrake. Na otvoreno more zaplovili su veliki brodovi, 
natovareni robom, a tjerala su ih šarena vjetrom naduta 
jedra. Lađice, na kojima su veslale čvrste ruke, skretale 
su izpod mosta »Ponte đi paglia« u sjenovit kanal, preto¬ 
varene povrćem i voćem. Kao na lakim krilima klizile su 
gondole nadkrivene sagovima vozeći senatore na jutarnju 
sjednicu u dužđevu palaču. A na Rivi stiskali su se s gla¬ 
vom do glave u šarenoj vrevi kupci i prodavači s nošnja¬ 
ma iz svih krajeva svieta. Dah svega toga bučnog i nemir¬ 
nog života uzdizao se prema Torreselli kao radostna nada, 
pa kad su se s prastarog tornja u samostanu sv. Jurja 
oglasila zvona, sagnulo se koljeno, a duša se skrušila i, 
tražeći nadu u predanoj molitvi, svečano se zavjetovala. 
S onu stranu jadranskih valova, tamo, gdje izhodi sunce, 
kuda kreću brodovi, tamo — Frankopan to znade — otac 
i braća njegova spremaju se u svojim dvorcima, da mu 


silom pribave slobodu, tamo boravi njegov carski gospo¬ 
dar, koji ne će ostaviti svoga vjernog sluge, tamo na 
njega misli i prosi od Boga blagoslov njegova žena Apo- 
lonija, sestra svemoćnoga kardinala, čija je rieč u Italiji 
već tako mnogo postigla. Zar nije bila njegova lozinka: 
Spes mea in đeo est — Moja je nada u Bogu?! 

A Venecija? Što je on dosad znao o tom gradu, o toj 
državi! Kakva je to bila zajednica, koja se nalazila u 
borbi s pola svieta, a opet je svoje poslove obavljala tako 
mirno i sigurno, kao da oko nje vlada savršen mir? Voj¬ 
sku za vojskom slala je protiv Francuza, protiv Španjo¬ 
laca, protiv pape, protiv Milana, protiv cara, tako te se 
držalo, da će uza sve bogatstvo uskoro propasti. A glasovi 
o životu ovoga grada, koji su dopirali do daleke Torreselle, 
bili su jeka svečanosti, kakve su u sjaju i raskoši mogli 
slaviti samo bezbrižni sretnici! Gdje je ležalo neizcrpljivo 
vrelo ove bezprimjerne snage: da li u bajoslovnom blagu, 
koje se nagomilavalo gotovo kroz jedno tisućljeće; u smi¬ 
onosti i požrtvovnosti građana; u vrlo razgranjenom i ži¬ 
vom organizmu vlade, koja je u ovoj duždevoj palači 
s triemovima, dvoranama i tamnicama skupila takvu 
snagu, koja nikad ne malakše? Hi se ona nalazila u grobu 
sv. Marka, koji je sakriven tamo u grimiznom sumraku 
uzvišenih svodova, odakle šalje otočnom carstvu na la¬ 
gunama svoj vječni blagoslov? 

Kako je izprazna tlapnja misliti, da bi Venecija 
mogla biti ikad pobieđena! Nekoć je ova Venecija njegovu 
obitelj uvrstila među patricijske porodice. Ista je ta Ve¬ 
necija nekomu drugom predku, mužu jedne Morosinijevke, 
taj posjed po volji opet oduzela — i što su odtad koristile 
sve borbe Frankopana? Prepušten samovolji svojih ne- 

prijatelja morao je Krsto čekati, što će o njemu odlučiti, 
jer nije mogao kao onaj drugi Ivan da se od njihove 
vlasti izbavi biegom. 

Bieg? Kristof Callepin i još jedan drugi, Hanibal dal 
Tan, pokušali su bježati i zaista su iz tamnice pobjegli. 
Ali ni vieće desetorice nije mirovalo: ono je obećalo 3000 
funti nagrade onome, tko izruči bjegunce, što je urodilo 
posljedicom, da su Callepina doveli natrag i potajno smak- 
nuli. 

I kad su jednog jutra Krsto i njegova dva druga pri¬ 
stupili k prozoru, ugledali su, kako se izvršuje smrtna 
osuda. Po običaju ta se osuda vršila između dva stupa na 
Piazzetti, da se narod zastraši i odvrati od zločina. Oni su 
mislili, da je to učinjeno namjerice zbog njih, te su se 
okrenuli puni groze i ogorčenja i čitav su dan držali vrata 
balkona zatvorena, da ništa ne vide. 

Osvetnička ruka mletačke pravde znala je krivce 
tajno i javno sa sigurnošću dohvatiti i kazniti. Knez Krsto 
je uvidio, da mu ne preostaje ništa drugo, nego da strp¬ 
ljivo čeka, ma kako mu se god žestoko burkala krv! 

A uskoro je naučio cieniti i odličan postupak, koji su 
mu pružali. Nesamo da ga je sinjorija susretala s pošto¬ 
vanjem, koje je pripadalo njegovu imenu i položaju, što 
se očitovalo već i u izboru njegova zatvora, nego su mu 
također dopustili, da kadkad šalje pisma u domovinu i 
odanle da ih prima pod shvatljivim uvjetom, da njihov 
sadržaj ne ostane mletačkoj vladi nepoznat. To je dakako 
moralo utjecati na sastav pisama, pa su stoga pojedina 
mjesta namjerice težko razumljiva i nejasno sastavljena 
sadržavajući u sebi dvostruk smisao. Ova pisma mogla su 
odputovati u ruke primaoca istom onda, pošto su ih pro¬ 

čitali u kolegiju, i pošto ih je marljivi Marino Sanuto re¬ 
dovno prepisao za svoje dnevnike. Ali čini se, da to knezu 
nisu odmah izpočetka dopuštali: prvo pismo, koje mu je 
Apolonija poslala, nosi datum od 17. srpnja; ono je odgo¬ 
vor na njegovo prvo pismo, koje nije do nas došlo. Prošlo 
je šest dugih tjedana, ođkako je zarobljen, pa je istom 
onda mogao čitati pismo, koje ovdje donosimo po moguć¬ 
nosti u što vjernijem prievodu iz talijanskoga: 

»Možnomu, visokorodnom gospodinu, gospodinu Krsti, 
knezu, grofu Frankopanu senjskom, krčkom i modruškom, 
savjetniku Carskoga Veličanstva i zapovjedniku Krša, 
mome milostivome i predragom mužu. 

Možni, visoki i blagorodni gospodine! premili i pre¬ 
dragi mužu! Primite izraz moje trajne, bezgranične, vječne 
i neokrnjene ljubavi i vjernosti! Od svega svojeg dobrog 
i vjernog srdca javljam Vašemu Gospodstvu, da sam zbog 
izvjestnog razloga otišla iz Ađelsberga i došla u Gram- 
burg, gdje sam primila pismo, koje mi je poslala Vaša Mi¬ 
lost iz pristojnog zatvora, što me je izpunilo najvećom ra¬ 
došću i o čem ću, kako piše Vaša Milost, pisati svome mi¬ 
lostivom gospodaru. Oboje moramo za to svesrdno zahva¬ 
liti Bogu. Također i milostivom gospodinu mojemu bratu, 
kardinalu, kakft sam to već i prije učinila, a i u buduće ću 
činiti u čvrstoj nadi, da će Njegova Milost na svaki način 
i na svakom koraku učiniti sve, što može te ne će žaliti ni¬ 
kakva truda. Ja ću također za Vašu Milost iznova urediti 
i izposlovati, da Vam se četiri dana iza ovog pisma pošalje 
po Zanusu više novaca; Vašoj sam Milosti i ja poslala po 
nekom trgovcu iz Ljubljane mjenicu na stotinu dukata, 
pa se nadam, da ih je Vaša Milost primila, i nikad ne ću 
ni u kojem slučaju dopustiti, da Vaša Milost trpi bieđu, 

dok god budem ja na životu. Po možnom gospodinu mo¬ 
jemu dragom bratu grofu Ferdinandu poslala sam priepis 
Vašeg pisma i svome milostivom gospodaru i dragom otcu 
sa smjernom molbom, da kao otac bdije nad Vašom Mi¬ 
losti. Što se tiče slugu učinit ću sve, kako je pisala Vaša 
Milost; ali sve dosad nije se još moglo poći u berbu. I po 
dobrohotnom savjetu i želji moga možnoga gospodara 
i brata grofa Ferdinanda otišla sam u Bleiburg i tamo 
stigla 27. lipnja, a Njegova se Milost sa mnom bratski i 
prijateljski oprostila. Milostivi gospodaru, neka Vaše Gos¬ 
podstvo također znade, da je Tornaš Sokolar težko obo¬ 
lio, tako da ne može obavljati poslove Vašeg Gospodstva, 
pa se moramo bojati, da će Vaše Gospodstvo zbog toga 
pretrpjeti veliku štetu; liečnik se zove Hieronymus iz 
Odije. Time Vas preporučujem svemogućem Bogu i Ma¬ 
riji, njegovoj prečastnoj majci. Neka nas oni uskoro i u 
veselju opet sjedine! Ja živim u ovoj nadi. 

Vašoj Milosti u svemu najvjernija žena 

Apolonija, 

kneginja Frankopan. 

Bleiburg, dne 17. srpnja 1514.« 

Kakav mi se to glas javlja! Kakva božanska bezazle- 
nost jednog srdca, prekaljenog ljubavlju, progovora iz ovih 
skromnih, djetinjih rieči!- 

Budi miran, zarobljeni kneže Krsto! »Bezgranična, 
vječna i neokrnjena« ljubav bdije nad tobom! Tvoj otac, 
tvoja braća postali su njezinim otcem, njezinom braćom, 
i oni ne miruju. Tvoj moćni šurjak ulaže svoj utjecaj, a 
tvojom imovinom upravljaju vjerne ruke. Već je na putu 

jedan glasnik ugarskog kralja, koji sinjoriju obvezuje, da 
s tobom i nadalje častno postupa, a drugi ti donosi sred¬ 
stva, da ti zatvor bude lakši i ugodniji. Budi miran, tvoje 
geslo ne laže! 

Kad je Krsto primio Apolonijino pismo, osjetio je po¬ 
trebu, da pristupi k oltaru Gospodnjem. Molbu su mu usli¬ 
šali, pa su se prostorije Torreselle pretvorile u kapelicu, u 
kojoj su ova tri zarobljenika pred Bogom mira spustila 
svoje prkosne glave, obilježene znamenom svoga divljeg 
zanata, da po pričesti postanu dionici spasa. 

Iza prvog Apolonijina pisma došla su još dva druga, 
ali njihov sadržaj nije nam se sačuvao. Dne 29. kolovoza 
dobio je knez dopuštenje, da može ženi odgovoriti. 

»Blagorodnoj gospođi Apoloniji, kneginji Frankopan 
i našoj predragoj ženi. 

« Predraga ženo! 

Plimi izraz moje trajne vjernosti i nepokolebljive lju¬ 
bavi i znaj, da sam od Zanusa primio Tvoja dva pisma i 
stotinu rajnskih forinti, ali ne bez zabrinutosti, kad sam 
dočuo za Tvoju bolest. Primio sam i drugo pismo od 27. 
srpnja, a treće od 4. kolovoza zajedno s pismom mojega 
dragoga gospodara i otca. Odatle sam s najvećim veseljem 
saznao za zdravlje njegovo, Tvoje i miloga brata. Znaj, da 
danas pišem odgovor svome milom gospodaru i otcu, po¬ 
šalji mu ga na svaki način. Znaj također, da sam zdrav, 
na čemu zahvaljujem svemogućem Bogu, i dobro sam raz- 
položen zbog utjehe, koju mi je moj dragi gospodar i otac 
poslao u svom pismu, gdje mi piše, da će se za kratko 
vrieme izraditi i sklopiti obći mir i sloga između svih 
kršćanskih vladara i gospode; i tako molim svemogućeg 

Boga, neka dade, da se barem tom prilikom mogu nadati 
oslobođenju. Veseli me, da si opet zdrava; čuvaj se i pazi 
na se. Izpuni sve moje odredbe, kako si ih čula od mene i 
iz mojih rieči. Što se tiče Tvog pisma, da je Tomaš bo¬ 
lestan, i da bih zbog toga mogao imati štete, kažem Ti, da 
radiš tako, kako sam Te uputio. Pišeš mi također, da su 
Ti neki neposlušni; Ti znaš, da sam ja uviek nalagao, da 
Te svatko mora, dok sam ja nenazočan, slušati. Zato čini 
ono, što se dolikuje i što priliči mojoj časti, a držim, da 
Ti drugačije i ne ćeš raditi. Predraga ženo! Prošlih si mi 
dana pisala i poslala par crnih podkoljenica i par platne¬ 
nih čarapa, ali crvenih podkoljenica nisam primio; sad bi 
mi one bile potrebne za zimu, kao i dva para plahta i ne¬ 
koliko rubaca za glavu. Ako što čuješ o miru, ih koju 
drugu dobru i istinitu viest, onda mi piši, da se time uz- 
mognem razveseliti. Sluge odpusti, kako znaš, a onog iz 
Falkensteina ostavi iz stanovitih dobrih razloga i piši mi, 
kako vodi imanje, na kojem radi.« 

Predraga ženo! Pozdravi mi moju milu kćerku i ne 
zaboravi je dobro odgajati i piši mi često. Pošalji žurno 
Zanusa k mojemu prečastnom krškom monsignoru i učini 
to, kako budeš bolje mogla te podsjeti u pismu Njegovo 
Gospodstvo na mene, dok mi Bog ne pošalje koju dobru 
viest. Predraga ženo! Sjeti se moje neprolazne i nepro¬ 
mjenljive vjernosti i ljubavi i ne ostavljaj me bez novaca, 
jer naš gospodin otac piše, da glasnici u njegovu kraju 
nisu sigurni, a znaj, da svakog mjeseca imam 40 forinti 
troška. 

Krsto Frankopan 

vlastitom rukom. 

U Veneciji, dne 29. kolovoza 1514.« 

Dva dana prije toga primio je zatočenik od svog otca 
ovo pismo: 

»Možnomu i blagorodnom Krsti Frankopanu, knezu 
senjskom, krčkom i mođruškom i t. d., našemu predragom 
sinu. 

Blagorodni, preljubljeni sine, kao prvo šaljemo Ti 
očinski blagoslov, ljubav i sućut. Predragi sine, saobćuje- 
mo Ti, da smo mi kao i naši sinovi, Tvoja braća, i sestra 
zdravi, i da bi nas jako razveselilo, kad bismo isto čuli i o 
Tebi. Nadalje Ti javljamo, da dosad nismo od Tebe pri¬ 
mili nijedno pismo, osim onih pisama, što si ih poslao svo¬ 
joj ženi blagorodnoj gospođi Apoloniji, od kojih mi je ona 
poslala priepis. Ipak u to ne sumnjam, da prejasna sinjo- 
rija ne postupa s Tobom drugčije, nego kako se dolikuje 
postupati s kraljevskim vitezom i vjernim slugom svoga 
gospodara obazirajući se i na to, da su naši pređi učinili 
i dokazali gore spomenutoj prejasnoj sinjoriji vrlo velike 
i znatne usluge. 

Često se događa, da gospoda i vitezovi budu u slič nim 
slučajevima zarobljeni, ah zato ne zaslužuju, da se s njima 
postupa na prost i oštar način, pa se nadamo, da prejasna 
sinjorija postupa s Tobom, kako se priliči, te Ti ne ćeš 
imati nikakva razloga, da zbog toga postaneš sjetan i za¬ 
brinut. Nadamo se također, da Te Carsko Vehčanstvo i 
ugarski kralj, naši dobri gospodari, ne će napustiti, što¬ 
više držimo sigurnim, da ćeš za kratko vrieme saznati 
druge novosti, jer smo dočuli, da svi vladari i kraljevi na¬ 
mjeravaju sklopiti sa sinjorijom trajan mir i ugovor pro¬ 
tiv Turaka, pa se nadamo, da Carsko Vehčanstvo i naš 
milostivi gospodar ugarski kralj ne će u toj zgodi zabora- 

viti Tebe, predragi i preljubljeni sine. U pogledu Tvoje 
žene i Tvoje kćeri kao i svib, koji Tebi pripadaju, javlja¬ 
mo Ti, da su svi oni zdravi. Tvoja će žena sigurno za 
kratko vrieme doći ovamo u našu gospoštiju, da kod nas 
stanuje, i to doista, gdje će joj se najviše svidjeti i u onom 
od naših dvoraca, u kojem sama želi. Za novac, o kojem 
si pisao svojoj ženi, javljamo Ti, da smo govorili s trgov¬ 
cima, koji putujući u Veneciju zbog trgovine prolaze ovdje 
zemljom i našim krajem, pa smo Ti po njima poslali 100 
dukata, ali ne znamo, da li si ih primio ih nisi. Podjedno 
smo pisali blagorodnoj gospođi Tvojoj ženi, da nas oba- 
viesti, na koje mjesto i po kome bismo Ti poslali novac i 
gdje bismo našli rečena tri trgovca, jer ovdje ne možemo 
naći ona tri trgovca, o kojima Ti pišeš svojoj ženi, da 
trguju u Veneciji. I tako ćemo Ti novac doznačiti, da Ti 
ništa ne uzmanjka. Oni trgovci, koji trgujući prolaze na 
putu u Veneciju i kroz ovu zemlju i našu gospoštiju, po 
kojima smo Ti poslali rečenih 100 forinti, nisu se još do¬ 
sad zbog rata usudili proći kroz našu zemlju i poći u Ve¬ 
neciju; oni su me samo po našem glasniku, koji polazi u 
Ugarsku, obaviestili, da bi željeli znati, da li si rečenih 
100 forinti primio, i hoće li Ti prejasna sinjorija toliko 
dopustiti. Piši nama ih blagorodnoj gospođi svojoj ženi, 
da h si rečeni novac primio ih nisi. U to ne sumnjaj, da 
ćemo Ti mi, ako inače samo nađemo sredstvo i put, pri¬ 
baviti i poslati sve, što trebaš. Ovime Te preporučujemo 
Bogu i njegovoj dragoj majci Mariji. 

U Modrušu, 3. kolovoza 1514.« 

Krsto odgovara otcu 29. kolovoza, dakle istog dana, 
kad piše Apoloniji i, i kako se dalje vidi, svojoj braći. 

»Možnomu i uzvišenom gospodinu knezu Bernardinu 
Frankopanu, mome predragom gospodaru i mojemu vazda 
milostivom otcu. 

Možni i uzvišeni gospodine! Pošto sam Vam se smjer¬ 
no preporučio, javljam Vašoj Uzvišenosti, da sam na ve¬ 
liku utjehu svog srdca primio pismo, što ste mi ga 3. ko¬ 
lovoza pisah iz Modruša i u kojem mi u prvom redu pišete 
o zdravlju Vaše Uzvišenosti, moje braće i moje sestre, na 
čemu u navadnoj smjemosti i vesela srdca zahvaljujem 
Bogu Gospodinu i Njegovoj Majci moleći, neka po svojem 
velikom milosrđu poživi Vašu Uzvišenost mnogo godina. 

Drugo. Mnogo Vam zahvaljujem za premilostivi bla¬ 
goslov i predragi očinski pozdrav, što sam ga primio u 
skrušenosti kao velik melem nesamo mome tielu, nego i 
mojoj duši, kao da sam već dospio dotle, te moram umrie- 
ti, kao što to mora svaki čovjek po volji i redu Svevišnjega. 

Treće. Smjerno se izpričavam s napomenom, da sam 
četiri puta pisao Vašoj Uzvišenosti, najprije one večeri, 
kad sam po volji moga Stvoritelja bio zarobljen, zatim tri 
druga puta s dopuštenjem ovoga prejasnog gospodstva 
ne brojeći ono pismo, koje sam iz kaštela Porpetta poslao 
po Blažu Dijankoviću. Ne mogu shvatiti razlog, zašto re¬ 
čena pisma nisu prispjela u ruke Vaše Uzvišenosti, to ma¬ 
nje, što sam ih vlastoručno pisao i u njima Vas oba¬ 
vješćivao o svom stanju i tješio Vašu Uzvišenost za do¬ 
bro Vašega zdravlja, kojemu se od srdca i s najvećom 
slašću radujem. 

Četvrto. Da izvršim nalog Vaše Uzvišenosti te javim 
istinu i da se ne pokažem nezahvalan u uzvraćanju đobro- 
cinstava, Vaša će Uzvišenost saznati čistu istinu: ja sam, 
hvala milosti gospodina Boga i Njegove svete majke Dje- 

viče Marije, u dobru zdravlju, i ova prejasna sinjorija 
postupa sa mnom najmilostivije, i nitko se ne bi mogao 
potužiti na ovu tamnicu. To su one tamnice, u kojima je 
bio gospodar od Mantove; radi toga se smatram obveza- 
nim ovoj prejasnoj sinjoriji na svaku službu, koju mogu 
vršiti, i koja mi priliči, kao i na to, da se ja, ako bude volja 
gospodina Boga, da se smijem vratiti na slobodu, zauzmem 
kod svojega gospodara Carskog Veličanstva i kod prija¬ 
telja tako, te će ova prejasna sinjorija moći kazati, da ni¬ 
sam nezahvalan za ono, što mi je učinila. A smjerno mo¬ 
lim i Vašu Uzvišenost i moju braću, da se sa svom mo¬ 
gućom pripravnošću pokažete spremnim na usluge ovoj 
prejasnoj sinjoriji, jer bi mi to moglo biti od velike po¬ 
moći u ovom sužanjstvu, koje podnosim s dobrom voljom. 
Trpio sam i hoću trpjeti, kako se dolikuje svakom česti¬ 
tom čovjeku za čast svoju i svojega gospodara imajući 
uviek stalno pred očima, da vjerna i revna služba nije ni¬ 
kad na štetu, kao što sad vidim kod ove prejasne sinjorije. 
Ona dobro znade, da sam potreban njezine milosti, premda 
je nisam zaslužio, pa mi se pokazuje milostivom radi lju¬ 
bavi prema njoj i sjećajući se usluga naših pređa. Budući 
da ja to uviđam, ne ću moći osjećati velikih poteškoća. 
Moj meni uviek milostivi gospođine i otče, smjerno Vas 
molim, da se nipošto zbog mojeg sužanjstva ne žalostite 
i da se sjećate sina s očinskom ljubavi. Čvrsto sam uvje¬ 
ren, da će Vaša Uzvišenost odbijati od sebe takvu ne¬ 
običnu bol i s drugog razloga, jer pred očima držite samo 
svršetak, a ne početak. Vaša Uzvišenost zaista vidi, da 
sam u otvorenom ratu zarobljen za svojega gospodara kao 
sluga, koji nije izdajnik, a Njegovu Gospodstvu ne priliči, 
da napusti svoje vjerne sluge, koji za vjernost dobrovoljno 
stavljaju na kocku svoj život i svoju imovinu. 

A k tomu Vaša Uzvišenost vidi, da se nalazim u ru¬ 
kama ove sinjorije, koja je milostiva i mudra pa će znati 
prosuditi, koliko smo dužni vjernosti. Prema tome se dakle 
ovdje ne smije sumnjati, đa li samo početak zaslužuje 
pažnju, nego štoviše svršetak. 

Ova prejasna sinjorija vlada već 1200 godina, i ja ne 
ypam, kako će još dugo, jer podnožje od kovine nikad ne 
propada, pa stoga molim i zaklinjem Vašu Uzvišenost, da 
sebi ne zadaje nikakve brige iz ljubavi prema meni. Pouz- 
dajem se u svemogućeg Boga, da će mi ovo tamnovanje 
obrnuti u čast i korist. Kad bih bio siguran, da sam pravi 
kršćanin, nadao bih se, da će se to dogoditi skoro zahva¬ 
ljujući mojoj velikoj usluzi pri posredovanju između mo¬ 
jega gospodara i ove sinjorije. Moj milostivi gospodine i 
otče, kad ne bih okusio gorčine, kako bih mogao znati, što 
je sladko? I kad ne bih izkušao zla, kako bih umio saču¬ 
vati dobro? Podnošenje bilo koje nevolje ih robstva ne 
slaže se s čašću, osim zbog vjernosti — a to je za dobre 
ljude stvar puna blaženstva i slave! Njoj dakle za ljubav 
podnosim to, što boravim na ovomu mjestu, dokle god to 
bude volja gospodina Boga, u kojega polažem nadu, da će 
u svojoj bezkrajnoj milosti probuditi u pravo vrieme srdca 
mojega gospodara i ove prejasne sinjorije na korist mo¬ 
jeg oslobođenja. I kad se tako učim trpjeti za svoju čast, 
kako to mora svaki čestiti čovjek, ona će mi trajati vječno. 

Vašoj Uzvišenosti zahvaljujem, što me je u svojim 
pismima izvoljela utješiti i okriepiti svojim milostivim 
obećanjima, da me u mojim potrebama ne ćete napustiti, 
a također mi pobuđuje nađe u Carsko Veličanstvo, koje 
nastoji doskora uzpostaviti protiv turske sile jedinstvo 
između kršćanskih glavara i sinjorije. Neka mu gospodin 

Bog izpuni tu želju! Vaša Uzvišenost neka mi vjeruje, da 
su mi Vaša pisma doniela velik melem i utjehu, jer dok 
nisam, odkako sam ovdje, primio nikakva pisma ni od 
Vaše Uzvišenosti ni od moje braće, to mi je bilo teže pod¬ 
nositi nego sužanjstvo; a nisam ni znao, da moja pisma, 
od kojih još čuvam priepis, nisu stigla Vašoj Uzvišenosti. 
Da moja žena dolazi k Vašoj Uzvišenosti, primio sam 
s više radosti, nego... kod razstanka, jer kod nje nisam 
primietio nikakve zlovolje, a ne ću da bude dobre volje, 
dok ne saznam od Vaše Uzvišenosti razlog, ih dok mi 
gospodin Bog ne dopusti, da se domognem slobode. 

Moj kneže i gospodine, nekoliko puta pisao sam Va¬ 
šoj Uzvišenosti ne učinivši priepis, i ta je pisma poslala 
moja žena Vašoj Uzvišenosti, a isto sam tako njoj više 
puta pisao: ah iz svakoga mojeg pisma Vaša će Uzvišenost 
moći razabrati, da ja i iz daljine osjećam ljubav prema 
otcu, jer se u mnogim zemljama događa, da — bio to, tko 
mu drago — pošto je smrt uzela ženi muža, dobije sin 
drugoga otca. I to sam sada postigao od ove prejasne 
sinjorije preko glasnika, koga je poslala carskom gospo¬ 
daru s pismom za Njegovo Veličanstvo, da se ono milos¬ 
tivo osvrne na nas i da se pobrine za moje uzdržavanje. 
Ovo će, kako se nadam, Njegovo Veličanstvo učiniti, jer 
premda je ovaj stan i prostor dobar, ipak bih kraj toga 
mogao zlo prolaziti, ako u njem ne budem imao ništa jesti 
ni drugo, što mi je potrebno. A time mi ova prejasna si- 
njorija ne bi učinila nikakve nepravde, niti bi bila kod 
toga kriva, već naprotiv carski gospodar i Vi, gospodo i 
prijatelji, koji mi u nevolji ne pružate nikakve pomoći. 
Dosad sam prošao s onih 200 dukata, što mi ih je poslala 
preko Beljaka moja žena po trgovcu Zanusu di Bortolo- 

mio; tako se on zove. Da nije bilo toga, slabo bih prošao, 
jer ovdje ne poznam nikoga. Osim ovih 200 dukata dalje 
nisam ništa ni od koga ni drugim putem primio; nadam 
se, da će se u toj stvari moj gospodar, Carsko Veličan¬ 
stvo, premilostivo brinuti za moje uzdržavanje. No jer se 
novčani poslovi na dvoru dugo otežu, a trošak, što sam 
ga imao mjesečno za uzdržavanje moje i mojih stražara 
iznosi 40 rajnskih, molim Vašu Uzvišenost, da me kod 
ovih troškova ne ostavi bez pomoći. Vaša Uzvišenost ima 
put od Senja preko trgovaca, koji onuda prolaze, ih put 
iz Ljubljane preko trgovca Antonina, koji odavle često 
šalje onamo svoje poslovođe, ih put iz Beljaka preko 
trgovca Zanusa de Bortolomio, koji će za moje prijatelje 
rado preuzeti odgovornost. A poslije ću podmiriti svoje 
dugove, ako mi gospodin Bog opet uđieli slobodu, pa ću 
uz navadno vršenje svoje dobre službe vratiti i novac. A 
Vaša Uzvišenost neka mi vjeruje, da nijedan od nas tro¬ 
jice, koji smo zajedno u ovom zatvoru, ne može izlaziti 
s manje od kojih 40 rajnskih na mjesec. Moht ću također 
ovu prejasnu sinjoriju, da pusti k meni drugog glasnika, 
kojega će ovamo poslati Vaša Uzvišenost, pa se nadam, 
da će sinjorija to dopustiti, jer je tri puta dopustila da 
dođu s pismima glasnici moje žene. Nadam se, da će do¬ 
pustiti da dođe glasnik Vaše Uzvišenosti, kad se povrati 
od carskoga gospodara, što će se doskora dogoditi — to 
mi uostalom nije zabranjeno. Ah kad bi se dogodilo, da bi 
oni zbog kakve nove nepravde bih nerazpoloženi, pouzđa- 
jem se u to, da bi prihvatili usluge Vaše Uzvišenosti. 
Ova prejasna sinjorija željela bi, iz ljubavi prema spa¬ 
sonosnoj istini, da ih upozna i da s Vašom Uzvišenosti 
živi milostivo i kao pravi susjedi. Bilo bi mi drago, kad 

bih znao, kako stoje stvari, jer sam dužan, da se trsim, 
koliko god mogu, pa makar se moja rieč primala samo 
kao rieč zatočenika; ali ja nisam vješt, da s onima o tom 
govorim. 

Bog, svemogući gospodar, neka po svojemu svetom 
milosrđu uzdrži Vašu Uzvišenost mnogo ljeta zdravu i 
veselu. Što se mene tiče, nema sumnje, da bih se u sva¬ 
kom pogledu dobro preporučio Vašoj Uzvišenosti, kad bi 
ona bila u službi ove sinjorije, i da bi mi time bilo pođ- 
punoma pomoženo. U najvećoj skrušenosti smjerno se 
preporučujem Vašoj Milosti, kao što se priliči prema mi¬ 
lostivom gospodaru i otcu. 

Dano u Torreselli 

dne 29. kolovoza 1514. 

Vaše Uzvišenosti 
pokorni sin i sluga.« 

Treće pismo upravlja u isto vrieme knez Krsto svome 
bratu. 

»Možnomu i uzvišenom gospodinu Anžu Frankopanu, 
mome u svemu štovanja najvrednijem, preljubljenom 
bratu. 

Možni i uzvišeni gospodine i preljubljeni brate! 

U prvom redu najsrdačniji pozdrav! Javljam Vašoj 
Uzvišenosti, da sam jučer navečer od meser Zuana An- 
tonija Dandola, kojega je ova prejasna sinjorija posta¬ 
vila za našega gospodara, s velikim veseljem primio 
pismo, u kojemu mi uzvišeni knez, naš gospodar i otac, 
piše, prije svega o svome, Vašemu i naše sestre najboljem 
zdravlju, na čemu radostna srdca zahvaljujem gospodinu 
Bogu i Njegovoj svetoj majci Djevici Mariji s poniznom 

molbom, da Vašu Uzvišenost izvoli poživjeti mnogo ljeta 
u najboljem zdravlju. Po milosti svemogućeg Boga dosad 
me zdravlje dobro služi, a nalazim se ovdje u Veneciji u 
takmiči, koja se zove Torresella, kao zarobljenik prejasne 
sinjorije, kako sam to već više puta pisao Vašoj Uzviše¬ 
nosti spominjući i hvaleći ovu prejasnu sinjoriju, koja me 
stavila u takav zatvor, a ne u koju drugu tamnicu i tiesne 
uze. Uzvišeni knez, naš otac i gospodar, isto mi piše u 
spomenutom pismu, da mu nije od mene stiglo nijedno 
pismo, odkako sam zarobljen, iako sam već četiri puta 
pisao Njegovoj Uzvišenosti s dopuštenjem ove prejasne 
sinjorije, a isto tako i Vama, pa se radi toga bojim, da 
ni Vašoj Uzvišenosti nisu stigla moja pisma. Stoga po¬ 
novno javljam Vašoj Uzvišenosti, da se ne mogu potužiti 
na prostorije i stan u zatvoru, naprotiv moram ga po¬ 
hvaliti i pokazati se radi toga zahvalnim služeći u svemu, 
što leži u mojoj moći i što mi priliči, kad bude Božja 
volja, da se vratim na slobodu. Molim i Vas, moja gospo¬ 
do, rođaci i prijatelji, da budete spremni na usluge ovoj 
prejasnoj sinjoriji, jer drugo ništa ne znam. Istina je 
doduše, da mi naš gospodin i otac piše, kako glasnici ili 
kuriri nisu mogli slobodno doći ovamo k premilostivoj 
sinjoriji, ali o tom nisam ništa više saznao, odkako je 
Janez ,in acie’ zarobljen. Samo to, da je ugarska država 
pođpuno smirena. A kako nisam ništa dalje saznao, osjeća 
se moje srdce vrlo nevoljko, mislim zato, što nisam pri¬ 
mio, odkad sam zarobljen, nikakva pisma ni glasa niti 
od moga gospodina otca, niti od moje braće — jedino 
samo od gospodina vojvode od Ferrare, našeg djeda, čije 
Gospodstvo preporučilo me ovoj prejasnoj sinjoriji po 
svom poslaniku, koji je uz dopuštenje bio ovdje gore kod 

mene, gdje sam zatvoren. A i od moje žene, koja je tri 
puta poslala ovamo moje sluge s novcem: — rajnskih 
dukata, jer manje mi nije dovoljno za jelo i za plaću 
mojim stražarima. Stoga nisam bez razloga napisao, da 
sam ,svojoj braći postao kao stranac’, jer ako mi ovamo 
ne dođe od Vas novac, bez jela bih se loše osjećao, i kad 
bih se nalazio u najljepšoj sobi! Pa zato, kneže, moj brate, 
molim Vašu Uzvišenost, podsjetite našega gospodina 
otca, da Njegova Uzvišenost poradi kod cara i gospodara 
za moje oslobođenje, i da me Njegova Milost ne ostavi 
bez podpore, dok me gospodin Bog po svojem milosrđu 
ne privede k najboljem svršetku, kako mi i piše Njegova 
Uzvišenost, da će se doskora kršćanski vladari ujediniti 
protiv turske sile, što neka svemogući Bog dopusti po 
svome svetom milosrđu! 

Kneže i ljubljeni brate! Moja mi žena piše, da joj je 
Vaša Uzvišenost na putu milostivo pomagala, na čemu 
Vašoj Uzvišenosti, kao ljubljenom bratu, izražavam duž¬ 
nu hvalu. Vazda ću Vam željeti dobro i izkazivati v elik u 
bratsku ljubav, ako bilo kada s Božjom voljom i na svoju 
čast napustim ovaj zatvor. Neka Vaša Uzvišenost izvoli 
izručiti našoj sestri moj pozdrav i kazati joj, neka moli 
Boga, da se po njegovoj svetoj milosti uskoro u zdravlju 
sastanemo i združimo. Svemogući Bog neka nas poživi u 
svojoj milosti! 

Pisano u Torreselli 

29. kolovoza 1514. 

Predragi brate! 

Vaše Uzvišenosti 
brat.« 

VH. POGLAVLJE 


PREVARENE NADE 


Vrieme je sporo, 
dugi su sati! 

Tristan i Izolđa 



ROŠLA su tri mjeseca, odkako je knez Krsto 
preporučio sebe i svoju stvar caru i svojima u 
domovini s puno nade i pouzdanja u skoro oslo¬ 
bođenje. Čini se, da se ovaj vapaj izgubio bez odziva. 
Nije uspjela osnova, da vladari sklope mir i savez protiv 
Turaka. Još uviek je ostalo neriešeno pitanje, kome će 
pripadati Verona i Vicenza, svi pregovori između Vene¬ 
cije i Maksimiliana ostali su bez uspjeha, i zatočenik je 
morao držati, da ga je njegov carski gospodar posve za¬ 
boravio. Uto mu 18. studenoga stigne u zatvor viest, da 
je prispio glasnik njegova šurjaka Matije Langa. Ali što 
se življe zbog toga veselio i nadao, to se morao gorčije 
razočarati. »Rečeni glasnik, koji je bez propustnice došao 
iz Njemačke, da govori za kneza Frankopana, bio je 
pozvan pred kolegij sinjorije i oštro ukoren. I kad ne 
nismo gojili ljubav prema njegovu gospodaru, krškom 
kardinalu, morao bi on radi svojeg prekršaja okusiti 
kaznu. I odmah su ga ođpravili, a da nije ni s kim smio 
govoriti.« 

To nije bio put, kojim bi se moglo knezu pomoći. 
Samo onaj je mogao pokušati, da se potajno k njemu 
približi, koji nije imao pojma o strogosti i sveznanju mle¬ 
tačkih vlasti. Jedino javnim pregovorima u prilog Krste 
mogao je car izraditi, da izruče njegova vjernog slugu 
— ali do tih pregovora nije došlo! 

U prosincu je Barlommeo d’Alviano radio na tom, 
da se njemački zarobljenici puste na slobodu u zamjenu 
za zarobljene Mletčane, ali, na veliko negodovanje 
Alvianovo, nije to nastojanje dovelo do cilja ni u svibnju 
iduće godine. Frankopan i Rizzan smatrali su se drago¬ 
cjenim taocima, pa su već unapried bili izključeni od te 
izmjene. 

Nade su se gubile u sve većoj daljini. Car i 
moćni šurjak ostavili su ga bez pomoći, a njegov otac 
nije bio dovoljno jak, da mu pomogne. Gdje su ostali 
svi prijatelji, od kojih je očekivao, da će mu priskočiti u 
pomoć? Više mu je dobra izkazao i sam nadstojnik tam¬ 
nice plemeniti Zuan Antonio Dandolo, koji je za nj imao 
barem rieči prijateljske utjehe te je brižno nastojao, da 
mu ništa ne uzmanjka i da se dobro osjeća. Svi su ga 
zaboravih — svi, osim jedne! Zadnjih dana u veljači 1515. 
došao je k ožalošćenom zarobljeniku Dandolo i pričao mu 
o pismu na latinskom jeziku, što ga je primio od kneginje 
Apolonije, a možda mu je saobćio i sam sadržaj tog pisma. 
Ono glasi ovako: 

»Velemožnomu i plemenitom gospodinu Ivanu Anto- 
niju Dandolu, mletačkom patriciju, providuru Torreselle, 
mome gospodinu i najčastnijem prijatelju u Veneciji. 

Velemožni i plemeniti gospodine providure i častni 
prijatelju, neka sam Vam preporučena. Nemalu smo 

utjehu pr imili iz pisma Vaše Svjetlosti od 4. siečnja, ko¬ 
jim nam javljate najprije o postojanoj ljubavi, što je 
prema nama goji naš veoma plemeniti gospodar i muž, 
a zatim o milosti i dobrostivosti uzvišenog senata, te ko¬ 
načno o Vašim nastojanjima i naklonostima, što mu ih 
Vi dobrostivo izkazujete. Jer to nam pruža čvrstu nadu, 
da se s ovim veoma plemenitim gospodinom, našim pre¬ 
dragim mužem, postupa blago i čovječno, a to je, iako 
je bilo izvan sumnje, malo osvježilo našu dušu, koja je 
posve izmorena od tuge i utučena od čežnje za predragim 
mužem. Tako mi dugujemo i izkazujemo Vašoj Svjetlosti 
vječnu hvalu i zato, što ste se udostojali, da nam pišete 
i tješite nas, kao i stoga, što u ovo vrlo težko vrieme ne 
propuštate ništa, što bi bilo na uslugu spomenutomu 
veoma plemenitom gospodinu, našemu predragom mužu. 
Radije bih Vam posvjedočila ovu zahvalnost djelom, kad 
bi to dopustili nemiri i nevolje ovog vremena. Ah još 
jedno nam ostaje, što našu dušu često plaši i uznemiruje: 
želja i nastojanje, da posjetimo i vidimo ovoga veoma 
plemenitog gospodina, našega predragog muža. Radi toga 
već odavna ne prestajemo truditi se i moliti od uzvišenog 
kolegija starješina i vieća desetorice u Vašem gradu, da 
nam dopuste, da dođemo i vratimo se s našom poslugom 
i s našom imovinom. Iako je to dosad svietli kolegij uz- 
kraćivao, mi još uviek gojimo nadu ne sumnjajući, da 
će nam molbu izpuniti. Jer ne puštamo s vida, što do¬ 
kazuje i Vaša Svjetlost u svojim pismima, kakvu pravu 
mletačku blagost i pravednost ima Vaš presvietli senat, 
te se tako nadamo, da će prema meni, obudovljenoj ženi, 
pokazati radije tu blagost negoli strogost. Zaklinjem 

Vašu Svjetlost, neka mi po svojoj osobitoj i dokazanoj 
naklonosti pruži svoju očinsku pomoć, da mi bude do¬ 
pušteno uživati konačno u prisutnosti tako često žude-' 
nog muža, pa da time okriepim svoje tjeskobno i slom¬ 
ljeno srdce. Ali ako se možda uzvišenim starješinama i 
vieću desetorice čini odviše smiono i opasno, da nam do¬ 
puste posjet pod napried izloženim uvjetima smatrajući 
naš slobodan dolazak i odlazak sumnjivim i bojeći se, da 
pri tom ne mislimo na nešto zlo, mogli bi oni ipak, da 
ne moram biti dulje bez predragog muža, odobriti i do¬ 
pustiti, da k presvietlom gospodinu, svome mužu, dođem 
u Veneciju sama, jedino s nekoliko djevojaka, koje su 
mi za službu prieko potrebne, da kod njeg stanujem i da 
budem s njim zatvorena u istoj tamnici i pod istom stra¬ 
žom. A ako nam naš svietli suprug naloži da odemo, neka 
mi bude dopušteno sa spomenutim djevojkama i našom 
imovinom slobodno i sigurno vratiti se opet u domovinu. 
Čvrsto se nadamo, da nam to ne će odbiti, jer ipak ne će 
očekivati nikakvu prevaru i varku od žene, koja od slo¬ 
bodne volje polazi u zatvor: jer takva nas čežnja muči 
za predragim mužem, da se ne bojimo strpljivo s njim 
podnositi ni tamnicu pa ni ono najgore, samo da možemo 
biti kod njega! Neka dakle Vaša Svjetlost bude sklona 
ovoj našoj čestitoj molbi i neka po svojoj osobitoj čovje- 
čanskoj samilosti prema nama poradi kod uzvišenog vieća 
desetorice, starješina i viecnika, da udovolje ovoj našoj 
najnovijoj molbi. Time će si Vaše Gospodstvo steći ne- 
samo našu bezkrajnu zahvalnost, nego i vječnu nagradu 
samoga svemogućeg, najvišeg Boga, koji je uredio brak 
i zajedničko stanovanje supruga te naložio, da čovjek ne 
razstavlja, što je Bog sastavio. 

Neka Vaša Svjetlost bude dugo sretna i zdrava te 
neka dopusti, da joj budemo preporučeni uzvišeni gospo¬ 
din moj predragi muž i ja zabrinuta žena. 

Najporaznija 
Apolonija Frankopan, 
žena preplemenitog kneza Krste, 
kneginja senjska, krčka i modruška.« 

Moglo bi se držati gotovo nemogućim, da se ne iz- 
puni ovakva molba, izražena tako dirljivim riečima, ali 
vieće desetorice nije svoje odluke stvaralo po sili osje¬ 
ćaja, nego s hladno proračunanim razumom. Zuan Anto- 
nio Dandolo vruće je podupirao taj priedlog, ali sva nje¬ 
gova pomoć nije ništa koristila: odgovorili su mu, kako 
se kneginjina namjera, da bude zajedno s mužem u tam¬ 
nici, protivi svim mletačkim zakonima i običajima, pa se 
tako molba mora odbiti. 

Službeni odgovor, što ga je 21. ožujka dobio knegi- 
njin glasnik, pokazuje diplomatsku lukavost, kojom su 
u Veneciji znali kazati »ne«: 

»S velikim smo užitkom vidjeh Vašu osobu i slušali, 
što ste izložili u ime svoje gospodarice. A pošto smo sa¬ 
znali, i to potajno, što Vam je naložila, da izviestite, kao 
i razlog, zašto je držala za dobro, da Vam ne da nikakvo 
vjerodajno pismo, možete se k njoj vratiti i saobćiti joj 
ovaj naš odgovor: Uvjerite Njezinu Uzvišenost, kako 
smo joj vrlo zahvalni, što se ponudila, da će dovesti do 
dobrog mira između Carskog Veličanstva i naše države. 
Uvjerite je o tom, da i mi želimo, neka znade, kako smo 
uviek vruće žudjeli, da se s Veličanstvom izmirimo, jer 

smo po naravi skloni, da mu budemo odani te ćemo istog 
mišljenja i ostati; i da će nas, čim Carsko Veličanstvo 
namisli sklopiti mir i smatrati nas kao svoju djecu, naći 
tako pripravne, kako to samo najviše može biti. Među¬ 
tim neka Vaša gospodarica nastoji na način, koji joj se 
čini dobrim, skloniti cara na takvo djelo dostojno Nje¬ 
gova Veličanstva, a mi ne ćemo sa svoje strane propustiti 
ništa, što bi tome koristilo. I uvjerit ćete je, ako se lati 
toga posla i dobro ga privede kraju, da mi želimo, neka 
smatra sigurnim, da će se naša država pokazati vrlo 
zahvalnom njoj i njezinima, bez obzira na to, što može 
smatrati posve sigurnim, da će Njezin muž biti oslobo¬ 
đen. Glede propustnice možete joj reći, da je prema Vašim 
riečima s gore navedenog razloga mnogo uputnije, ako 
ostane tamo, što je i nama po volji. Preporučite joj to! 
Inače Vam ovog časa nemamo ništa drugo saobćiti, ali 
Vam kažemo uistinu, da ćete za svoj trud primiti dobru 
i bogatu nagradu.« 

Tako se izjalovila i ova osnova. Čini se, da je to sad 
potaklo kneza, da se odvaži na očajnički korak, budući 
da je izgubio svaku nadu u oslobođenje. Odlučio je da 
pokuša pobjeći. Kratka bilježka, koju saobćuje Sanuto 
31. ožujka 1515., glasi: »Po odluci presvietlog vieća de¬ 
setorice javno je na Rialtu objavljeno: Marko Remer, 
koji stanuje kod S. Zaccarije, obtužen je, što se s nekim 
Antonijem Gardelinom, koji bijaše stražar u Torreselli, 
upustio, da nekim zatočenicima Torreselle, naime knezu 
Krsti Frankopanu, potajno dostavlja pisma i pomaže mu 
da se spremi za bieg. Rečeni se poziva, da se u roku od 
osam dana javi i opravda, u protivnom će se slučaju 
protiv njega postupati.« 

Taj je pođhvat bio ugušen u zametku. Nekoliko tje¬ 
dana kasnije nekadašnji najopasniji Frankopanov pro¬ 
tivnik mletački general Bartolommeo Alviano ponovno je 
nastojao izposlovati, da se Niemci puste na slobodu. 
Nepovoljan odgovor sinjorije tako ga je ogorčio, da je 
»dahtao od biesa i smatrao se osramoćenim.« Težkom 
mukom uspjelo je, da ga umire. Obećao je, da će svoju 
dužnost vršiti i da će ponovno osvojiti posjede, koje je 
država izgubila, ali onda će napustiti služenje Republici. 
Iz njegovih vlastitih usta saznali su zarobljenici 9. svib¬ 
nja, koliko se on za njih mučio. Opominjao ih je, neka još 
neko vrieme ne klonu i neka se uztrpe, a on će međutim 
opet u boj. 

Dobro razpoloženje, što je ostavio njegov posjet, kao 
i misli, koje je kod Frankopana pobudio, dolaze do izra¬ 
žaja u značajnom pismu, što ga je potonji upravio Dan- 
dolu, koji je prema njemu gojio prijateljske osjećaje. 

»Svietli gospodine! 

Ja pođpisani šaljem Vam san, što sam ga sanjao 
jedne od prošlih noći, da nasmijem Vašu Svjetlost, jer 
je on vrlo šaren i mnogoznačan. Kako držim, uzrokom je 
tomu snu odlazak Njegove Ekscelencije gospodina Barto- 
lommea, koji je otišao, a da nije ništa pobliže izradio, 
dok sam se ja nadao, da će Njegova Uzvišenost u sa¬ 
dašnjem položaju postići nešto dobro. A jer sam vidio, 
da je njegov odlazak ostao bez daljeg djelovanja, ostao 
sam nerazpoložen i izgubio sam se u mnogim mislima, 
koje su me progonile, te sam s njima jedne od prošlih 
noći napola očajan legao spavati. I u snu mi se pričinilo, 
kao da sam došao na neko mjesto u stranim krajevima, 

po kojima sam, kako mi se činilo, išao dugo vremena. I 
tamo sam ugledao jednu dušu i također jedno tielo. Kad 
sam to vidio, stao sam i promatrao ih pun sumnje. Kad 
me je duša ugledala, upitala me, tko sam. Odgovorio sam 
joj: ,Krsto Frankopan’. Pitala me, što hoću, našto sam 
odvratio: ,Tebi služiti.’ Dalje me pitala posvećena duša, 
zašto sam došao na ovo sađanje mjesto. Odgovorio sam: 
,U istinu, tome su krivi nužda, potreba zajedno sa sa¬ 
dašnjima kao i unapried viđenima budućim opasnostima.’ 
U tom času počelo me tielo pitati, da li ga poznajem. Od¬ 
govorio sam, da ga vrlo dobro poznam i naveo sam mu 
znakove za prepoznavanje: ,Nisi li ti ono presvietlo tielo, 
koje nije u prošlo vrieme voljelo ni mene ni moje? Nisi 
li ti ono presvietlo tielo, koje mi je zadalo više nevolje 
nego itko drugi? Meni, koga je na to mjesto dovela pro¬ 
mjenljiva sudbina, koja mi nije htjela oprostiti!’ Ono mi 
odvrati, da sve služi za neko dobro. Nato sam ga smjerno 
molio, neka mi kaže razlog, jer kad bih ga saznao, bio 
bih vedriji, podnosio bih manje muke i ostao bih u buduće 
toliko više obvezan za srdačne usluge. Ono mi nije dalo 
više nikakva odgovora, možda iz srčbe zbog mojih kri¬ 
vica iz prošlih vremena, ih zbog sadašnje nevolje, koja 
tišti rečeno tielo. Kad sam ga vidio tako ljutita, činilo 
mi se najboljim, da šutim, ne što bih bio tvrdoglav, već 
naprotiv, jer sam bio gotovo očajan. I kako sam ovako 
stajao, vidio sam, gdje mnogi razpravljaju o bolesti, 
koja tišti rečeno presvietlo tielo. Na kraju njihovih raz- 
prava doznao sam, da su oni za ovu veliku bolest krivili 
ljekarije, što ih je ono uzimalo za prošlih vremena. Go¬ 
vorili su među sobom, da su te ljekarije bile donesene iz 
krajeva od sunčanog zapada, a zvale su se aleksandrin- 

ske i julianske. Kazali su, da su se uzimale ljekarije i 
s onu stranu briega. Ali u svojim razpravama svi su oni 
takve ljekarije okrivljivah, da su one skrivile veliku 
nevolju i bolest, te su tvrdili, da te ljekarije nisu dobre, 
nego da su bile otrovane, a možda su i izgubile svoju 
djelotvornost kod dugog prenošenja s one strane brda 
ovamo. Osobito one, koje su došle preko kralja, poslane 
su kao loš hek, jer je taj kralj bio nakazan i nezdrav, a 
tako i svi njegovi nasljednici. A oni gore spomenuti tvr¬ 
dih su u svojem razpravljanju, da su ovi nasljednici 
grofa pod znakom zmaja i bika, i radi tih znakova nisu 
mogli biti zdravi, pa se isto tako ne mogu pohvaliti ni 
liekovi iz one zemlje. 

Činilo mi se, da su sva ova gore spomenuta imena 
dovoljna, da ozdrave presvietlo tielo, jer sam u sebi mis¬ 
lio, da se tielo sastoji od četiri počela, i to zraka, vatre, 
zemlje i vode, a meni se činilo, da je uzrok nevolji u tom, 
što su se počela zemlje i vode uzvisila nad druga dva 
počela. Gore spomenuti liekovi uzimah su se, a da se nisu 
pročistili, i zbog toga su pospješih bolest, a nisu je mogh 
iztjerati, jer takvoj bolesti nisu odgovarah niti joj bih 
primienjeni. štoviše, ti liekovi, pošto su se uzeh, ostav¬ 
ljah su, jer nisu bih očišćeni, zaostatak, koji je sve više 
pojačavao bolest i škodljivost, osobito, jer je puhao, vje¬ 
tar od p. isu d. s. p. 

Dodavši neke levantinske liekove k onima spomenu¬ 
tim, činilo mi se, da nisu ništa propustili, što je škodilo 
zdravlju tiela spomenutog gospodina. A ja sam mislio, 
da ono treba neki drugi hek, kao na pr. neki ugodni raz- 
tvarajući sirup, koji bi raztvorio i odveo one otrovne be¬ 
kove, što su bili prije uzeti; a zatim da se uzme posvećen 

liek, koji bi s malim i lakim grčevima iztjerao svu bolest, 
i po kojem bi duša i tielo više nego ikad živjeli u vječnom 
zdravlju, sretnom životu i u većoj snazi, a da se ne bi 
morali bojati neke veće bolesti, jer za sva vremena ne bi 
moglo ništa naškoditi niti posvećenoj duši niti presvietlo- 
mu tielu. Veoma sam žudio, da kažem to svoje mišljenje, 
ali mi se činilo uzaludnim, da ga izkažem, jer ono ne bi 
bilo prihvaćeno. Mnogo je ondje bilo liečnika, koji su ve¬ 
ćim dielom davali savjet s više strasti nego razbora; 
stoga sam mramorkom šutio. Ali duša je tielu govorila: 
»Tielo moje, pobrini se za svoje zdravlje za vremena, i 
dok to ja hoću; ako se ne budeš za mene brinulo, bit ću 
prisiljena, da se od tebe odielim, a ako se odielim, onda 
znaj, da ne možeš bez mene ostati na životu.« 

Te su mi se rieči činile tako velike i važne, da sam 
se od njih probudio.« 

Nije težko dokučiti smisao ove alegorije. Duša Vene¬ 
cije, životna snaga države, ugrožena je bolestima, koje 
su je napale: to su ratovi, koji priete zdravlju Republike. 
Pod otrovnim bekovima moraju se razumievati kobni sa¬ 
vezi s papama Aleksandrom VI. i Julijem II., s Karlom VILI. 
francuzkim i njegovim nasljednicima, te konačno s Tur¬ 
cima. A kao jedino zaista djelotvorno sredstvo preporu¬ 
čuje tumač sanja savez s carem i papom. Frankopan je 
bio očito dobro upućen u političke događaje. Budući da 
je Maksimilian kao uvjet mira postavio predaju Vicenze 
i Verone, na što Venecija nije htjela nikako pristati, si- 
njorija je u travnju te godine sklopila s novo izabranim 
francuzkim kraljem Franjom I. ugovor, po kojem su u 
savez doveli i Engleze. Ali s druge strane postali su 
srđačniji odnosi između pape, cara i Španjolaca. Ne ćemo 

pogriešiti, ako držimo, da Frankopan hoće, da se pod 
»amahile sirupo« razumieva popustljivo raspoloženje, 
koje ide ususret kraljevim željama i koje će dovesti do 
toga, da mu se prizna posjed priepomih gradova Verone 
i Vicenze, koji Veneciji i onako donose samo nevolju. A 
zatim valja — kao »benedetta« medicina — zaključiti sa¬ 
vez s papom. Samo na temelju izmirenja s Rimom i Nje¬ 
mačkom mogu za Veneciju nastati nove, zdrave prilike. 
Taj liečnik, koji sinjoriji daje svoj savjet, u noćima pu¬ 
nim briga uvidio je, da je preokret u politici bilo jedino 
sredstvo, koje je i njemu samomu moglo pomoći. Da je 
u tom imao pravo, pokazalo je pismo, što ga je u rujnu 
primio od svog šurjaka, iz kojega je mogao razabrati, da 
su tome, što njegovo robstvo i dalje traje, krive političke 
prilike, a ne car i krški kardinal, koji su sve pokušah, da 
ga oslobode. Dok god je trajao rat, morala je Venecija 
svoga zatočenika smatrati kao veoma važnu ličnost. Ma- 
tija Lang pisao je 26. srpnja na latinskom jeziku ovo 
pismo: 

»Presvietlom gospodinu Krsti Frankopanu, knezu 
krčkom, senjskom i mođruškom, našemu predragom 
rođaku. 

Presvietli i plemeniti gospodine, predragi šurjače, u 
prvom Vas redu pozdravljamo! Ne mogu lako izkazati, 
kako me strašno muči dugo trajanje Vašeg tamnovanja, 
i koliko od srdca suosjećam s Vašim tako velikim pat¬ 
njama. Jer me na to ne nagoni samo moja osobna sklo¬ 
nost i moja najžarča ljubav prema Vašoj Uzvišenosti, 
nego i svi ostali carevci, koji su Vam posve odani i koji 
Vas ljube, osjećaju silnu želju, da Vam izkažu svoje sa- 
ucesće. Pored ostaloga ipak me mnogo tješi i to, što 

Vam i mletačka vlada mora pružiti i osigurati najveće 
olakšanje i nadoknadu za Vaše patnje, jer ste svladani 
više po nepravičnoj sudbini, nego po neprijateljevoj hrab¬ 
rosti i zarobljeni, kad ste se kao najhrabriji ratnik bo¬ 
rili, kako ste se najbolje mogli, za najpravičniju stvar i 
za najpravednijeg vladara u obrani domovine i za spas 
obćega dobra. Vi ste onaj, koga žali čitava domovina, 
kome će predragi Bog — bez ikakve sumnje — izkazati 
svoju milost, i oko čijeg oslobođenja sa strepnjom na¬ 
stoje vladari zajedno s narodom. Među njima ni ja ni¬ 
sam dosad žalio ni truda ni muke viećajući o Vašem oslo¬ 
bođenju, a ni u buduće ne ću promišljavati niti se plašiti 
muke, već naprotiv trudit ću se, koliko mi samo dopuste 
duševne sile i sredstva, kao da to radim za spas svoje 
duše, da postignete ono, što mi svi s čežnjom želimo i 
očekujemo. Mislite na svoju staru hrabrost i plemenitost, 
koja Vas je često i u težim položajima uzdržala nepobie- 
đenim, te ostavite svaki strah, polažite nadu u sudbinu, 
izdržite za svoju domovinu i za prijatelje, a prije svega 
pouzdajte se u predobrog Boga, ali i u rad prijatelja, koje 
još niste izgubili. Nadam se i ne sumnjam, da ću Vas 
s Njegovom privolom i njihovom pomoću izbaviti iz ove 
nesreće. Da ste mi zdravo i budite uvjereni, da jesam i 
da ću uviek ostati nesamo Vaš odani i predragi šurjak, 
nego i u svakoj prilici Vaš najvjerniji prijatelj. 

Dano u Beču, dne 26. srpnja 1515.« 

Dodano vlastitom rukom: 

»Moj gospodine kneže, budite dobre volje, uzdajte se 
u Boga, u dobre prijatelje i pravednu stvar. Jer ja ću 
svim silama najvatrenije i bez prestanka raditi za Vaše 

oslobođenje i posvetiti Vam službu nesamo kao dobar 
prijatelj, nego i kao najbolji rođak, kako ćete to pobliže 
doznati iz pisama moje sestre, Vaše supruge. 


Datum kao gore. 


Vaš dobri šurjak 
Matija, 

krški kardinal.« 


Kad je Matija Lang pisao ovo utješljivo pismo, na¬ 
lazio se po carevu nalogu u vrlo važnom poslu u Beču. 
Trebalo je sretno privesti kraju pregovore, koji su se 
već neko vrieme vodili između cara i kralja Vlađislava. 
Ti su pregovori išli za tim, da Habsburgovci naslieđe 
ugarsko priestolje po ženitbi Luđovika, malog sina ugar¬ 
skoga kralja, s Maksimilianovom unukom Marijom, kćeri 
Filipa od Kastilije. Pri tom se kardinalovo diplomatsko 
umieće pokazalo uspješnim, ah u zalaganju za svog šur¬ 
jaka nije ipak mogao kod cara postići uspjeh. Od davnih 
vremena vodila je porodica Frankopana odviše otvorenu 
politiku na dvie strane, a to je u ovom času urodilo zlim 
plodovima. Maksimilian je bio obaviešten, da Bernardin 
i Krsto potajno nastoje stupiti na stranu Venecije — a 
da to nije bila samo kleveta njihovih neprijatelja, doka¬ 
zuje ono pismo, što ga je Krsto još godine 1514. pisao 
svome otcu. Sami su Frankopani spriečili, da car nije sa 
sklonošću saslušao prošnje Matije Langa. A nesamo da 
kod mletačke vlade nisu ni na koji način požurivah, da 
zarobljenik bude oslobođen, već naprotiv moćni kardinal- 
nadbiskup Bakač, koji se htio osvetiti za neku uvredu, što 
su je Frankopani nanieli njegovu šurjaku, potajno je na 

tu vladu utjecao, da moćnog muža ni u kojem slučaju ne 
pusti iz svoje vlasti. 

Možda ni sam knez Krsto nije znao, kako su se jako 
zamračile nade, da bi mu se moglo pomoći. Ali doskora 
je ipak uvidio, da su oni senatori sakupljeni dolje u duž- 
devoj palači u dvorani »del Consiglio« imali pravo, što se 
nisu obazirali na njegove snove. Odlučni mletački savez¬ 
nik francuzki kralj Franjo I. uzpeo se smionim hodom 
preko alpskih prolaza, i možda istih dana, kad je Fran- 
kopan iz šurjakovih redaka primio novu utjehu, došle su 
u Veneciju vesele viesti o sjajnoj kraljevoj pobjedi kod 
Marignana, a nekoliko dana kasnije stigli su glasovi o 
njegovu ulazku u Milan. Mletačka je vojska osvajajući 
prolazila Lombardijom, i već su pobjedonosno govorili o 
ponovnom zauzimanju Brescije. Njemačka je stvar slabo 
stajala — to je pokazivao i prijateljski sastanak pape 
s francuzkim carem u Bologni, što je urodilo posljedicom, 
da se Cardona, koji se još jedini odlučno borio za Maksi- 
miliana u sjevernoj Italiji, povukao sa svojim Španjolci¬ 
ma u Napulj. 

Da li je Krsti moglo biti na utjehu, što se radost 
ovoga grada pomutila nenadanom smrću muža, koji je 
skrivio svu njegovu nesreću? Gore u Torreselli sjedjeli su 
Frankopan i Rizzan i slušali glas zvona, koja su pozivala 
Veneciju na sprovod svome vojskovođi Bartolommeu 
Alvianu. Tamo pokraj razkošno izkićenog odra držao je 
Andrea Navagero usred presjajnog zbora nadgrobni go¬ 
vor zanoseći zadivljene slušaoce poletom uznosite latinske 
retorike. U govoru je zazivao duše Julija Cezara, Kvinta 
Metela, Apija Klaudija i Augusta, neka izkažu čast svome 
slavnom takmacu. Crtajući u sjajnim slikama dugi niz 

Alvianovih djela redale su se pred očima tužnog zbora 
njegove nove pobjede u Furlaniji, prije svega pobjeda 
kod Osopa. O tim događajima sigurno bi oba zarobljenika 
znali više i bolje pripovieđati, nego taj hvalisavi huma¬ 
nist! Pordenone — Alviano je skršio očajničku Rizza- 
novu obranu. Osopo — pred Alvianom je uzmaknuo ra¬ 
njeni Frankopan. Gradiška — Alviano je bacio mrežu, u 
koju se Frankopan ulovio. Ali baš taj isti Alviano kasnije 
je kao prijatelj za njih radio, da budu oslobođeni, i bio 
kod njih u tamnici. Staro se neprijateljstvo zaboravilo, 
pa ni ova smrt nije doniela nikakve utjehe, nikakvu za¬ 
dovoljštinu, već naprotiv samo žalostne misli i sjećanja. 
Zvona su iznova oglasila, da je svečanost svršila, i mnoš¬ 
tvo je po svim ulicama gmulo kući k svojim svagdanjim 
poslovima. Vidjelo se, gdje žurno prolaze i pokraj loža 
duždeve palače. Pojedinci su zastali i upozoravali jedan 
drugoga na Torresellu: zaposleni ljudi toga su se dana 
ponovno sjetili, da je tamo još uviek zatvoren nekadašnji 
Alvianov protivnik. Kratak pogled, časovita misao — i 
hajde dalje: čekao ih je pametniji posao! 

Da li su samotnici Alvianu morali zavidjeti? — Oni 
odahnuše: bolji je i polovični život nego nikakav! Čas spa¬ 
senja morao je ipak doći! 

I čekah su iz dana u dan, iz tjedna u tjedan. Stara 
je godina pošla na počinak, odpočela je nova 1516. go¬ 
dina: protekao je mjesec za mjesecom, a oslobođenje nije 
dolazilo, i o njem nije znao ništa utješno kazati ni sam 
biskup modruški, koji je 14. svibnja pohodio svog brata 
Krstu. K zadnjem odlučnom boju došao je u Italiju sam 
car Maksimilian i zaputio se iz Trienta u Milan, ah prie- 
teća sila Švicaraca i Andrije Gritija oduzela mu je svaku 

nadu u njegov podhvat, koji je započet s nedovoljnim 
sredstvima. On se vratio natrag u Njemačku i razpustio 
svoju vojsku. To je urodilo posljedicom, da je Brescia 
pala natrag u ruke Venecije, a francuzka je vojska pod 
Lautrecom s Mletčanima pođsjeđala Veronu. Doduše još 
jednom je uspjelo spasiti za Njemačku taj grad, koji je 
bio pravi kamen smutnje između Maksimiliana i Repub¬ 
like. Ali ugovor, sklopljen 13. kolovoza između Franje I. 
i cara, u koji su bili također uključeni i Mletčani, uzpo- 
stavio je opet u Veroni i Vicenzi mletačku vlast. Završen 
je osmogodišnji rat, koji je moć sinjorije doveo gotovo 
do propasti. Ako gledamo Veneciju izvana, ona je, izuzevši 
Roveredo, Rivu i neka mjesta u Furlaniji, koja je odstu¬ 
pila caru, sačuvala svoj posjed i pobjedonosno izišla iz naj¬ 
strašnije borbe protiv svih sila Evrope, te se mogla sla¬ 
viti kao nepobjeđljiva. Ali taj je krajnji napor tako izcrpao 
sve njezine sile, da ona više nikad nije podpuno ojačala, 
već je neprestano sve više slabila i sahnula približavajući 
se svome kraju. 

Primirje je sklopljeno, ali nijedan carski glasnik nije 
došao, da od sinjorije izmoli Frankopanovo oslobođenje! 
Jednom se 13. rujna u kolegiju letimično govorilo o tom, 
da se Krsto zamieni s jednim zarobljenim Mletčaninom, 
doktorom Antonijem Surianom, ali tu su misao odmah 
napustili. Jedinu povoljnu priliku kod sklapanja mira car 
je ostavio neizkorišćenu, jer je bez sumnje želio, da Fran- 
kopan ostane zatočen. Nestalo je posljednje nade! 

Seljaci iz Mozane, koje su jednoć po kneževu nalogu 
grozno osakatili, bili su osvećeni! Kao zli dusi oni su se 
u Veneciji pojavili baš onih dana, kad je između sila 
došlo do zaključka ugovora. Prosjačeći išli su od kuće do 

kuće te su svojim biednim izgledom i jadikovkama raz- 
plamsivali novim žarom davno ugašeno narodno ogorče¬ 
nje protiv hrvatskoga krvnog neprijatelja. Jesu li došli 
i do dužđeve palače, da visoko gore na prozorima Torre- 
selle osliepljenim očima potraže omraženi lik? U tom je 
času Krsto Frankopan zacielo držao, da treba ipak Al- 
vianu zavidjeti na njegovoj sudbini! 

Iznova zastajem kod posla povezujući u mislima sve 
pojedine činjenice, što sam ih u nekoliko dana našao 
jednu ovdje, drugu tamo. Kad sam prvi put otvorio onaj 
ljetopis Pordenona i u njem pročitao ime Krste Franko- 
pana, nisam nipošto naslućivao, da ću proživljavati sve 
miene i promjene i sve težke časove jednoga čovječjeg 
života, i to tako živo, kao da sam sve promatrao vlasti¬ 
tim očima! Prsten, koji je slučajno dospio u moje ruke, 
drži me čvrsto u nekom čarobnom krugu. A likovi, što 
ih je on izazvao, učinili su, da sam na njega samog i za¬ 
boravio. — Na jedan čas izlazim iz tog kruga, da se vra¬ 
tim u zbilju sadašnjice. Na mojem prstu sja se zlatni 
prsten, i ja gledam, kako se vijugaju kićene i urešene 
trake. — Neka dobra kob poslužila se njime, da me do¬ 
vede na trag znamenitoga poviestnog događaja, a sad 
treba mašta povući njega samog u to zbivanje, da u 
onim ganutljivim zgodama odredi njegovu ulogu, već 
zato, što mi je on zanio i srdce i dušu. Samo radi toga? 
Grozničavo uzbuđenje tjera me bez daha žurno napried, 
da tražim i iztražujem, kao da mi je postavljen neki ne¬ 
poznati cilj, koji ću istom onda upoznati, kada ga đo- 
stignem, kao da me zove neka dužnost, koja će mi povra¬ 
titi unutrašnji mir tek onda, kada je izpunim. A nije li 
i to uzbuđenje samo djelo moje mašte? 

»S drage volje tvoja!« U stalnom toku podjednako 
kruže gotska slova na prstenu. Četiri rieči, ni više, ni 
manje — a ipak, kad god ih čitam, pomiešaju se zna¬ 
kovi, prelaze u nove oblike, povezuju se i tvore jednu 
jedinu rieč, uviek istu: 

Apolonija! 

VDI. POGLAVLJE 


S DRAGE VOLJE TVOJA 


Daj da te učim, 

kako je sladka najčistija vjernost! 


Lohengrin 



AMNI su duhovi preuzeli vlast nad zarobljenim 
knezom — duhovi, koji se osvećuju njegovim 
djelima. U noći, kad su kneževe misli bludile bez 
nade, stiglo ga je njihovo prokletstvo, i on je u očajanju 
držao, da mu je kucnuo zadnji čas. Ali to mu ipak nije bilo 
suđeno. Dok je on bio sav prožet pokajničkom ljubavi, 
s iztoka mu se približavao anđeo svietla, pred čijim čistim 
sjajem uzmaknuše demoni. 


U novoj godini 1517., 13. siečnja, stigla je u Veneciju 
kneginja Apolonija Frankopan. Pouzdavajući se u Boga 
i svoju ljubav usudila se potražiti svog muža u njegovu 
sužanjstvu došavši bez propustnice, koju su joj na po¬ 
novnu molbu uzkratili. Na viest o njezinu dolazku za¬ 
ključila je sinjorija pružiti joj častan boravak u palači 
njezina zagovornika providura Zuana Antonija Dandola. 
Sam Danđolo, dva Niemca, i to kapetan Rainer i Nicolo 
de la Torre, koji su nedavno uz jamčevinu pušteni na 
slobodu, kao i trgovci iz njemačke trgovačke kuće ođ- 
vez ^ su s© sa dvanaest čamaca njoj ususret. Nju je 
okruživala pratnja od četiri gospođe, maršala dvora, 

liečnika i 22 sluge. Nastanila se u neposrednoj blizini 
svoga žuđenog muža, jer samo kanal dieli Danđolovu 
palaču (današnji hotel Danieli) od duždeve palače. Sjutra- 
dan oko 9 sati smjela je pohoditi svog muža i kod njega 
se zadržala sve do večeri. 

Još istog dana odposlala je pismo ljubljanskom bis¬ 
kupu moleći ga svotu od 50000 dukata, koja je imala po¬ 
služiti kao jamčevina, da Krstu puste na slobodu. 

A 20. siečnja došla je u kolegij, da se predstavi 
đuždu. U njezinoj su pratnji bih: Rainer, Nicolo de la 
Torre, oko šestnaest najuglednijih njemačkih trgovaca 
i nekoliko Mletčana, među njima njezin rođak gospodin 
Ivan Kosača, Andrea Foscolo, sin Hieronymov, Ber- 
nardo da Lezze, rođak kneza Frankopana, i Dandolo. 

»Ona je došla u kolegij u pratnji triju gospođica u 
njemačkoj nošnji, koje su imale kape i odjeću od crna 
sukna a la teđesca. Koračale su jedna iza druge, a iza njih 
je išla jedna stara gospođa. Osim toga imala je uza se još 
liečnika i dvorskog meštra. Bila je odjevena u novu svilu, 
a preko toga je nosila odjeću od crnog atlasa, podstavljenu 
krznom od kune, i na vratu težak zlatni lanac, a na glavi 
kapu od zlata po njemačkom običaju. To je dostojanstve¬ 
na gospođa, koja pobuđuje poštovanje, veoma đražestna, 
mala i suha.« 

U govoru, koji je upravila duždu Leonarđu Loredanu, 
izpričala se, što nije došla već prije, ali u tom ju je sprie- 
čila velika studen. Zahvaljujući za dobar postupak prema 
njezinu mužu molila je dopuštenje, da ga smije dva puta 
u tjednu pohoditi: zbog bolesti mora dati da je pregledaju 
liečnici, pa želi, da se to izvrši u kneževoj prisutnosti u 
Torreselh. Kad su joj to dopustili, primietila je, da je 

pisala u domovinu i zbog novca za jamčevinu, ali jer to 
može potrajati odviše dugo vremena, da namjerava na¬ 
maknuti novac u samoj Veneciji. Dužd ju je uvjeravao, 
da će se stvar doskora povoljno riešiti, čim bi se samo 
konačno sklopio mir, a na to se ona oprosti i vrati u svoj 
stan. Po podne je po drugi put pohodila svog muža. Mjesto 
Rizzana, koga su odveli u strožiju tamnicu, našla je kod 
njega kao druga u nevolji grofa od Bestenberga — onoga, 
koji je pao u mletačke ruke, kad su osvajali Pordenone. 

Sjutradan, 21. siečnja, osvanuo je Dandolo pred 
duždem i kolegijem te s uzbuđenjem izviestio o nečuve¬ 
nom događaju: »Pripoviedao je, da je kneginja, žena 
kneza Krste, ove noći ostala u Torreselli, da spava kod 
kneza, premda je on protiv toga pokušao sve učiniti; ali 
knez je svakako htio, da ona ostane, jer je onaj, koji je 
najprije s njim došao (Rizzan), otišao, a grofa od Bes¬ 
tenberga, koji je s njim stanovao, odveli su natrag u onaj 
zatvor, gdje je bio prije. I tako su ove noći ostali muž i 
žena zajedno, pošto se dvie i pol godine nisu vidjeli. A 
ovog je jutra on, Zuan Antonio, došao u Torresellu i na¬ 
šao je kneginju još u krevetu, a knez je rekao, da ju je 
iza ponoći napala njezina stara bolest, te moli sinjoriju, 
neka se s time pomiri, da ona tamo ostane, i da dođu 
liečnici, da je pregledaju. Nato se u kolegiju podigla ve¬ 
lika buka. Neki su bili s tim sporazumni, da ona ostane, 
a drugi saviji htjeli su, da izađe, i da se postave dobre 
straže, jer da je to samo izlika, kako bi knezu pomogla 
pobjeći. Iza toga se providur vratio u Torresellu, kako 
bi je sklonio, da se povrati u svoj stan, ali to nije nipošto 
htio knez Krsto, te je oštrim riečima rekao, da svoju 
ženu želi zadržati kod sebe.« 

»S drage volje tvoja.« Što je Apolonija u svom pismu 
Dandolu javila, to je uistinu i učinila. Prema takvoj 
ljubavi bila je mletačka sinjorija bezpomoćna i slaba. 
Premda je to bilo nešto nečuveno u analima poviesti 
mletačkih tamnica, ova žena suprotstavila je ukočenim 
slovima pravnih običaja otvoreno pravo svoga srdca, i 
ona je ostala pobjednica. Senatori su mogli u divljem 
metežu — con gran mormorio — vikati, da je to nedo¬ 
pušteno, nemoguće, nepojmljivo — ah sve je ipak ostalo 
uzalud: odsad je ova žena boravila gore u Torreselli kod 
svoga zarobljenog muža u dobrovoljnom sužanjstvu! »Jer 
takva nas čežnja muči za predragim mužem, da se ne 
bojimo strpljivo s njim podnositi ni tamnicu, pa ni ono naj¬ 
gore, samo da možemo biti kod njega.« Ona je to postigla, 
ali samo uz patnju: u času, kad se njezina jaka duša 
dočepala sreće, da bude s preljubljenim mužem opet sje¬ 
dinjena, slomilo se njezino jadno nježno tielo, koje je 
težko oboljelo od stare bolesti. Ali što je bilo njoj do 
toga? Ona je bila kod njega, samo njegova! 

Blagoslov takve ljubavi nije izostao! Čini se, da su 
od dana njezina dolazka sa svih strana stizavala knezu 
Krsti obećanja, da će biti doskora oslobođen. Već 22. 
siečnja prispije poslanik, što ga je poslao Bernardin 
Frankopan, da ponudi u zalog njegove gradove, ako nje¬ 
gova sina puste iz zatvora. Odgovor, što ga je primio, 
nije još dakako bio povoljan. Dužd je uzvratio: »Sinjorija 
je s knezom Krstom uviek dobro postupala, ah on je 
dokazao, da nju malo voli, jer je ne sluša. Njegovoj je 
ženi dopušteno, da ga posjećuje, i sada ona ne će na¬ 
pustiti tamnice, a knez se služi divljim riečima. Zbog 
toga svojeg neposluha ne zaslužuje, da bude uslišan.« 

Dužd je bio ogorčen — kadno se opet pred njim pojavi 
Zuan Antonio Dandolo, veoma zaslužni vrhovni nadgled¬ 
nik tamnica, s izjavom, da polaže svoju službu, jer knez 
Krsto ne će slušati, nego radi po svojoj vlastitoj glavi. 
Dandola je uznemirivala unutrašnja borba između duž¬ 
nosti i naklonosti, pa je težkom mukom uspjelo umiriti 
ga i skloniti, da ostane na svom položaju. 

Drugi se put potaknuo govor o tom, da se Krsto 
pusti na slobodu, kad je stigla molba za oslobođenje 
Giulija Manfrona, sina mletačkoga kondotiera Zuana 
Paola Manfrona. Za nj su molili sinjoriju s različnih 
strana, i tu je molbu podupirao sam car. Ovoga Giulija 
Manfrona već je pred dulje vrieme zarobio knez Bernar¬ 
din Frankopan, koji je izprva s njim loše postupao, dok 
nije na prietnje sinjorije Krsto nagovorio otca, da s njim 
postupa častnije. I sada su nastojali skloniti Krstu, neka 
utječe na to, da bude Giulio pušten na slobodu. Ah knez 
je otvoreno odbio da preuzme to posredovanje, dok god 
sam ne stekne slobode. Onih dana u mjesecu veljači 
vraćen je k svojima kapetan Rainer, koga su izmienih 
s nekim vitezom de la Volpe. Kratko vrieme iza toga, 
4. travnja, sinjorija je nakon dirljivog pisma, što ga je 
primila, dopustila, da se povrate u domovinu i vojnici, 
koji su bih zarobljeni kod Pordenona i zatvoreni u Ga- 
bionama. Konačno 3. svibnja došlo je u kolegiju pače do 
izravnog priedloga, da se Krsto pusti iz zatvora »i da se 
častno smjesti u jednoj kući, naime u Dandolovoj palači, 
gdje stanuje pratnja njegove žene«, uz jamčevinu od 30000 
dukata i obećanje, da će ostati u Veneciji, i da će biti iz¬ 
ručen Juhje Manfron. Pregovaranje o tom vuklo se više 
tjedana. Krstu je zagovarao poslanik francuzkog kralja, 

koji je htio da ujedno i u ime Venecije produži primirje 
s carem Maksimilianom. On je tražio i požurivao, da 
Frankopana izruče, a prigodom novog ugovora očito je 
radila na tom i Njemačka. Jednim pismom obratio se na 
dužda i španjolski kralj. Dne 22. svibnja došlo je u senatu 
do živahne razprave. Saviji su bili mišljenja, da se mora 
udovoljiti želji Franje I., koji će vrlo loše primiti nepo¬ 
voljan odgovor, a drugi su tražili, da se viećanje odgodi, 
pa se onda ono nakon govora Marina Sanuta i završilo. 
Drugog su dana iznova temeljitije razpravljali o pried- 
logu savija, i opet je Marino Sanuto u duljem govoru 
nastupio protiv toga, da se Frankopan pusti na slobodu. 
To je onaj isti Sanuto, čijim dnevnicima najvećim dielom 
zahvaljujemo, što smo upoznali sudbinu Krste i Apolonije. 
On je već jednom u prijašnje vrieme godine 1510. živim 
riečima izrazio svoju bojazan od opasnosti, koja prieti 
zbog kneževe divlje i bojovne ćudi, te je doveo do odluč¬ 
nih koraka. U ovom važnom času pokazao se po drugi put 
kao njegov ogorčeni protivnik. 

Najprije je upozorio, kako su izkustva s markizom 
od Mantove dala živu pouku, kolika opasnost leži u tom, 
da se zarobljenik takva značenja pusti uz samu jamče¬ 
vinu iz zatvora ili pače da se oslobodi. A zatim je na¬ 
stavio : 

»I tako ćemo sada po mišljenju ovih presvietlih otaca 
pustiti kneza Krstu na slobodu — na slobodu, koja će 
biti na zator naše domovine — pustiti najvećeg neprija¬ 
telja ove države, najstrašnijeg ratnika, onoga istog, koji 
je dao u Furlaniji onim jadnicima izkopati oči! Car će 
opet imati prvoga vojskovođu, kakva nema ni u kom 
drugom, niti u markgrofu branđenburžkom, niti u voj¬ 

vodi bavarskom, a niti u vojvodi šaškom. — On želi imati 
ovoga kneza Krstu, i po mojem mišljenju htio je on pro¬ 
dužiti primirje dalje na godinu dana jedino stoga, da 
oslobodi rečenoga kneza Krstu, koji je šurjak krškoga 
kardinala, a baš je taj dobrim crnilom napisao ono pismo, 
jer se katolički kralj ne služi izrazima, kakvim ga je 
ondje oslovio: ,illustri duci Venetiarum našemu predra¬ 
gom prijatelju.’ Pokojni španjolski kralj služio se uviek 
naslovom: illustrissimo, a ne: illustri, i u popratnicama, 
koje je katolički kralj poslao, i što smo ih jučer čitali, 
stavlja on također uobičajeni naslov: illustrissimo. Stoga 
ja tvrdim, da je ovo pismo sastavio sam krški kardinal, 
a katolički ga je kralj samo podpisao, jer car naslovljuje 
naš grad sa: .illustri sincero dilecto duci Venetiarum’. 

Stoga, gospodo, ne trebamo se tako jako bojati, da 
svoje osnove izložimo najkršćanskijem kralju, kako je to 
preslavni meser Alvise da Molin, koji je želio, da se knez 
oslobodi, izrazio jučer na ovoj govornici ovim riečima: 
,Ona tri kraljevska gospodara bit će ljuta, a osobito će 
se ljutiti, ako mu iznesemo svoje osnove, najkršćanskiji 
kralj, kome mi zahvaljujemo milansku državu, koju mo¬ 
žemo samo po njemu uzdržati.’ U nacrtu odgovora, koji 
je ovdje pročitan, jasno je kazano, da se rečeni zaroblje¬ 
nik ne smije pustiti na slobodu, a po mojem mišljenju, 
preuzvišeni otci, sadržaj ovog pisma dobro je sastavljen 
i još bolje promišljen, jedino mi se svršetak ne sviđa, 
kako ja shvaćam, s ovih razloga: ako njemu poslanik, 
pročitavši pismo, razloži, kako nije dobro, da se zaroblje¬ 
nik pusti na slobodu, na to kralj ne bi imao mnogo kazati, 
ali ako ostane svršetak .Mogao bi zaista biti pušten’, onda 
će najkršćanskiji kralj reći: .Dobro, onda ga pustite’, a 

mi ćemo biti prisiljeni, da ga pustimo. Ali, gospodo, do¬ 
godit će se tako, kako ja kao dobar sluga držim, i to ne 
bez razloga: knez Krsto založit će Vam preko njemačke 
trgovačke kuće (jer odakle bi inače uzeo?) 30000 dukata 
ili bankovne doznačnice izdane od rečenih trgovaca, a 
čim bude pušten iz zatvora, onda će pobjeći. Ne može mu 
se ništa gore dogoditi, nego da plati novac, a to je lako, 
jer ako mu uspije doći u domovinu, onda će otići u Gra¬ 
dišku i Marano, u mjesta, koja mu je, kako se govori, 
car poklonio, i tamo će namaknuti tih 30000 dukata. A 
ako biste Vi, gospodo, htjeli prihvatiti se onih trgovaca 
iz trgovačke kuće i njih za kaznu upropastiti, onda se 
sjetite, da su oni u ovom ratu, premda se on vodio protiv 
cara, uživah velike povlastice, i da su nam ovi njemački 
trgovci od velike koristi i naši posebni dužnici — stoga ih 
ne ćete moći pritegnuti. Nato će doći kraljevska pisma, 
i Vi ćete se strpjeti, i tako će, preuzvišeni otci, biti iz¬ 
gubljen i ovaj muž i novac, a taj tako znameniti vojsko¬ 
vođa radit će najgora zla, da se osveti! A da je to istina, 
navest ću Vam za to primjer de similibus ad similia: 
Onaj građanin iz Padove, Beraldin, koji je u ovom ratu 
zarobljen i doveden u tamnicu Gabiona, položio je 1000 
dukata jamčevine, naime 500 dukata dao je njegov tast, 
koji uobće nije mnogo više na ovom svietu ni imao, a 
ostalih 500 dukata dao je neki drugi, koji mu je nosio 
u tamnicu hranu. Zatvor je napustio s obećanjem, da 
će ostati u Veneciji. Ah što je učinio? Pobjegao je i bez 
samilosti ostavio one građane, da mirno plate tih 1000 
dukata, a jadni su ljudi bili time uništeni. Tako i nikako 
drugčije učinit će i ovaj knez Krsto: čim ga Vi, gospodo, 
pustite, on će umaknuti! Stoga mi se čini sigurnijim, da 

se napiše pismo bez onog svršetka, štoviše da se na ono 
mjesto stave rieči, kako su Vaše Ekscelencije htjele sve 
podpunoma urediti te su Njegovu najkršćanskijem Veli¬ 
čanstvu pisale, tako da ono sve zna, a da smo mi pri¬ 
pravni uviek poslušati najmudrija mišljenja i želje Nje¬ 
gova Veličanstva, pa neka Njegovo Veličanstvo u toj 
stvari odluči tako, kako drži, da je koristno za naš pro¬ 
bitak, koji je zbog nerazrješivog saveza ujedno probitak 
i Njegova Veličanstva. Na taj ćemo način za četrnaest 
dana imati odgovor, i ako kralj uztraje kod toga, da se 
knez oslobodi, onda Vaše Ekscelencije imaju još uviek 
vremena, da ga puste, jer i ja sam za to, da budemo u 
dobrim odnosima s Njegovim Veličanstvom, kojemu smo 
zaista veoma mnogo obvezani. 

Ovo je mišljenje Vašega sluge, i neka se ne smatra 
drzkošću, što sam ustao protiv ovih najmudrijih i naj¬ 
slavnijih otaca i popeo se na ovu govornicu, da opro- 
vrgnem njihovo mišljenje. Ne, gospodo, na to me je po¬ 
nukala moja savjest, jer kunem se Bogom, prejasni kneže, 
da u toj stvari nisam više htio prozboriti ni rieči. Ali kad 
nije nitko govorio, i kad je pismo bilo triput izneseno, 
i svi su bili jednodušni, htio sam ipak, sviestan značenja 
te stvari, izraziti svoje mišljenje iz neograničenog osje¬ 
ćaja dužnosti prema toj prejasnoj državi, a tako ću i 
uviek raditi, ako uzmognem svojim mišljenjem na koji 
god način koristiti ovoj državi, i time se preporučujem 
Vašemu uzvišenom Gospodstvu. 

Rekao sam — tako nadodaje Sanuto — još nekoliko 
neci, koje su bile na mjestu, ali njih ne treba ovoga časa 
zapisati; i jako su me pohvalili. Ali težka je stvar po¬ 
stići, da se stvori zaključak protiv velikog ugleda, što 

ga je imao kolegij. A da je netko moj priedlog javno 
iznio, bio bi on prihvaćen.« 

Pismo, u kojem su se obazirali na želje francuzkoga 
kralja, otišlo je u nepromienjenom obliku, ali i uza sve 
to nije još došlo ni do kakve konačne odluke. Krstini 
pokušaji, da kod njemačkih trgovaca namakne novac za 
jamčevinu, nisu uspjeli, a bila je odbijena i njegova po¬ 
nuda od 21. srpnja, da kao zalog dade sinjoriji neki 
vriedni điamant. Konačno čitamo, kako sinjorija zaključuje 
9. kolovoza, da ga pusti na slobodu, premda je protiv 
toga ugarski kardinal sve i sva poduzimao. 

Zaključak je donesen, ali do njegove stvarne pro¬ 
vedbe nije došlo. Krsto je jedino primio zadovoljštinu za 
pogrde, koje je njemu i kneginji nanio sluga jednog od 
starješina desetorice. Krivca su 16. kolovoza pred Torre- 
sellom konopom bičevali. Ništa se ne kaže, kakve su 
zapreke nastale za oslobođenje, a začudo Frankopanovo 
se ime u Sanutovu dnevniku idućih mjeseci ni jedanput 
ne spominje. Prva viest, na koju opet nailazim, datirana 
je 1. siečnja 1518., a kazuje nam, da se Krsto još uviek 
nalazi u Torreselli, jer je vojvoda od Urbina, koji drži 
zarobljena Giulija Manfrona, nastojao postići barem to, 
da se knez pusti na slobodu, ako se obveže, da će ostati 
u Veneciji. 

Premda je Apolonijina ljubav bila tako jaka, da je 
dovela gotovo do toga, da se ostvare njezine osnove, čini 
se, da je ipak neumoljiva sudbina sve pomrsila! Jedno 
jedino nije joj bilo uzkraćeno: da »strpljivo podnosi s njim 
i ono najgore.« 

U isto vrieme, kad su se u dvorani »del Collegio« 
mamo dogovarali o odkupu njezina muža, i kad je Marino 

Sanuto pokazivao svoje govorničko umieće, kneginja je 
u Torreselli ležala na samrti. Od onog dana, kad se po¬ 
novno sjedinila sa svojim ljubljenim mužem, prikovala ju 
je bolest uz krevet. Dne 18. svibnja sastala su se na sa¬ 
vjetovanje tri najbolja mletačka liečnika: magister Marin 
Brocardo, Bernardin Spiron i Leonardo Butiron, te njezin 
vlastiti liečnik magister Fermo. Brocardo je preuzeo, da 
kolegij obaviesti o liečničkom nalazu, koji glasi: radi jake 
groznice treba se bojati najgorega. Nekoliko dana kas¬ 
nije smatrali su prieko potrebnim, da je odvedu u ljeko¬ 
vite toplice u Abanu u Euganejskim bregovima, koje su 
na glasu još od starih rimskih vremena. Ona se mogla 
odlučiti, da posluša želju svog muža i savjet liečnika 
istom onda, pošto su joj obećah, da će se po dovršenom 
liečenju smjeti vratiti k svom mužu u tamnicu. Krsto 
se s njom razstao tjeskobna srđca. Nastojao se smiriti 
sudjelujući kod tielovske procesije, pa su mu udovoljili 
molbi, da smije tu procesiju promatrati s balkona đuždeve 
palače. — U srpnju se Apolonija vratila u Veneciju natrag 
u Torresellu — kako bi se dalo zaključiti — malo oporav¬ 
ljena i ojačana. 

Stranu po stranu Diarija prolistao sam do tog vre¬ 
mena, a onda je u Sanutovim saobćenjima o Krsti i Apo- 
loniji nastala nenadano dulja praznina. Tada mi — to je 
bilo 22. veljače — sine misao, da ipak još jednom pre¬ 
gledam svezke, kojima sam se već služio, nije li mi možda 
zaista izmakla koja bilježka. Gotovo prvo, što mi je palo 
u oči, čim sam otvorio dvadeseti svezak, bilo je poduže 
pismo, koje je Apolonija iz Bleiburga upravila Krsti još 
21. ožujka 1515. godine, dakle pola godine iza toga, pošto 
je on pao u robstvo. Kako sam samo mogao to previdjeti?! 

IX. POGLAVLJE 


IZGUBLJENI PRSTEN 


Taj prsten nazivaš svojim ? 

Rajnino zlato 


»Visokorodni i možni 
gospodine i kneže, 
preljubljeni i premilostivi 
mužu! 


OJA vječna i nepromjenljiva ljubav i vjernost 
neka Vam je vazda smjerno i spremno na služ¬ 
bu! Primila sam i uzela k srdcu Vaše zadnje 
pismo, dano 13. veljače u Veneciji u Torreselli, u kojemu 
mi Vaše Gospodstvo piše o privoli za moj dolazak u Ve¬ 
neciju, da bi Vaše Gospodstvo mnogo radije vidjelo moj 
dolazak u Veneciju nego vlastitu slobodu, ako ona ne bi 
bila izposlovana po dobru miru, i to s različnih obzira i 
razloga. Ovo Vaše mišljenje saslušala sam s najvećom 
čežnjom. U ovome mojem bolnom životu ono mi je dalo 
i još mi uviek daje najveću utjehu, podporu i veliko za¬ 
dovoljstvo mojemu izpaćenom srdcu i mojemu slabom tielu. 
I kad pomislim, da je Vaše Gospodstvo u tamnici te ondje 
podnosi još i drugu nesreću i nevolju, a uza sve to tako 
ljubazno, milostivo i naklono prima moju namjeru, da 
dođem k njemu u Veneciju, i nikad me ne zaboravlja, 
onda ću to zaista čitav svoj život sačuvati u duši i nikada 

ne ću zaboraviti naklonosti Vašega Gospodstva. I nikada 
ne ću za Vaše Gospodstvo ništa propustiti, što god znam 
i mogu, i što mi je Bog dao i što će mi dati. I tako se Va¬ 
šemu Gospodstvu preporučujem kao dobra i vjerna služ¬ 
benica, a budite uvjereni, da bih Vas radije vidjela i bila 
kod Vas negoli imala bilo koju drugu stvar na ovome 
svietu. 

Glede moje težke bolesti, koja me dosad žestoko dr¬ 
žala i još će me držati, bih bi mi veoma potrebni dobri 
savjeti slavnih liečnika, osobito onih u Veneciji, koji sla¬ 
vom i djelom sve ostale nadvisuju. I prema njihovu sa¬ 
vjetu držim, da bi mi koristilo piti vodu iz Abana i na¬ 
dam se, da bi mi se povratilo zdravlje. Zbog rečenih triju 
stvari poslala sam prejasnoj sinjoriji ljubaznu i poniznu 
prošnju i molbu moleći propustnicu, s kojom bih mogla 
sigurno doći u Veneciju k Vašemu Gospodstvu i kod nje¬ 
ga ostati neko vrieme pod istom stražom i nadzorom, 
pod kojim ste i Vi sami, te bih ujedno mogla potražiti sa¬ 
vjet i pomoć u svojoj velikoj bolesti od o ni h dobrih i 
vještih liečnika. No dosad mi to sinjorija nije dopustila, 
kako držim, samo radi svojih velikih i različitih poslova. 
Ali još se pouzdano nadam i čvrsto vjerujem, da mi pre- 
jasna sinjorija ne će u svojoj svemoći uzkratiti ovu mi¬ 
lost i odbiti tu čestitu molbu. 

Glede prstena« — 

Nije li to varka ćutila? Čitam li pravo? Sanjam li? 
Ali ne, ovdje tako piše: 

»Glede prstena, milostivi i preljubljeni mužu, kažem 
Vam, da bi se onaj prsten, što ga je primio meser Zuan 
Stefano Mazza, morao učiniti nešto uži, nego što je bio 
stari prsten. Na nj se treba staviti onaj nadpis, koji se 

nalazio na traki prstena iznutra i izvana: to su rieči, što 
daju odgovor na one rieči, koje stoje na drugom prstenu, 
što mi ga je poslalo Vaše Gospodstvo, i koji se nalazi 
kod mene. Željela sam Vašemu Gospodstvu poslati 
prsten, da ga ono nosi iz ljubavi prema meni i kao spo¬ 
men na me. Ali jer ovdje nema nijednoga dobrog zlatara, 
molim Vaše Gospodstvo, ako mu je po volji, da ga dade 
tamo napraviti.« 

Buljim u redke — prsten, prsten! — Novi mjesto 
staroga, izgubljenoga. — Nadpis! — Čitam još jednom, 
po treći put i ne mogu shvatiti — eto mojih slutnja! — 
No sve ono bila je samo igra misli, a sada ovo potvrđuju 
njezine vlastite rieči — to je istinito i stvarno. 

Mehanički čitam dalje: 

»Nadalje, milostivi gospodinei i preljubijeni mužu, 
glede onoga, što mi piše Vaše Gospodstvo, neka pošaljem 
još par ponjava, da biste ih mogli promieniti, zasad ša¬ 
ljem jedan par od Vašega poljskog kreveta. Ako ne budu 
pristajale, bilo da su prevelike ili premalene, neka me 
Vaše Gospodstvo obaviesti, da prema Vašoj želji poša¬ 
ljem druge, jer ne znam ni veličine ni dužine kreveta. 
Item: u zadnje vrieme poslala sam Vašemu Gospodstvu 
par čarapa od crnog sukna, koje su od grubog sukna. 
Onda nisam mogla naći boljih, pa sam naložila meser 
Zuanu Stefanu Mazzi, ako Vaše Gospodstvo želi drugi 
par, da mi pošalje prema želji Vašega Gospodstva atlas, 
baršun ih damast i sukno za par čarapa. Stoga neka 
Vaše Gospodstvo izvoli s njim govoriti i sve mi poslati, 
da dadem za Vaše Gospodstvo napraviti nešto liepo. 

Ujedno šaljem Vašemu Gospodstvu i pismo mojega 
milostivoga i dragog brata grofa Ferdinanda, a također 

i od Tomaša Sokolara, koje mi se za vrieme moje bolesti 
zametnulo među druga pisma Tomaša Sokolara, te sam 
ga istom sada pronašla. 

Preporučujem se sa svom vjernošću i poniznošću Va¬ 
šemu Gospodstvu kao svome milostivom gospodaru i pre¬ 
ljubi jenom mužu moleći, neka Vas u ovoj Vašoj nesreći 
tješi razboritost, jer svemogući Bog i vrieme privest će 
sve dobrom svršetku. 

Dano u Bleiburgu, dne 2L ožujka 1515. 

Milostivi gospodaru i preljubljeni 
mužu! 

Najsmjernije zahvaljujem Vašemu Gospodstvu, što 
mi je Vaše Gospodstvo vlastitom rukom pisalo, da me 
razvedri u svima mojim patnjama i bolovima. Takve rieči 
Vašega Gospodstva sačuvat ću uviek u svojem srdcu, a 
utjeha, koju mi šalje Vaše Gospodstvo, veoma me je raz¬ 
vedrila. I molim Vaše Gospodstvo najpokornije i najlju- 
baznije, da se razvedri i da bude dobre volje, jer ja za¬ 
ista nipošto ne sumnjam, da će naš gospodin Bog po svo¬ 
joj božanskoj milosti dovesti sve stvari na pravi put i 
privesti k svršetku. Vašoj Milosti preporučuje se Vaša 
kćerka Ana Marija i sestra zajedno s ostalim gospođica- 
ma, i Vaše Gospodstvo neka znade, da za Vaše Gospod¬ 
stvo šaljemo našemu gospodinu Bogu svoje molitve. 

Ovim se preporučujem Vašem Gospodstvu u naj¬ 
čvršćoj nadi, da će nas svemogući Bog na najveću radost 
doskora združiti. Ako Vaše Gospodstvo želi srebra ih 
štogod drugo, neka mi to javi. 

Apolonija, 

kneginja Frankopan. 

Milostivi gospodaru i preljubljeni mužu, šaljem Va¬ 
šemu Gospodstvu također i jastučnicu, za koju me Vaše 
Gospodstvo molilo, i pismo od mojega milostivog gospo¬ 
dara i ljubljenog brata, kardinala krškoga.« 

Na otvorenu polju, tri metra izpod zemlje, našli su 
seljaci prsten. — Nije prošlo ni više od šest dana, da 
su ga donieli u Markovu knjižnicu i da je dospio u 
moje ruke, a već je odkrivena čitava prošlost toga prste¬ 
na! Poznato mi je, tko ga je darovao, tko ga je nosio, 
kada se izgubio — poznajem bumu, neobičnu sudbinu 
onih osoba, kojih je ljubav simbolizirana u ovom prste¬ 
nu. Tri stotine sedamdeset i osam godina ležao je on sa¬ 
kriven u dubini — a kad je iznova izišao na svietlo, mo¬ 
rali su ga donieti iz dalekog Pordenona ovamo, u ovo 
tiho mjesto studija, da jedan Niemac pročita njegov nad- 
pis, i da ga čar tog nadpisa povede dalje, sve dok nije 
odkrio tajnu, koja se u njemu krije! 

Morali su ga donieti ovamo, u ovo tiho mjesto stu¬ 
dija — doista, nije li to ona ista duždeva palača, u kojoj 
je Krsto Frankopan kao zarobljenik provodio godine 
prepune patnja? Misli se izprepleću: Sjedim u sobi na 
uglu palače — nekoliko metara nad njom bile su prosto¬ 
rije Torreselle, gdje je boravio Krsto, gdje je Apolonija 
dielila s mužem zatočenje. — — Nije li prsten tražio 
davno nestalu Torresellu? — Nije li tražio mene? 

Knez Soranzo, ljubazni moj savjetnik, saginje se 
nada mnom i prati moj prst, koji pokazuje ono mjesto u 
pismu. Slušam, gdje on čita: 

»Glede prstena, milostivi i preljubljeni mužu, kažem 
Vam, da bi se onaj prsten, što ga je primio meser Zuan 
Stefano Mazza, morao učiniti nešto uži, nego što je bio 

stari prsten. Na nj se treba staviti onaj nadpis, koji se 
nalazio na traki prstena iznutra i izvana: to su rieči, što 
daju odgovor na one rieči, koje stoje na drugom prstenu, 
što mi ga je poslalo Vaše Gospodstvo, i koji se nalazi 
kod mene. Željela sam Vašemu Gospodstvu poslati 
prsten, da ga ono nosi iz ljubavi prema meni i kao spo¬ 
men na me. Ali jer ovdje nema nijednoga dobrog zlatara, 
molim Vaše Gospodstvo, ako mu je po volji, da ga dade 
tamo napraviti.« 

Tako i nikako drugčije! Apolonija je iz Bleiburga 
poslala zlatni prsten nekom Mletčaninu, koji se zvao 
Zuan Stefano Mazza i koji je, kako se razabira i iz ovih 
rieči, izvršivao u Veneciji njezine naručbe za Krstu. Taj 
prsten treba nadomjestiti onaj »stari«, dakle nestali 
prsten, što ga je prije poklonila svojemu mužu. Budući 
da je onaj stariji prsten bio očito preširok, tako da ga je 
Krsto mogao izgubiti, novi se mora učiniti nešto uži. Ali 
u nj se mora urezati onaj isti nadpis, koji se nalazio na 
izgubljenom prstenu. Budući da Apolonija na ladanju 
nema majstora, koji bi mogao izvesti ovaj umjetnički po¬ 
sao, povjerit će knez Krsto izradu nadpisa na tom prste¬ 
nu kojemu mletačkom zlataru, uz posredovanje Mazze, 
koji mu je novi prsten donio. Ukratko dakle: u Veneciji 
će se po kneginjinoj naručbi mjesto staroga izgubljenog 
prstena izraditi posve isti novi, samo nešto uži, i njega 
će Krsto nositi kao i stari za uspomenu na nju. A onaj 
stari, koji je Krsto morao izgubiti kod Prate, to je ovaj 
prsten, što ga ja nosim na svojoj ruci. Nehotice mi opet 
dolazi na um ona bilježka iz dnevnika o Pordenonu, gdje 
se izvješćuje, kako je Frankopan dne 15. veljače 1514., 
nekoliko tjedana prije nego što je došao u Pordenone, 

izgubio pred Osopom neku relikviju, a to mu se činilo lo¬ 
šim znamenjem. Nije li se ljetopisac zabunio u datiranju 
događaja — nije li baš taj prsten bio ona izgubljena »re¬ 
likvija«? Kad je knez Krsto razmišljao u sužanjstvu o 
nesreći, koja ga je stigla, kako je često morao dovoditi 
tu nesreću u svezu s onim slutnjama! A ono mjesto u 
Apolonijinu pismu dovodi još do daljih razmatranja. 
»Nadpis«, kaže ona, »koji se nalazio na traki (poliza) 
prstena iznutra i izvana.« Poliza, zapravo traka, ovdje ne 
može značiti ništa drugo, nego pruga vrpce ili trake, koja 
je ukrašena slovima. A kako se može objasniti ono »iz¬ 
nutra«? Unutrašnja stienka prstena je gladka i ne nosi 
nikakvih tragova gravire. Ali nakon duljeg i podrobni¬ 
jeg promatranja došao sam do zaključka, da je prsten 
šupalj te ima dvostruke stienke. To dokazuje nesamo, što 
je vanjska strana prstena obla, nego što on ima i malu 
rupu s unutrašnje strane ruba. Prema tome rieč »unut¬ 
rašnji« odnosi se jamačno na stražnju stranu, koja se 
krije u tom šupljem prostoru izpođ ukrašene vanjske 
plohe. Prsten dakle sadržava uz vidljivo geslo »S drage 
volje tvoja« još i druge nevidljive rieči, i što je vrlo vje¬ 
rojatno, neku malu relikviju. Radi toga je i bio izrađen 
u ovom obliku, kako se to u ono vrieme češće događalo. 
Tako možemo lako shvatiti, da se u ljetopisu govori o 
relikviji — s prstenom se izgubila i relikvija. U njezinu 
je gubitku vidio Krsto loše znamenje, a to je znao i lje¬ 
topisac. 

Izkušenje je veliko! Da dadem otvoriti unutrašnju 
stienu te uzmognem pročitati skriveni nadpis i vidjeti 
relikviju? Ne, i opet ne — toga ne ću učiniti ja, kome je 
ovaj prsten povjeren kao po nekom čudu. Kao od kakva 

zločina plašim se odkriti tajnu, koju je zaljubljeno srdce 
htjelo pred očima svieta sakriti. Toga ja ne ću učiniti — 
neka ona ostane pohranjena u tamnom, uzkom prostoru, 
dokle god bude povjerena meni, da je čuvam! 

Ali Apolonijine rieči vode nas još jedan, i to posljed¬ 
nji, korak dalje: prsten, što ga je Frankopan kod Porđe- 
nona izgubio, bio je uzdarje, koje mu je ona uzvratila 
za prsten, što joj je on poslao. Kad promotrimo taj prsten, 
vidimo, kada se to dogodilo. Gornja je površina posve 
neznatno, upravo neprimjetljivo iztrošena, a to dokazuje, 
da ga je Krsto nosio samo vrlo kratko vrieme, možda 
tek nekoliko mjeseci. Bilo je to odprilike ovako: Kad se 
Krsto u ljetu 1513., naskoro iza svog vjenčanja, razstao 
sa svojom ženom i pošao u boj protiv Venecije, poslao 
joj je izdaleka za sjećanje prsten, koji je nosio neki nad¬ 
pis, a nato je od nje primio prsten s nadpisom »S drage 
volje tvoja.« Ove rieči — kako kaže ona sama — bile su 
odgovor na pitanje, što ga je on dao urezati kao nadpis 
na prsten, koji je njoj darovao. 

Kako je moglo glasiti to pitanje? Koji mu je bio 
smisao? O tom ne može biti nikakve sumnje. »Jesi U od 
slobodne volje, ne pod silu, postala moja?« — Tako i 
nikako drugčije moralo je glasiti ono pitanje. Knez je 
primio ženu iz careve ruke, iz ruke cara, koji ju je nekoć 
ljubio i bio od nje ljubljen. Kada je novome proscu pružila 
ruku, da li je onda slušala želju svojega carskog gospo¬ 
dara, ili je sliedila nalog svoga vlastitog srdca? 

Blažen je onaj sat, kada je došao odgovor, koji je 
sadržavao četiri snažne rieči: »Tvoja, posve tvoja, po 
najslobodnijoj volji, iz najdublje ljubavi. Tvoja za sva 
vremena!« 

Nesretan onaj čas, kada se izgubio nosilac takva 
glasa! On se izgubio, ali za kratko vrieme nadomjestila 
ga je opet nepokolebljiva vjernost, a nakon stoljeća izišao 
je ponovno na svjetlost, da bude kasnijim pokoljenjima 
znamen vječne ljubavi! 

Što bi iza svega toga trebalo još tražiti i iznalaziti? 
Upravo je sve izišlo na vidjelo! Tek s napola pažnje pre¬ 
vrćem po Sanutovim svezcima, što sam ih već proučio, 
uzimam preda se jedan za drugim i vraćam se u sve ra- 
^ nija vremena. Uto mi se pogled zaustavi na petom svezku 
kod jednog mjesta, kojemu, kako se čini, nisam prije 
posvetio dovoljno pažnje. To je onaj kratki izvještaj, što 
ga daje 15. studenoga mletački poslanik Alvise Mocenigo, 
o vjenčanju Apolonije s grofom Lodronom, koje se sla¬ 
vilo u Innsbrucku 1503. godine. U tom se izvještaju kaže: 

»I on, poslanik, piše..., da mu je gospodin Matija 
Lang, kraljevski tajnik, rekao, da ima brata po imenu 
Ivana Langa, koji je zlatar. Taj je u Veneciji pao pod 
stečaj i odanle ponio 2000 dukata. Sada on moli pro- 
pustnicu, koja bi vrieđila četiri mjeseca računajući od 
1. prosinca, pa će đonieti nešto novaca, da se izravna 
sa svojim vjerovnicima.« 

A 6. studenoga iste godine bilježi Sanuto u svoju 
knjigu: »Viećnici su izdali onome bratu Matije Langa, 
tajnika rimskog kralja, propustnicu na 6 mjeseci s va¬ 
ljanošću od 1. prosinca, da može doći ovamo u Veneciju 
i izravnati se sa svojim vjerovnicima.« 

Jedan Apolonijin brat bio je zlatar! Komu bi inače 
ona mogla dati nalog, da izradi umjetnički, fino ukrašen 
prsten? A nisam li odmah naslutio, čim sam ugledao ovaj 
plemeniti posao, da on potječe od ruke nekoga augsburž- 

kog umjetnika? Baš taj Ivan Lang boravio je u onom 
gradu, »ah se mnogo zadržavao u Veneciji i uzeo neku 
plemkinju, koja se zvala Đakobina Dragišić. Njezina su 
otca Turci protjerah iz Hrvatske.« Svojim plemenitim 
obrtom bavio se u Veneciji poput mnogih nordijskih maj¬ 
stora, koji su se kao i on zanimah tim umiećem, a bio je 
po svoj prilici jedan od onih Niemaca, s kojima je tako 
mnogo dolazio u doticaj Albrecht Diirer, kad je 1506. bo¬ 
ravio u Veneciji u poslu Wilibalda Pirkheimera, koji se 
pomamio za sticanjem prstenja i dragog kamenja. 

Tako bi nam naposljedku bilo odkriveno i ime umjet¬ 
nika, koji je finim dlietom urezao u zlatni prsten ukrase 
i slova! 

Doduše u četrnaestom svezku Sanuta navodi se, da 
je Ivan već 1512. vršio službu dvorskog meštra kod svo¬ 
jeg brata kardinala, nadalje, da se u tom svojstvu nala¬ 
zio u srpnju 1513. s Matijom u Rimu, i konačno, da je go¬ 
dine 1515. prigodom prije spomenutog boravka kardina¬ 
lova u Beču imenovan po njegovoj želji vitezom. Sve to 
pokazuje, da Ivan već oko godine 1512. više ne živi.iz- 
ključivo od svojega prvotnog zvanja, nego da teži za vi¬ 
šim ciljevima. 

U ostavštini njegova brata našla se »jedna mala 
smeđa kutijica i u njoj liepi diamantni križić od gospo¬ 
dina Hannsena Langa, neizpravno procienjen na pet sto¬ 
tina forinti.« A tko će sumnjati, da je on i sestri, kao što 
je bratu, bio uviek spreman poslužiti svojim umiećem, 
koje zacielo nije nikada posve zaboravio i napustio, i da 
je ona tajnu svoga srdca povjerila baš bratu, neka je 
ureže neprolaznim slovima »iznutra i izvana na traki 
prstena« — Frankopanova prstena! 

X. POGLAVLJE 


PODIELJEN A PATNJA 

žalostna tama muti mi pogled. 

Valkira 

REGOVORI o Krstinu izručenju, što ih je vodio 
francuzki kralj s Venecijom, nisu uspjeli, po¬ 
voljan trenutak je prošao, a da nije bio izko- 
rišćen, pa je zarobljenik u dubokoj potištenosti dočekao 
Novu Godinu, četvrtu već, odkako je pao u neprijateljske 
ruke. Čini se, da je Apolonija, tražeći u velikoj nevolji 
posljednje sredstvo spasa, navela svojeg muža na misao, 
da piše samome caru, još prije nego što je iztekla stara 
godina. Sačuvao nam se samo odgovor, koji je stigao 20. 
siečnja 1518. 

»Našim plemenitim, dragim, vjernim 
i odanim 
Krsti i Apoloniji, 
knezu i kneginji Frankopan, 

Maksimilian po milosti Božjoj 
rimski car i t. d. 

Plemeniti, dragi, vjerni i odani! Mi smo bez prestan¬ 
ka milostivo osjećali veliku sućut i vodili najveću brigu 
zbog Vašega tako dugog i težkog sužanjstva i radi toga 
smo neprestano na sve moguće načine nastojali i radili, 
da Vas oslobodimo ili barem da Vam olakšamo to sužanj- 

stvo te Vam priskrbimo boravak, kakav se plemiću doli¬ 
kuje. Premda se na tom radilo vrlo čestim pregovorima 
i dobrim sredstvima, ipak to nismo mogli postići, što ne 
bismo nikad vjerovali. No budući da.su se sada već stvari 
promienile i krenule drugim pravcem, nego što se dosad 
obično događalo, nadamo se, da ćemo za malo dana i 
uskoro osloboditi Vas oboje Vaših tako velikih patnja, 
ili Vam barem pri tom sigurno pribaviti znatno olakša¬ 
nje. To Vam javljamo kao ugodnu viest i na Vašu utjehu, 
da se znadete svladati, a mi vruće želimo, da još ovo 
kratko vrieme, koje će doći, provedete bez tjeskobe, jer 
mi smo Vam nakloni i milostivi. 

Dano u našemu gradu Linzu, dne 28. u mjesecu pro¬ 
sincu 1517., u 22. godini našega rimskog vladanja. 

Pp osobitom nalogu cara i gospodara 

u ime kralja 
Rainer.« 

To je doduše zvučilo utješno, ah obećanje se nije iz- 
punilo, te je Frankopan po drugi put pisao caru. Carev 
odgovor stigao je u Veneciju 31. ožujka. 

»Našemu plemenitomu, dragomu, vjernom 
knezu Krsti Frankopanu, 

našemu namjestniku u Adelsbergu i Koruškoj, 
Maksimilian, 

po milosti Božjoj izabrani rimski car i t. d. 
Plemeniti, dragi i vjerni! 

Primili smo Tvoja dva pisma i čuli sve, što si nalo¬ 
žio našemu sluzi Stefanu Ženu, koji nam je sve saobćio. 
I znaj, da suosjećamo s Tvojim težkim i dugim sužanj- 
stvom i da ne bismo nikad vjerovali, da bi se Mletčani 

tako oštro prema Tebi vladali, već naprotiv, da bi se iz 
ljubavi prema nama i s obzirom na druge vrlo prešne i 
prevažne stvari pokazali prema Tebi blaži i prijazniji. 
Ali jer se nije dosad ništa od toga dogodilo, gojimo nadu, 
da će se doskora o Tebi stvoriti povoljna odluka. A dotle 
ostaj posve miran i živi u čvrstoj nadi zajedno sa svojom 
ljubljenom ženom, koja Te je dosad pratila kao vjerna 
drugarica. I javljamo Ti, da ćemo najmilostivije urediti 
pitanje jamčevine, kojom se Ti nadaš, da ćeš olakšati, 
kako javljaš, težko sužanjstvo, te ne ćemo štedjeti ni¬ 
kakva truda. Nadalje smo za podporu Tebi i Tvojoj spo¬ 
menutoj ženi odobrili 500 rajnskih, pa Ti šaljemo, kako 
ćeš vidjeti, za njih mjenicu. I znaj, da ćemo Tvoje dugo 
i težko sužanjstvo zadržati u milostivu sjećanju, kao i 
neprilike i veliku štetu, što ste je Ti i Tvoja vjerna dru¬ 
garica radi toga pretrpjeli, a također i patnju, koju je 
s Tobom dielila Tvoja spomenuta žena, i da ćemo Vam u 
svoje vrieme i na svom mjestu sve opet nadoknaditi i po¬ 
kazati se u milosti za to zahvalni, što Ti sve po milosti 
ne želimo zatajiti. 

Dano u Innsbrucku, dne 11. ožujka 1518., u 22. go¬ 
dini našega vladanja. 

Po nalogu cara 
u ime kralja.« 

Ni ovo pismo nije moglo umiriti uzbuđene Krstine 
osjećaje. Onih je dana Apolonija iznova oboljela. Dne 30. 
travnja dobila je dopuštenje, da po drugi put pohodi 
toplice u Abanu, gdje se sastala s vojvodom od Ferrare. 
Možda je onda srela i Luigija da Porto, koji je upotrebom 
ljekovitih voda iz euganejskih izvora nastojao izbaviti 
se od posljedica rana, što ih je zadobio nekoć u furlan- 

skom ratu, ali za svoje srdce, koje je patilo, jer mu nje¬ 
gova krasna »neprijateljica« Ginevra nije uzvraćala lju¬ 
bav, nije mogao naći nikakva lieka. A ako ga je sastala, 
nije li on pokušao težko izpaćenoj gospođi pružiti bolnu 
utjehu, kao što je nekoć njegov sluga pružio njemu, pri¬ 
čajući mu o sudbini Romea i Julije? 

Do 3. lipnja ona se nije vratila u Veneciju. Toga 
dana, isto kao i prije godinu dana, »knez Krsto i Rizzan 
došli su pod jakom stražom na balkon u dvoranu knjiž¬ 
nice, da u družtvu vrhovnog nadglednika tamnica, ser 
Zuana Antonija Dandola, gledaju tielovsku procesiju. I 
obojica su bila odjevena u svilu, a knez Krsto nosio je na 
glavi veliku kapu od zlata. A kad se procesija završila, 
vratili su se u svoj zatvor.« 

Pregovori o miru između Njemačke, Francuzke i 
Venecije imali su idućih tjedana dovesti do daljeg spo¬ 
razuma. Car je tješio svojega vjernog slugu, neka čeka 
na uspjeh tih pregovora. Dne 31. srpnja bilo je pod novim 
uvjetima sklopljeno petgodišnje primirje. Jedna od naj- 
glavnijih točaka u poglavljima ovog primirja odnosila se 
na izmjenu i oslobađanje svih zarobljenika. Svih — samo 
je jedan bio od toga izuzet: Krsto Frankopan! 

Taj ugovor, objavljen u Veneciji oko sredine kolo¬ 
voza, sadržavao je i ovaj članak: 

»A jer je knez Frankopan, zarobljenik rečenoga duž- 
da i mletačke vlastele, poklonjen spomenutom najkršćan- 
skijem kralju već davno prije svršetka napried spome- 
nutog primirja, to smo se sporazumjeli, da će on biti 
pušten na vjeru i poštenje, ah mora obećati, da će ostati 

kao zarobljenik na dvoru spomenutoga najkršćanskijeg 
kralja.« 

Težko izpaćenog muža nije čekala sloboda, već samo 
promjena tamnice! Apolonija je bila daleko od muža, kad 
su mu objavili njegovu sudbu. Njezin povratak iz Abana 
odgađao se iz tjedna u tjedan. Ljekovito djelovanje vode 
nije imalo učinka. Čini se, da se istom podkraj kolovoza 
mogla zaputiti u Veneciju. Po želji sinjorije, a možda i 
zbog svoje bolesti, ondje se ovoga puta nije nastanila u 
Torreselli, nego u Dandolovoj palači. 

Tu odluku Frankopan je pozdravio kao spasenje, pa 
što mu god mogla skrivati budućnost. Konačno će osta¬ 
viti ovu mrzku tamnicu, u kojoj se njegov mladi, jaki 
život izjedao u uviek novim razočaranjima. — Ma što god 
došlo, bit će dobro u uzporedbi s ovom mukom, koju je 
ovdje pretrpio! 3. rujna određen je kao dan oslobođenja. 

Toga dana urezao je Krsto u mramornu ploču 
prozora izpod Torreselle nadpis, što ga je početkom našeg 
stoljeća pročitao Cicogna, a sad ga je već iz jelo vrieme: 

li.F.tt.L . INCHLVSO . QTJA . LN . TORISE_FINA . 

TERZO / ZORNO . DE . SETEMBRO . DEL. . M . D . XVIII . IO . 
CRISTOFORO . FRANG / EPANIBVS . CHONTE . DE . VEGLIA . 
SENIA . ET . MODRVSA / ET . IO . APOLONIA . CHONSORTE . 
DE . SOPRADITO . SIGNIOR . CHONTE / VENE . FAR . CHON- 
FAGNIA . A . QUELO . ADI . XX . ZENAR . MDXVI . PERFI- 
NA / SOPRA - DITO . SETEMBRO . CHI . MAL . E . BEN . 
NON . SA . PATIR . A . GRA / NDE . HONOR . MAT . POL . 
VENIR . ANCHE . BEN . NE . MAL . DE . QVI . PER / SEM- 
FRE . NON . DVRA. 

U hrvatskom prievodu: 

» ... zatvoren ovdje u Torreselli do trećeg dana u 
rujnu godine 1518. Ja Krsto Frankopan, knez krčki, senj¬ 
ski i modruški i Ja, Apolonija, žena spomenutoga gospo¬ 
dina kneza dođoh mu praviti đružtvo dne 20. siečnja 

1516. do gore spomenutog rujna. Tko ne zna podnositi 
zlo i dobro, ne može nikada doći do velike časti. A ni 
dobro ni zlo ne traje ovdje zauviek.« 

Zadnje rieči, koje na početku fale, treba nadopuniti: 
»Od 9. lipnja 1514. boravio sam...« Prema Sanutu, koji 
spominje ovaj nadpis, Krsto je osim toga urezao još i to, 
kako su ga zarobili i doveli u Torresellu. A Mletčanin je 
k tomu nadodao: bilo je u svemu 1518 dana 

Ali 3. rujna nije bio zadnji dan, što ga je knez morao 
provesti u duždevoj palači. Sinjorija je odlučila drugčije 

_ onaj Giulio Manfron bio je još u zatočenju kod Ber- 

nardina Frankopana. Konđotier Zuan Paolo Manfron tu¬ 
žio se, da on njegova sina zadržava protiv ugovora i da 
s njim loše postupa. A Bemardin je izjavio, da ga ne će 
izručiti, dok god se ne izplati utanačena ođkupnina. Krsto 
je bio žrtva te svađe. Dne 19. rujna udovoljili su njegovoj 
molbi, da smije doći pred kolegij. »Pošto su ga izveli iz 
Torreselle, došao je u kolegij odjeven u novi baršun 
s velikom zlatnom kapom na glavi. Kad je unišao, duboko 
se poklonio, poljubio je dužđu ruku i sjeo pokraj njega. 
Zahvalio je sinjoriji na dobru postupku, a svoje je vla- 
ran je opravdao time, što je radio, kako priliči vojskovođi 
u službi Carskoga Veličanstva, o komu je njegova drža- 
vina bila zavisna. Zatim je rekao, da bi se po odredbama 
primirja morali zarobljenici pustiti na slobodu, i da je 
stiglo odobrenje Carskog Veličanstva, pa ipak njega još 
uviek drže u tamnici Moli sinjoriju, neka ga pusti na 
slobodu. Zuan Paolo Manfron, čiji je sin Julije zarobljen, 
traži svog sina, ali ne želi, da bude on (Krsto) oslobođen. 
A njegov sin bit će oslobođen, čim se plate izdatci. O tome 
»u onda mnogo govorili i zaključili, da se ođkupnina ima 

platiti prema rate um običaju. Tada je knez Krsto molio, 
neka mu dopuste, da smije pohoditi svoju ženu, koja se 
po svojem povratku iz toplica nije vratila u Torresellu, 
nego je pošla u neku kuću u ulici Calle de la Rase, gdje 
plaća najamninu i gdje se sada nalazi. A ona je bila težko 
bolestna, ali joj je sada dobro. A na to nije dobio 
nikakva odgovora. Onda se oprostio i vratio natrag u 
Torresellu. I kapetan Rizzan, koji je imao biti pušten na 
slobodu, još je u tamnici Gabionama. Rečeni Krsto nije 
ništa govorio o tom, da ga kane poslati u Francuzku, 
premda je to znao. A ni dužd nije njemu o tom ništa 
govorio.« 

Opet su prolazili tjedni — kneževa je snaga bila 
slomljena. Dne 13. listopada Dandolo javlja: »Knezu Krsti 
već je dva dana jako zlo, osjeća bolove u slabinama. Kod 
njega je njegova žena, kneginja. On moli sinjoriju, neka 
ga prema odredbama primirja pusti na slobodu i spremi 
u privatnu kuću, da se lieči. Od bankovne kuće Pisana 
primio je također doznačnicu, da može podići odkupninu 
za Julija Manfrona, pa je svojemu otcu pisao, neka ga 
pusti na slobodu. On sam da je bolestan te ne može više 
ostati gore.« Dužd i mnogi drugi već su htjeli na njegovu 
želju pristati, ali nije htio »viećnik ser Luka Trun, koji 
je rekao, da se Krsto bolešću samo izgovara.« Poslali su 
mu dvojicu liečnika, i oni su mu propisali liekove. »Posve 
je zdvojan, vidi, da ne može biti oslobođen, te se veoma 
muči.« I kad su iza ponovnog posjeta dne 14. listopada 
upitali liečnike, oni su odgovorili, da »ima žestoke bolove, 
koji su nastali jedino zbog nerazpoloženja, melankolije i 
t. d. A kad su oni izišli, izviestio je Zuan Antonio Dan¬ 
dolo, što mu je knez kazao moleći ga, neka napusti svoju 

službu, jer će on, Krsto, podnositi to još do nedjelje, ali 
ako do onda ne bude oslobođen, doći će k prozoru i vikati 
i zatim glavom udarati o zid i umrieti, jer je nepravedno 
protiv slova zakona pridržan u zatvoru, a svi su drugi 
pušteni na slobodu. Radi toga je došlo do velikih raz- 
prava. Kolegij se pokazao sklonim, da kneza pusti na slo¬ 
bodu, ah viećnik ser Luka Trun počeo je bjesniti te je 
upotriebio nečuvene rieči. Nato se ser Zuan Antonio Dan¬ 
dolo zahvali na službi riečima, da se više ne da držati 
za budalu — a tako je i učinio.« Iznova su poslali liečnike 
Krsti, koga je njegovao njegov liečnik magister Dome- 
nico Monopoli, brat onog Monopolija, koji je bio na¬ 
mješten kao profesor u Padovi. Istoga dana bio je Rizzan 
pušten iz zatvora. 

Došlo je do najkrajnjega — bolestan i očajan za¬ 
robljenik pao je u bjesnilo. Trebalo se bojati najgorega! 
Dandolo, veoma zaslužni muž, koji je sedam godina mudro 
i pravedno vodio vrhovni nadzor nad tamnicama i držao 
tako savršen red, da se za sve to vrieme između 1203 
zatočenika nije baš ništa dogodilo, ustručavao se snositi 
nadalje odgovornost i ustupio je svoje mjesto dvojici 
privremeno imenovanih tajnika. On je poznavao neobuz¬ 
dan Krstin značaj pa nije sumnjao, da će on bez ikakva 
promišljanja na bilo koji način svoju prietnju zaista i 
izvršiti. 

»Dne 29. listopada, kad je bilo sakupljeno vieće de¬ 
setorice, došao je oko dvadeset i tri sata jedan stražar 
kneza Frankopana, kod kojega boravi njegova žena, i 
javio, da su čuli, kako tiho pile i time lome željezo. Odmah 
su tamo poslali tajnika vieća desetorice Zuana Batistu di 
Ađriani s kapetanima, i oni su našli na okruglom prozoru, 

koji gleda na most ili bolje na Piazzu, prepiljeno željezo 
tako, da se moglo jednostavno odstraniti. Knez bi se 
kroz taj otvor spustio po užetu dolje te bi pobjegao, da 
ga nisu pravovremeno o d krili, Adriani je tamo proveo 
dva sata izpitujući i praveći bilježke, a onda je naložio 
ženi, da napusti tamnicu pa ju je poslao u njezin stan, 
gdje je držao zasužnjene pod stražom i njezine gospođe 
te ih izpitivao o toj osnovi. I pošto je tamo ostavio stražu 
i kapetane, vratio se rečeni tajnik u vieće desetorice i o 
svemu podnio izvještaj. A da se to nije primietilo, za¬ 
robljenik bi još ove noći pobjegao ... Nato su starješine 
desetorice poveli iztragu, tko je knezu donio željezo, i na 
koji je način htio on pobjeći. Viećanje je trajalo do kasno 
u noći.« 

Iako pokušaj biega nije uspio, ipak je doveo do toga, 
da je sinjorija odlučila Frankopanovu stvar što brže ure¬ 
diti. Dne 3. studenoga pitala je francuzkoga kralja, što 
da se čini. Grozničavo uzbuđenje čovjeka, koji je podnosio 
težku kušnju, ublažila su dva pisma od cara i krškoga 
kardinala, u kojima su Krstu poticah, da bude dobre volje 
i da se spremno podvrgne častnom zatočenju na fran- 
cuzkom dvoru, gdje će se za nj pobrinuti. Sadržaj tih 
pisama nije se sačuvao. Na dogovoru s francuzkim posla¬ 
nikom Krsto je izjavio, da je spreman odazvati se kra¬ 
ljevim željama, a obećano mu je, da će se to skoro riešiti. 
Pri tom su i opet govorili o izručenju Julija Manfrona, 
do čega još uviek nije došlo zbog zahtjeva kneza Bernar- 
đina, koji je tražio ođkupninu od 800 dukata u gotovu. 
Sporazumjeli su se, da će 400 dukata izplatiti odmah, a 
ostalih 400, čim Julije prispije u Furlaniju. 

Dne 3. prosinca stigao je konačno odgovor Franje I. 
On je odobrio, da se na Krstu strogo pazi, kako je to 
bilo određeno, odkađ je pokušao pobjeći, jer će ga zamie- 
niti za maršala od Navarre, koji se nalazi u robstvu kod 
španjolskoga kralja. Neka ga uz jamstvo vjernosti po¬ 
šalju u Milan monseigneuru od Lautreca, francuzkom 
namjestniku u Lombardiji, i to najprije u Cremu, gdje 
će ga preuzeti. Dne 19. prosinca prispije Julije Manfron 
u Padovu, a idućeg dana pozovu Krstu na tajnu sjednicu 
vieća desetorice, gdje mu je saobćena odluka. Zadnji dani 
godine 1518. prolazili su u nužđnim pripravama, koje su 
se morale promieniti, kad su dočuli, da se kod Noala po¬ 
javilo osamnaest njemačkih konjanika i drugi naoružani 
ljudi, koji su namjeravah kneza odvesti. 

Dne 2. siečnja dolazi pred dužda Apolonija, >koja 
stanuje u ulici Calle de la Rase u Dandolovoj palači, od¬ 
kađ su je iz Torreselle ođielili od muža, koji je htio po¬ 
bjeći. Došla je u pratnji nekoliko svojih gospođa, zauzela 
mjesto pokraj dužda i dala pročitati molbe niču. Molila 
je, neka joj sinjorija dopusti, da može o podne i na večer 
jesti u Tcrreselh sa svojim ljubljenim mužem, kako bi 
mu, prije nego otiđe, na razstanku uzmogla pružiti ruku. 
I to joj je kolegij dopustio, i ona je otišla u Torresellu 
te kod njega ostala i spavala, jer će ga u najskorije 
vrierne odvesti u Milan.« 

Krsto i Apolonija oprostili su se gore u Torreselh 
dne 5. siečnja navečer. Tako je nakon četiri i pol godine 
mučnog sužanjstva jedva jedvice došlo do toga, da su se 
otvorila vrata tamnice! Put, kojim je imao ići Franko- 
pan, vodio je onamo na zapad, odakle je sunce slalo svoj 
oproštajni pozdrav gradu, rođenom iz mora, pozlaćujući 

lagune, crkve i palače. Da li je taj put vodio k spasenju, 
ili k propasti? Venecija je utonula u tamu, spustila se 
noć. — Apolonija stvori odluku! 

»Na čast presvetoga, nestvorenoga, svemogućeg, 
nerazđjeljivog, trojednog Boga Otca, Boga Sina, Boga 
Duha Svetoga i preblažene Djevice Marije, čiste Bogoro¬ 
dice, i svih Božjih svetaca ovaj je svake hvale vriedan 
molitvenik za sedam duhovnih časova preveden s latin¬ 
skoga na njemački radi toga, jer svako žensko čeljade 
ne razumije kićeni znameniti latinski jezik, dok u Nje¬ 
mačkoj nije u običaju, da žene u mladosti uče taj jezik, 
pa stoga mnogi pobožni ljudi ne mogu svoju pobožnost 
podpuno i pravo obavljati. Jer oni srdcem ne osjećaju, 
što ustima izgovaraju. Zato je ovaj njemački breviar na 
uzveličanje Božje slave pripravljen i sređen prema rim¬ 
skom latinskom breviaru, i preveden na dobri pučki nje¬ 
mački jezik i uređen po pravom istinskom propisu rimske 
crkve te tiskan u IIII stotine knjiga na trošak i u nakladi 
visokorođenog gospodina gospodina Krste Frankopana. 
kneza i grofa senjskog, krčkog i mođruškog zajedno s nje¬ 
govom milostivom predragom ženom gospođom Apolo- 
nijom. 

U vrieme, kada je prejasni, presilni, nepobjedljivi vla¬ 
dar i gospodin gospodin Maksimilian, rimski car, vodio 
rat protiv mletačkoga senata. U službi toga Carskog Veli¬ 
čanstva, braneći granice i mjesta Njegova Carskog Veli¬ 
čanstva, taj je preslavni knez po nezgodi s konjem ne¬ 
sretno pao i stradao, i tako su ga između Gradiške i Go¬ 
rice zarobili vojnici mletačke gospode i držali u Veneciji 
u zatvoru ili tamnici (zvanoj Torresella). Od V. dana 
lipnja godine XV stotina i XIIII. pa sve do zadnjeg dana 

u listopadu godine XV stotina i XVIII. Vrieme sužanjstva 
Njegove Milosti iznosi do ovog dana petdeset i tri mje¬ 
seca manje V dana. I još ga drže u sužanjstvu, gdje mu 
je osobito vjerno pomagala hvale vriedna kneginja, žena 
Njegove Milosti, koja je s dopuštenjem mletačke gospode 
u strogo zatvorenoj tamnici bila i stanovala XXII mje¬ 
seca. Zato spomenuti knez i kneginja najusrdnije mole 
sve one i svakoga napose, kojima je svemožni Bog dao 
milost, da ovu vrlo koristnu i potrebnu molitvu mole, i 
traže od njih za Božju volju, da ne zaborave, kad se mole 
najvišemu, vječnom Božjem veličanstvu, moliti za oproš- 
tenje grieha njih dvoje, da im se udieli Božja milost, da 
se izbave iz tamnice, i da sve kršćanske duše uđu u vječni 
pokoj. Amen.« 

Ovo je predgovor, što se nalazi na prvom listu »nje- 
mačko-rimskog breviara«, jednoga od najrjeđih djela iz 
zlatnog doba mletačkoga tiskarskog umieća, koji je go¬ 
dine 1518. izišao kod Gregoriusa de Gregoriis. Do našeg 
vremena sačuvalo se samo nekoliko primjeraka toga bre¬ 
viara. Te primjerke, koji nisu na dovoljan način prika¬ 
zani, vidjeli su samo riedki ljubitelji knjiga. Jedan se 
primjerak čuva u budimpeštanskom narodnom muzeju, i 
njega sam mogao pobliže proučiti zahvaljujući ljubaznoj 
susretljivosti ravnateljstva ove zbirke. To je velika knjiga 
s više od šest stotina listova, tiskana liepim gotskim slo¬ 
vima crveno i crno, ukrašena sa deset drvoreza preko 
čitave strane, koje su izradili najslavniji mletački ilustra¬ 
tori toga doba. Dvanaest strana nose na rubu ukrasne 
okvire, a kalendarij ima isto toliko ukrasnih nadglavaka 
s prikazom mjeseci i brojnim figuralnim inicialima. Iznad 
predgovora nalaze se jedan pokraj drugoga grbovi Fran- 

kopana i Langa od Wellenburga. A na prvom velikom 
drvorezu, koji dolazi ponovno pri kraju knjige, prikazano 
je gore krunisan je Marijino, a izpod toga vide se dva lika, 
koji se mole — to su Krsto i Apolonija, 

Jaki muž, s punom dugom bradom, u pođpunoj spre¬ 
mi, s njemačkom kapom na glavi, spustio se na koljena 
— to je Frankopan. Pokraj njega leži na tlu velik šljem 
s lepršavom perjanicom. Apolonija se pojavljuje u jedno¬ 
stavnijoj odjeći, sa zlatnim lancem na vratu; ruka joj je 
ukrašena prstenjem. S nekoliko značajnih poteza umjet¬ 
nik je dao likove, kako ih je gledao pred sobom u Torre- 
selli prepuštajući mašti promatrača, da jednostavne crte 
dočara i izpuni životom. 

Osim ovog drvoreza jedino, što pokazuje izravnu vezu 
s darovateljima ovoga liepog djela, jest ukrasna traka, 
koja se češće ponavlja, a prikazuje Spasitelja između po¬ 
prsja svetog Kristofa i svete Apolonije. 

Breviar je objelodanjen >na trošak i u nakladi« kneza 
tri godine kasnije od molitvenika, što ga je car Maksimi- 
lian dao tiskati kod Schonsbergera u Augsburgu s Diire- 
rovim rubnim crtežima; na tim crtežima prikazano je i 
nekoliko svetaca, a među njima je jedna strana posve¬ 
ćena i sv. Apoloniji. Ali se ne navodi, tko je preveo la¬ 
tinski tekst breviara na njemački, da se njime mogu 
služiti osobito njemačke žene. Da li je to učinio sam Krsto 
nastojeći, da si tim poslom u petdeset i tri mjeseca sužanj- 
stva raztjera težke misli i ujedno da se pokaže vrieđnim 
Božje milosti? Rado bismo to vjerovali. Iz TorreseUe je 
onda Krstin mučni i dragi posao otišao u ruke Jakobu 
Wygu, bosonogom redovniku iz Kolmara, koji ga je iz- 

Krunisanje Marijino s likom 
Krste i Apolonije Frankopan. 
Prema drvorezu Frankopano- 
va breviara iz godine 1518 . 

pravio i priredio za tisak. Jer na svršetku se breviara 
kaže: 

»Svršava njemačko-rimski breviar, koji je iz latinsko- 
rimskog breviara preveden na pravi pučki njemački jezik 
(na trošak gore spomenutoga plemenitog, visokorođenog 
gospodina gospodina Krste Frankopana, kneza i grofa 
senjskog, krčkog i mođruškog i t. đ., koji ga je pripravio, 
sredio i dao u tisak zajedno sa svojom preslavnom milos¬ 
tivom suprugom gospođom Apolonijom, preslavnom i 
prečastnom kneginjom Frankopan). S osobitim marom 
izpravio ga je, označio i na taj način uredio i pobožni 
duhovni brat Jakob Wyg od bosonogih redovnika iz Kol- 
mara. U Veneciji ga je tiskao te marljivo i sretno dovršio 
častni majstor Gregorius de Gregoriis. U godini po ro¬ 
đenju našega gospodina Krista godine tisuću V stotina 

i XVIII. zadnjeg dana mjeseca listopada. Zato hvalimo 
i slavimo nestvoreno, neđokučljivo, svemožno i presveto 
Trojstvo, Boga Otca, Boga Sina i Boga Duha Svetoga, 
koji jest, koji je bio i koji će biti, kome neka bude slava, 
hvala i čast od vieka na vieke. Amen.« 

XI. POGLAVLJE 


»PRIPRAVNA STRPLJIVO PODNOSITI 
I NAJGORE!« 


Tu cviet bliedij 
a svietlo se gasi. 

Valkira 



JANAS ujutro, dne 6. siečnja godine 1519., odpu- 
tovao je knez Krsto Frankopan, koji je kao za¬ 
robljenik proboravio u Torreselh 1813 dana. A 
zbog njega su došli u Padovu namjestnik gospodina Ja- 
nusa od Campofregosa i njegova kompanija, da ga sa 
sigurnošću odprate u Cremu. I lađe vieća desetorice do- 
vezle su ga u Lizzafusinu. U drugoj lađi išla je s njim 
njegova žena do Lizzafusine, i ondje se od njega oprostila. 
A kneza će, kad stigne u Padovu, odvesti dalje na nosiljci 
s četiri upregnuta konja, pa će mu biti udobno. Vođama 
i drugima, koji su služili na lađama, podielio je on na 
razstanku novčane nagrade, a jučer navečer sinjorija je 
po nalogu kolegija poslala k njemu Zuana Batistu di 
Adriani, tajnika u vieću desetorice, neka mu liepim rie- 
čima zaželi, da u Francuzku otide vedra srdca, i neka mu 


kaže, da je sve, što se dogodilo, skrivio jedino rat. Nato 
je on odvratio, da je uviek bio dobar sluga ove države, 
te je prejasnoj sinjoriji zahvalio za dobar postupak i t. d. 
Ovog jutra oprostio se oko trinaestog sata, a na odlazku 


143 








je zahvalio Zuanu Antoniju Dandolu, koji je pazio na 
njega i na ostale zarobljenike. Taj ser Zuan Antonio po¬ 
klonio mu je zlatni prsten s tirkizom i nađpisom: »Spes 
mea in Deo est.« Ova je izreka njegovo geslo i nalazi se 
napisana na mnogim mjestima u Torreselli, jer ju je 
vrlo cienio.« 

U Padovi je Krstu s počastima primio Mare Antonio 
Loredan, a odanle su ga odpratili preko Vicenze u Veronu. 
Ovdje ga je posjetio podestatov sin Stefano Magno, u 
Bresciji mletački vikar, tako da je na putu imao najbolje 
družtvo, kako to sam sa zahvalnošću piše sinjoriji. U 
Cremi se s njim oprostio Campofregosov zamjenik Ja- 
como Spinola, te ga predao izaslanicima maršala od 
Lautreca, a oni su ga doveli u Milan. Lautrec je odredio, 
da bude zatvoren u kaštelu, koji je bio središte milanske 
gospode. Taj je kaštel osnovala obitelj Visconti, a izgra¬ 
dili su ga i umjetnički ukrasili Francesco Sforza i Lodo- 
vico Moro. Ovdje je iznova odpočela muka, jer mu se 
izjalovila nada u konačno oslobođenje, do kojega nije 
došlo, premda se ugarski kralj zauzimao za nj kod fran- 
cuzkog dvora. Mjesec za mjesecom je prolazio! 

A Apolonija? 

Jedna kratka Sanutova viest — i o njoj je rečeno sve. 

-Dne 4. rujna umrla je u Milanu gospođa Apolonija, 
sestra prečastnoga kardinala krškoga i žena kneza Krste 
Frankopana, koji je kao zarobljenik boravio u kaštelu u 
Milanu, a žena mu je došla onamo za njim. I njezino 
mrtvo tielo položili su u lies i onda poslali u Veneciju, 
a zatim dalje kopnenim putem dovezli u Furlaniju, da 

bude pokopano u nekom kneževu dvorcu zvanom. 

u blizini Kopra.« 


144 


»Pripravna sam strpljivo podnositi i ono najgore, 
samo da budem kod njega.« — Obećanje je svoje izpunila! 
preko ovih usana nije prošla nijedna rieč, koja ne bi 
bila čista istina, u ovoj duši nije živjela nijedna misao, 
koju ne bi pobudila ljubav! 

Umrla je kod njega! Posljednji dah njezina prebol- 
nog života bila je izpovied vječne, nepokolebljive vjer¬ 
nosti, u posljednjem smiešku ovoga izpaćenog lica zrca¬ 
lilo se blaženo pouzdanje, da ljubav nikada ne umire. 

Nikada ne umire, Apolonijo! Iz krila zemlje, koja je 
primila tvoje umorno tielo, tvoj je duh u čistoći i ljepoti 
zasjao novim svietlom, a tvoja ljubav živi i dalje u svim 
srdeima, koja su razumjela rieči: 

S drage volje tvoja! 

Nenadano i neočekivano umro je u Welsu car devet 
mjeseci ranije, 12. siečnja 1519. Jedva što se Krsto raz- 
stao s Venecijom, već je Apolonija morala primiti tu 
viest. Konac Maksimilianova djelovanja označivao je 
zadnji pokušaj, da se u Njemačkoj uzpostavi mir i je¬ 
dinstvo učvršćenjem carske sile. U onom istom Augs- 
burgu, gdje je on godine 1500. iznio svoje tužbe pred 
staleže, sakupili su se ti isti staleži 1518. godine. Od 
onog vremena prošla je nada i mladost. »Za mene nema 
na svietu više nikakve radosti!« To su bile rieči, u kojima 
je došlo do izražaja sumorno razpoloženje vladara, koji 
se razočarao u svim svojim zamašnim osnovama. Nije li 
on, umoran od borbe i života, u samotnom času uzkrisio 
u svojoj duši davno izginule slike? — Nije li se sjetio 
ljubavnog čara, koji ga je jednom u zidinama ovoga grada 
zatravio? Na iznemoglu dušu pala je još samo sjena 

uspomena — i ništa više. Iz starih dana ostalo mu je 
samo vjerno prijateljstvo onog muža, koji ga je toliko 
vremena svojim savjetom stalno pratio. Kardinal Matija 
Lang bio je i za vrieme augzburžkog sabora od pomoći 
svojemu carskom gospodaru: pomagao mu je kod uza¬ 
ludne borbe protiv obiesti državnih knezova, kod nasto¬ 
janja, da se uzpostavi zakonito stanje, kod pregovora o 
redu naslieđa Karla V. Možda je baš on izvješćivao 
Maksimiliana o tom, kako je kardinal Cajetan bez us¬ 
pjeha pokušavao skloniti onoga redovnika iz Wittenber- 
ga, da opozove svoje teze, što ih je po prvi put zastupao 
pred očima cara i države — a u kojem je on to duhu či¬ 
nio, nije težko pogoditi! Što se sva ta »redovnička svađa« 
ticala ovog ljubimca Leona X., koji je bio zaštitnik svih 
slobodnih humanističkih umjetnosti? »Kakva conscien- 
tia?« Njemu su bili mnogo važniji od svih teza o oprostu 
alegorijski prikazi »triumfalnih kola« i »triumfalnih 
vrata«, što su ih na dvoru u slavu svojeg cara izmislili 
učenjaci, a koje su kao drvoreze izradili Albrecht Diirer, 
Hans Burgkmair i drugi umjetnici. Važnije su mu bile 
i njegove naručbe velikomu niimberžkom majstoru, koji 
je već godine 1515. posvetio kardinalu »Hemisfere« i 
»Svjetsku kartu«, što ih je nacrtao Stabius, i koji je za nj 
izveo njegov grb te dva crteža, koji simbolički prikazuju 
križni put (u Britskom muzeju). Nije li to bio onaj kardi¬ 
nal, koji se oduševljavao za ponovno uzkrsli poganski 
sviet, i kome je Diirer, kad je došao u Augsburg i pošto je 
cara Maksimiliana »naslikao sasvim gore u dvoru u nje¬ 
govoj maloj sobici«, izradio i onu sliku Lukrecije, koja 
nosi godinu 1518., a danas se čuva u miinchenskoj pina¬ 
koteci? U inventaru Mati je Langa među svim tim blagom 

dragog kamenja, biserja, prstenja i skupocjenog sukna 
ravodi se zajedno s »golom Venerom i Kupidom« i slika, 
što prikazuje ovaj sadržaj, koji se u tadašnjoj njemač¬ 
koj umjetnosti riedko obrađivao! 

Nepremostiv jaz ležao je između svieta, što ga je 
zastupao takav crkveni knez, koji je svoju sobu ukrasio 
slikama Venere i Lukrecije, i između svieta, kojemu je 
Luther davao oblik iz duboke duševne potrebe. Ovaj 
augsburžki sabor to je morao odkriti svakome, tko je 
imao oči, da gleda i uši, da čuje. U olujama, koje su sve 
čvrsto iz temelja poljuljale, propalo je staro doba, a 
s njim propade i posljednji njemački vitez i car! 

»Kad je car Maksimilian«, tako se pripovieda, »po¬ 
četkom 1519. godine na smrt obolio, tražio je i čeznuo na 
samrtnoj postelji, da još jednom za zadnji put govori 
s kardinalom, koga je toliko volio, ah neskloni dvorjanici 
nisu ga o tom izviestili.« Rieči, koje je Diirer imao sta¬ 
viti na drvorez, koji je dovršio iza crteža za sliku cara 
Maksimiliana, što je izradio u Augsburgu, glasile su: 
»Plemeniti vladar car Maksimilian blaženo se razstao 
s ovim svietom XII. dana siečnja Anno domini 1519. u 
LIX. godini starosti.« A tužaljku osirotjeloga humanistič¬ 
kog kruga izrazio je u »Weisskunigu« Max Treizsaunvein 
ovim riečima: »Kako je neobično kraljevsku poštenu ćud 
imao taj mladi bieli kralj! On upućuje sve buduće kra¬ 
ljeve i vladare, da mu uzdrže i sačuvaju kraljevski i vla¬ 
darski spomen.« 

Spustila se noć — osamljen, napušten i od Nje same, 
Krsto Frankopan proklinjao je sat, kada je povjerovao u 
varljivo obećanje, kako će biti oslobođen, da istom onda 
osjeti sav jad sužanjstva. Što je bila melankolija Torre- 

selle prema nepodnosivoj muci, koju je trpio ovih dana i 
tjedana u milanskom kaštelu! Sve, što ga je sa životom 
vezalo bilo je razkidano. Nije više bilo njegova carskog 
gospodara cara Maksimiliana, ni Apolonije, njegova do¬ 
brog anđela. Premda je krški kardinal uživao naklonost 
novog cara te je kao poslanik Karla V. sudjelovao kod 
njegova izbora u Frankfurtu i kratko vrieme zatim bio 
imenovan salzburžkim nadbiskupom, ipak Krsto nije mo¬ 
gao od njega očekivati više nikakve pomoći. To se vidjelo 
i iz nepovoljnog odgovora, koji je Karlo dao francuzkom 
kralju, kad je ovaj ponovno predložio, da milanskog za¬ 
robljenika zamiene za maršala od Navarre. 

Osamljen, upućen jedino na sama sebe, odluči Fran- 
kopan, da sebi sam pomogne uz životnu opasnost. 

Dne 17., listopada pročitali su u mletačkom kolegiju 
ovu viest: »Knez Krsto, u sporazumu s dvojicom slugu 
milanskoga kaštelana, monseigneura de Mondragon, spu¬ 
stio se sa zidova kaštela na onoj strani, gdje su neki mli¬ 
novi, koji mljevenjem čine buku, i zajedno s rečenim slu¬ 
gama prešao je jarak, te su sva trojica pobjegla, ne zna 
se, kamo, ni na koju stranu.« Sedam dana kasnije stigla 
je viest, da je s dvojicom slugu prispio živ i zdrav preko 
brda u Arco, pa je sada siguran od progonitelja. Dne 5. 
studenoga stigne u Postojnu, gdje ga dočekaše s veli¬ 
kim veseljem i gruvanjem topova. 

Prošlo je više od pet godina, odkako se Frankopan 
razstao sa svojom domovinom, a sada, vrativši se na slo¬ 
bodu, opet je pozdravlja. S veseljem i slavljem ušao je 
u krug svoje obitelji, među svoje drage i vjerne, u Hrvat¬ 
sku, tamo, gdje već od davnine živi njegov rod. U času 
sreće i opojnosti možda mu se činilo, da se nije ništa pro- 

mienilo, da mu se sve vratilo — dok nije na tihom, po¬ 
svećenom mjestu, pred jedva za.tvorenom rakom osjetio, 
da mu je za sva vremena oduzeto u nepovrat ono, što je 
bilo najbolje u njegovu životu. 

Još jednom je svrnuo pogled na prošlost: u pismu 
mletačkoj sinjoriji molio je, da mu dadu propustnicu, 
kako bi mogao izpuniti zavjet, što ga je za tmurnih dana 
obećao Gospi od Chioggije, ali tu su mu molbu odbili. Iza 
toga počne on živjeti novim životom! U veljači 1520. po¬ 
javio se sa dvanaest konjanika u Augsburgu, gdje je po¬ 
tražio svojeg šurjaka Matiju Langa i razložio mu sve, 
što je htio tražiti od kralja. Natrag se vratio s naslovom 
koruškoga i krajnskog vojskovođe. Prema onom, što 
kasnije o njemu saznajemo, dobivamo dojam, da su sva 
izkustva minulih pet godina prošla pokraj njega bez 
ikakva traga. Na čelu svo jih Hrvata neprestano je na putu 
te uznemiruje mletačku krajinu. Zbog toga, da proširi 
svoju vlast, izkorišćuje upade Turaka, sada kao njihov 
prijatelj, sad kao neprijatelj, i gdje god se pojavi, potiče 
nemire. U potaji on stvara častohlepne osnove, pa su svi 
ti manji podhvati samo predigra, koja je vodila k ostva¬ 
renju njegovih snova. 

Dobro, što ga je u njem probudila veza s plemeni¬ 
tom ženom, našlo je svoj izraz u dugim patnjama, koje 
su se nad njim nađvile. Bilo mu je suđeno, da je slobodu 
izkupio gubitkom svoje ljubavi! A kad ga više nije obuz¬ 
davala nikakva sila, predao se vrućim nagonima svojih 
strasti i pustio, da ga vrtlog ponese ususret neibježivoj 
sudbini, koja će ga izručiti ranoj i naprasnoj smrti! 

XH. POGLAVLJE 


KRSTIN SVRŠETAK 


Tvoj anđeo moli za Te 
kraj Božjega priestolja! 

Tannhauser 



RALJEVINA Ugarska, razparčana na stranke, 
trajno ugrožavana turskim provalama, pružala 
je dvadesetih godina XVI. stoljeća široko polje 
svim častohlepnim osnovama i podhvatima. Odkako je 
umro Matijaš Korvin i na priestolje stupio kralj Vladi- 
slav II., koji je vlast nad Ugarskom spojio s vlašću nad 
Češkom, zemlja se nije mogla primiriti. Narodna stranka 


postavila je kao pretendenta na krunu Matijaševa sina 
Ivaniša Korvina, koji je svoj savez s Frankopanima kas¬ 
nije potvrdio i time, što se oženio s Beatricom, kćeri 
kneza Bernardina. Ivaniš dakako nije bio dovoljno jak, 
da provede svoja prava, ali drugi veliki suparnik, 
Habsburgovac Maksimilian, znao je svoje zahtjeve pođ- 
kriepiti snažnom silom oslanjajući se na pomoć onih moć¬ 


nih hrvatskih knezova, koji su od Korvinove stranke 
prešh k njemu. Godine 1492. provah on u Ugarsku, a 
posljedica toga bio je ugovor, po kojemu su njega imeno¬ 
vah za nasljednika kralja Vladislava, ako bi ovaj umro 


bez djece. 

U dugotrajnim borbama s mnogobrojnim vehkašima 
u državi, od kojih je Stjepan Zapolja uzdigao zastavu 
narodne ideje, kralj je od nekadašnjeg suparnika Ivaniša 
Korvina stekao saveznika. Neko vrieme borio se Ivaniš 
kao ban Hrvatske i Slavonije s promjenljivom srećom 
protiv Zapolje i Frankopana, ah je godine 1496. morao 
uzmaknuti pred sve većom silom svojih protivnika, te mu 
je odsad bila glavna zadaća, da se bori protiv Turaka. 
Godinu dana iza njegove smrti, 1505., izabran je za kra¬ 
lja Ivan Zapolja, sin Stjepanov, na narodnom saberu, koji 
je postavio načelo, da u Ugarskoj ne smije više vladati 
nijedan strani vladar. Velike su se nade polagale u ovaj 
samovoljni korak nezadovoljnih vehkaša, ali on je u 
prvom redu dao samo povod, da se uzpostave srdačnije 
veze između Maksimiliana i Vladislava. Maksimilian, ima¬ 
jući stalno na umu svoj cilj, zaručio je svojeg unuka Fer¬ 
dinanda s Vladislavovom kćerju Anom. A kad se kralju 
kratko vrieme iza toga rodio godine 1506. sin Ludovik, 
snovao je on dalje planove, koji su se ostvarili istom 1515., 
kada je nastojanjem Matije Langa došlo do ženitbe Lu- 
đovika s carevom unukom Marijom. Tako je Maksimihan 
s dvie strane osigurao Habsburgovcima ugarsku baštinu, 
a oni Ugri, koji su težih za nezavisnošću, gledah su u bu¬ 
dućnost s ogorčenjem i zabrinutošću. 

Godine 1516. iza Vladislavove smrti vladalo je u Lu- 
dovikovo ime namjestničko vieće i vodilo protiv Sulejma- 
na II. ratove, koji su se od 1521. neprestano nastavljah. 
Sulejman je uto zauzeo Beograd, a tri godine kasnije 
prietila je ista sudbina i gradu Jajcu. Da sprieče strašnu 
pogibelj, zaključili su žurno spremiti vojsku, koja je imala 
osloboditi grad, što su ga branili Petar Keglević i Blaž 

Csery. Na čelo te vojske postavili su kneza Krstu Franko- 
pana, za koga su držali, da je više nego itko drugi dorastao 
toj odgovornoj zadaći. Još prije godinu dana smatrao 
je on, da je potrebno u otvorenom pismu papi opravdati 
svojeg otca od sumnje, da je on u tajnom sporazumu 
s Turcima. To pismo, tiskano po svoj prilici godine 1523. 
kao »Oratio ad Ađrianum Sextum Pont. Max.«, upoznao 
sam iz primjerka, koji se nalazi u Britskom muzeju u 
Londonu. U njemu je slavio zasluge i starost svoje poro¬ 
dice i dokazivao, da ona po pravici pod svaku cienu ostaje 
kod svojih prava na Senj, koja je već kralj Matijaš sa¬ 
movoljno krnjio, te je na koncu molio papu za novčanu 
pomoć protiv krvnog neprijatelja kršćanstva. Sada je on 
radostno prihvatio dugo izčekivanu priliku, da stupi na 
poprište odlučnih događaja i da djelotvorno zahvati u 
rješavanje sudbine ugarske države. U pratnji hrvatskih 
banova Franje Batthyanyja i Ivana Karlovića poveo je u 
brzom hodu 16000 momaka pred Jajce te je pobiedio 
Turke i oslobodio ovu tvrđavu. Slavljen kao osloboditelj 
primio je za hvalu od kralja Ludovika naslov zaštitnika 
Dalmacije i Hrvatske. 

Ali mužu, koji je težio za čašću i vlašću, ovo se odli¬ 
kovanje činilo premalenim. On je zahtievao za sebe vran- 
ski priorat, koji je bio upravo izpražnjen. A kad su mu 
taj priorat uzkratili i predali Ivanu Tahyju, pa kad su 
kratko vrieme zatim toga istog Tahyja imenovali hrvat¬ 
skim banom, Krsto je, povrieđen u svojem ponosu i sprie- 
čen u svojem nastojanju, odkazao nezahvalnom kralju 
vjernost te je prešao k Ivanu Zapolji, kome je od tada bio 
najjači pomagač. 

Frankopani su se odvajkada u svojim odlukama i u 
svojem radu ravnali jedino prema osobnim probitcima, a 
ne prema narodnopolitičkim idejama, i Krsto je ostao 
vjeran ovim tradicijama svoje porodice. Kad se 12. 
svibnja 1525. otvorio sabor na Rakošu, među onim prieđ- 
lozima, koji su doveli do najžešćih razprava bio je i pried- 
log, da se Frankopanu preda banska čast i onaj priorat, 
što je on tražio. Luđovikova neodlučnost u ovim kao i u 
svim ostalim stvarima sklonila je sakupljene plemiće, da 
razpuste sabor, a taj je čin doveo dvor i državno vieće u 
najveću zabunu. »Dok su jedni predlagali stroge mjere«, 
tako pripovieda Ignacije Aurelije Fessler u svojoj »Po- 
viesti Ugarske«, »drugi su savjetovali popustljivost. Zbog 
toga su se nadbiskup Szalkay i Krsto Frankopan tako 
žestoko porječkali, da je nadbiskup zgrabio kneza za 
bradu, a ovaj je državnog primasa stisnutom šakom uda¬ 
rao po licu. K njima je pristupio kralj, zapovjedio je, da 
se primire i na navaljivanje klera dao Frankopana za¬ 
tvoriti u krnjoj kuli. Već za tri dana pustili su Franko¬ 
pana opet na slobodu, te je on vodio kraljevske čete u 
Hrvatsku i obskrbljivao hranom Jajce, koje su Turci 
obkolili.« O tom smionom djelu Krsto obavješćuje svo¬ 
jega »predragog prijatelja« Zuana Antonija Dandola u 
Veneciji obširnim pismom, što ga je iznio Sanuto. — 
»Skoro iza toga stupio je ipak u službu nadvojvode Fer¬ 
dinanda.« 

Kralj i njegovi savjetnici uvidjeli su, da mogu sva- 
sta očekivati od neobuzdane strasti ovoga hrvatskog ve¬ 
likaša. Zato su kod pregovora sa Zapoljinom strankom, 
koji su se vodili 5. srpnja iste godine u Hatvanu, nastojali 
izpuniti Krstine zahtjeve, te su mu dali i priorat i bansku 


153, 



čast. Ali u neprestanim stranačkim borbama s promjen¬ 
ljivom pobjedom stranaka mienjale su se ujedno i sve 
službe, pa ni Frankopan nije mogao trajno i mirno uži¬ 
vati ono, što mu je bilo obećano, te se njegov bies iznova 
svalio na tadašnju vladu. 

U proljeće 1526. odluči on otići k Ferdinandu. »Diarii 
Udinesi« od Leonarda i Gregorija Amasea pripoviedaju, 
kako su ga kod toga podhvata zadržali nekoliko dana na 
mletačkom području, ali su ga doskora opet pustili na 
slobodu. Gregorije izvješćuje: »Gospodin Cesare de la 
Bolpe, brat guvernera gospodina Taddea, doveo je kneza 
ovamo u Udine u svoju kuću u Puscollo. Mene Gregorija 
pozvao je guverner, te sam one večeri jeo s njim i reče¬ 
nim knezom Krstom, i krasno smo se razgovarali o raz- 
ličnim stvarima, među ostalim i o Martinu Lutheru. Knez 
je pripoviedao, kako se on u Saskoj oženio s nekom gla- 
varicom samostana visokog podrietla, koja je rečenomu 
Lutheru doniela za miraz 3000 dukata, a bila je glavarica 
nekoga veoma bogatog samostana. I u knezu sam upo¬ 
znao veoma častnu ličnost.« 

Čini se, da je Krsto odustao od svojeg puta k Fer¬ 
dinandu, ali njegov bies morao je kralj Ludovik osjetiti 
u najnesretnijem času. Godine 1526. upali su sa silnom 
snagom Turci u Ugarsku. Vrhovno zapovjedničtvo vojske, 
koja je išla protiv njih, imao je preuzeti knez Nikola 
Salm, ah on se izpričao starošću. A knez Krsto, čovjek, 
koji je bio sposoban da Salma nadomjesti, htio je, da na 
njega čekaju popuštajući svojim osobnim osjećajima 
osvete na štetu obćega dobra. U takvoj nevolji povjerili 
su ratno vodstvo Tomoryju. Turci su iz Beograda došli 
već do Petrovaradina i zauzeli ga dne 15. srpnja. Sam 

kralj pošao je u Tolnu pa je istom sada odlučio pozvati 
Ivana Zapolju. Ujedno je naloženo Krsti, da bez otezanja 
pođe u pomoć. Kao glavni vođe određeni su: Krsto, Đuro 
Zapolja, brat Ivanov, i Pavao Tomory. Dok su prva dvo¬ 
jica bila na putu, da se pridruže kralju, ovaj je svoj tabor 
udario na Mohaču u blizini neprijateljske vojske. Fran- 
kopanovi i Zapoljini poslanici došli su prekasno, da ga od 
toga odvrate, a ni Tomory nije poslušao njihove molbe, 
da se ni u kojem slučaju ne upusti u borbu prije njihova 
dolazka, već je bez obzira na pomanjkanje stege među 
svojim vojnicima i na pogibao, koja je prietila, napao 
Turke ludom smionošću. Njegovom krivnjom postao je 
29. kolovoza jednim od najnesretnijih dana ugarske po- 
viesti. U krvavoj bitki Ugri su pretrpjeli strašan poraz: 
poginuo je i sam kralj Ludovik s brojnim plemićima svoje 
države. Sultan Sulejman mogao je bez zapreke pobjedo¬ 
nosno stići do Buđima. 

Da je Tomory pričekao samo nekoliko dana, pridru¬ 
žio bi mu se knez Krsto, koji je na dan bitke prispio već 
do Zagreba, i možda bi se spriečilo ono najgore. Možda! 
Jer Frankopan je imao posve druge namjere, pa je pita¬ 
nje, nije li on mislio, da će te namjere prije ostvariti, ako 
nesreću izkoristi umjesto da je odvrati. U obćoj smetnji 
vidio je, da je nadošao čas, kada će pokazati svoju pre¬ 
moć. On je bio jedini, koji je znao Sulejmana spriečiti, 
da ne izkoristi svoju pobjedu. Brzim hodom pošao je 
prema Stolnom Biogradu, i time je najvećma pridonio, da 
su se Turci počeli povlačiti. Takvim odlučnim nastupom 
i time, što je na blag način ugušio seljački ustanak u 
Slavoniji, porastao mu je ugled, koji je ovdje uživao tako, 
da su ga slavonski staleži izabrali skrbnikom i zaštitni- 

kom svoje zemlje i ugarskih županija zaladske, šomođske 
i baranjske. Na ovom položaju, oslanjajući se na znatnu 
moć, promatrao je on sukob, što je po smrti kralja Ludo- 
vika izbio između Ferdinanda I. i Zapolje, koji su išli za 
tim, da steknu krunu. A o tom, što je on potajno snovao, 
nema nikakve sumnje: u svojem velikom častoljublju, 
koje su poticali njegovi pristaše, nastojao je on sam do¬ 
moći se ugarske kraljevske krune. 

Obuzet takvim mislima držao je najzgodnijim, da 
najprije po strani prati razvoj stvari, dok mu se ne pruži 
povoljan čas, da sam stupi na poprište. Zapolju je već 14. 
listopada skupština staleža izabrala u Tokaju za kralja, 
i on je držao, da će najsigurnije spriečiti Ferdinandove 
namjere, ako obudovjeloj kraljici ponudi ženitbu. A kad 
je Marija, vjerna svojemu bratu, ovu ponudu odbila, 
stvori on brzo odluku i domogne se krune te zaposjedne 
Stolni Biograd i Ostrogon. U Stolnom Biogradu otvori 8. 
studenoga sabor, a 10. lipnja dade se ondje birati za kra¬ 
lja. Jedini opet, koji se mogao s uspjehom oduprieti Za- 
polji, bio je Krsto Frankopan. Kraljica je protiv uzurpa¬ 
tora izdala proglase, a ujedno se obratila Frankopanu 
s hitnom molbom, neka pođe k njezinu bratu u Haimburg. 
Nakon kratkog oklievanja knez je odlučio, da se odazove 
pozivu te je pošao u Požun, gdje je Ferdinandu savjeto¬ 
vao, neka sazove sabor u Komoranu. Uvjete za svoju po¬ 
moć postavio je onoga istog dana, kada je Zapolja bio 
imenovan kraljem. Zahtievao je položaj vrhovnog zapo¬ 
vjednika vojske i jamstvo, da će mu se nadoknaditi svi 
posjedi, ako ih izgubi, te da se zagrebački biskup Šimun 
Erdođy imenuje ostrogonskim nadbiskupom. Ferdinand 
je s pravom vidio, da je opasno ovomu smionom i bez- 

obzirnom Hrvatu dati preveliku moć, pa nije odmah pri¬ 
stao na ove njegove zahtjeve. U biesu i srčbi napusti 
Krsto Požun i pođe s Erdodyjem u Stolni Biograd, gdje je 


posve prešao na stranu Zapolje, koji ga je učinio vrhov¬ 
nim kapetanom vojske, obećao mu imanja u Hrvatskoj, 
što ih je nekoć držao Ivaniš Korvin, kao i priorat vran- 
ski, te mu predao 20000 forinti. On je umio pametnije od 
Ferdinanda privezati kneza uza se, ali u njegove namjere 
i on se isto tako malo pouzdavao kao i Habsburgovac, te 
iz potajne bojazni nije pristao na Krstin priedlog, da Fer¬ 
dinanda odmah napadne. Iz dužeg izkustva dobro je znao, 
da njegov novi saveznik ide samo za svojim vlastitim ci¬ 
ljevima, a uz to da potajno mrzi Madžare. Ta se mržnja 
jasno očitovala u pismu, što ga je Krsto iza mohačke bitke 
upravio senjskom biskupu. Ondje se kaže: »Ovaj je uda¬ 
rac bio spasonosan, jer da su Madžari pobiedili sultana, 
tko bi onda mogao dalje pod njima živjeti, tko bi među 
njima mogao ostati, i koje bi granice poznavala njihova 
obiest?« 

Kraljica Marija još nije prestala pokušavati, da pri¬ 
dobije kneza Krstu. U pismu ga je pozivala, da dođe na 
sabor, što ga je ona sazvala, gdje se imao izvršiti Fer- 
dinandov izbor. Pisala je na latinskom jeziku: 


1526. 23. studenoga. 

»Častni i plemeniti i t. d. i t. d. Uskoro će se održati 
sabor, što smo ga mi zajedno s gospodinom palatinom 
razpisali, da se svečano održi po starom običaju kraljev¬ 
stva u Komoranu. Ali jer se zbog mnogih zapreka ne će 
moei održati na rečenom mjestu, opominjemo Vas, da za¬ 
sigurno dođete šestoga i sedmoga dana pred skorašnji 
blagdan svete djevice Katarine u Požun, da se s nama 

i gospodom prelatima i t. d. dogovorite o svim potrebnim 
stvarima, koje rade o tom, da se uzpostavi sloboda, obra¬ 
na i stara slava ugarskog naroda, te da se ponovno osvoje 
tvrdi gradovi, što su ih ovih godina zauzeli Turci. Zna¬ 
demo, da Vi ljubite svoju domovinu, kao i javnu i pri¬ 
vatnu slobodu, pa ćete se stoga prema tome i ravnati. 
Dano u Požunu na dan svetkovine blaženoga pape Kle- 
menta. Ljeta Gospodnjega 1526.« A njemački je nado¬ 
dano: 

»P. S. Kneže Krsto! Naša je želja, da prema našem 
dogovoru i po svojoj volji dođete na ovaj Rakoš, jer 
ćete time kršćanstvu i po tome ovoj zemlji izkazati veliko 
dobro. Ja ću to po svojoj dobrostivoj i milostivoj volji 
priznati Vama i Vašima zajedno s mojim gospodinom 
bratom. 

Kraljica Marija.« 

Krsto nije bio čovjek, koji bi pristao na takva ne- 
izvjestna obećanja. On je razpisao sabor Slavonije, na 
kojem su bile zastupane županije zagrebačka, varaždin¬ 
ska i križevačka, i taj sabor nije potvrdio Ferdinandov 
izbor od 16. prosinca, štoviše ovdje su proglasili kraljem 
Ivana Zapolju, jedino se Krsto morao pod prisegom ob¬ 
vezati, da će između kraljeva uzpostaviti sporazum. Na¬ 
protiv hrvatski je sabor bio protiv kneza u otvorenoj 
oporbi, te je već prije, 1. siečnja, pristao uz Ferdinanda. 
Koliko je neprijatelja stekao Krsto u vlastitoj domovini, 
pokazuje pismo, koje su staleži poslali Habsburgovcu, 
gdje se kaže ovo: 

»I neka se Vaše Veličanstvo udostoji pružiti nam 
pomoć protiv vojvode kneza Krste Frankopana i njegovih 
pristaša; ne da se možda bojimo rečenoga kneza, kome 

se vrlo lako možemo oprieti... mi protiv njega idemo 
samo radi njegove nezahvalnosti, koju je otvoreno poka¬ 
zao prema presvietloj austrijskoj kući, iako je od nje 
primio toliko đobročinstava.« 

Dok su ta dva kralja nastojala ojačati svoje stranke 
bez otvorenog rata, Ferdinand .pregovorima s poljskim 
kraljem Žigmundom, a Zapolja oslanjajući se na papu, 
Francuzku i Veneciju, dotle su Frankopan i ban Batthyany 
upali pod konac siečnja u Štajersku, da mjesto političkih 
razprava dadu rieč oružju. Ali kako Zapolja nije baš 
ništa poduzimao, ovaj podhvat nije nikako mogao pravo 
uspjeti, a osim toga protiv njega je pod utjecajem Bat- 
thyanyjevim radila i kraljica. Pa ni državni sabor, koji 
se održao 17. ožujka, i na kojem se pojavio Krsto, nije 
taj sukob približio njegovu rješenju. Ferdinand je odlučio, 
da u otvorenom ratu oživotvori svoje pravo na Češku i 
Ugarsku, koje je Karlo V. na nj posve prenio, ali ga je 
u tom spriečila opasnost, koja je prietila od Turaka. 
Ivanova neodlučnost činila se njegovim odlučnim prista¬ 
šama veoma pogibeljnom, pa je Krsto Frankopan na 
jednoj skupštini ovo mišljenje otvoreno izrazio. U svojem 
govoru, što ga iznosi Ivan Zermegh, rekao je on ovo: 
»Budući da je po Božjoj volji, o kralju, Tvoje Veličanstvo 
steklo kraljevsko dostojanstvo glasovima svih onih, koji 
su ti prisegli vjernost, to ja držim, da se ovo dostojanstvo 
mora odmah iz početka hrabro čuvati i braniti. Ti imadeš 
množtvo vojnika, koji se ne smiju podcjenjivati, a nema 
sumnje, da će Ferdinand ex professo biti tvoj neprijatelj. 
Ja bih ti savjetovao, da se odmah utaboriš kod Tate te 
mi dopustiš, da podignem ne više od 4000 vojnika, s ko¬ 
jima bih upao ravno u Austriju i na sve strane biesno 

udario ognjem i mačem. Držim, da bih na taj način 
postigao, da ti se protivnik ne bi nipošto usudio nanieti 
štetu, već naprotiv, da bi po poslaniku zamolio mir.« 
Nato je kralj odvratio: »Znadem, o kneže, da se tim 
putem postizavaju i čuvaju kneževstva, stiču carstva i 
kraljevstva, i da se kod toga moraju počiniti svakojaka 
neprijateljska djela i grozote. Ali ja kao kršćanin niti 
hoću niti znam protiv onih, koji imaju istu vjeru kao i 
ja, tako strahovito bjesniti i kršćanskom krvlju okaljati 
ruke. Bog, koji me je uzdigao na takvu visinu, dovoljno 
je jak, da me na njoj uzdrži, ako je to njegova volja, bez 
ikakve okrutnosti; a ne uzhtjedne li on tako, onda neka 
bude, što se svidi Njegovu božanskom Veličanstvu.« »I 
tako je bila skupština razpuštena na srčbu kneza, koji je 
bio čovjek strastven i ratoboran.« 

»Kobna zabluda!« dovikuje stari ugarski povjestni- 
čar Istvanffy: »Da je kralj Ivan poslušao Krstin savjet, 
bilo bi bolje za nj!« Dakako da se Frankopan prema 
kršćanskoj vjeri đrugčije odnosio nego Zapolja! Mjeseci 
su prolazili: Žigmund je iz Poznanja nastojao, da se 
takmaci nagode, ali njegov pokušaj nije doveo ni do 
kakva sporazuma. Zapolja je potražio saveznika u nekom 
Srbinu Jovanu, koga su zvali Crni, i koga su njegovi 
zemljaci slavili kao proroka i vladara. Ali njega je Ferdi¬ 
nand pridobio velikim obećanjima, pa je Zapolja doskora 
našao u njem novog protivnika. To ga je potaklo, da je 
2. srpnja sklopio savez s francuzkim kraljem Franjom I. 
i Venecijom. »Crni muž« pretrpio je poraz, i Ferdinand 
je žurno naložio svome posredniku Hobordanskomu, koji 
se nalazio u Srbiji, neka sprieči, da Jovan ne odpadne. 
»Dne 9. srpnja 1527. javlja on Hobordanskomu, da će 

neki poslanik francuzkoga kralja i Krsto Frankopan ići 
»kanu Nanadi«. On se mora pobrinuti, da oni i njihovi 
ljudi budu uhvaćeni i predani, ili ako to ne uspije, da 
budu uklonjeni, sasječeni ili na drugi način ubijeni.« 

Na takav potajni i sramotni način nastojao je Ferdi¬ 
nand riešiti se svojega opasnog protivnika. Smrt kneza 
Krste imala je u isto vrieme olakšati put vojskovođi 
Ivanu Katzianeru, koji je poveo vojsku protiv Zapolje. 
Samo kad ne bi više bilo Krste, mogli bi se nadati si¬ 
gurnoj pobjedi. Ali ono potajno umorstvo, što su ga 
zasnovali, nije uspjelo — ne znamo, s kojih razloga — 
i Ferdinand je morao biti spreman na težke borbe. Sre¬ 
dinom srpnja javno je naviešten rat, a vrhovno za¬ 
povjedništvo vojske, koja je pošla protiv Zapolje, po¬ 
vjereno je brandenburžkomu markgrofu Kazimiru. Zapo- 
ljina bojažljivost omogućila je iznad očekivanja brze 
uspjehe. Već 20. kolovoza mogao je Ferdinand ući u 
Budim. Na njegovu stranu pristupio je Franjo Batthyany, 
mnogi pristaše napustili su Zapolju, koji se dao u bieg. 
Njega je progonio nasljednik preminulog markgrofa Ka¬ 
zimira Nikola Salm, koji je 26. rujna izvojevao kod Tokaja 
odlučnu pobjedu. Toga dana odlučena je i sudbina kneza 
Krste! 

Ban Batthyany ponovno je prešao na habsburšku 
stranu i primio vrhovno zapovjedništvo vojske izaslane 
protiv Frankopana. Njemu se pridruže neki velikaši, koji 
su već odavna priekim okom gledali sve veću Frankopa- 
novu moć, i to: ban Ivan knez Krbavski, Petar Keglević, 
knezovi Zrinski i Blagajski. Na Krstinoj strani stajali su 
Tahy i biskup Brodarić. Batthyany se utaborio u blizini 
Varaždina, odakle se povukao, kad se neprijatelj pribli¬ 


ži Frankopanov prsten 

žavao Ormužu. Knez Krsto dopre do Varaždina i počne 
ga obsjedati. Ferdinand je predao taj grad Bathoryju, a 
branio ga je njegov kapetan Kecskes. Da li mu se i sada, 
kao nekoć pred Osopom, pojavio koji predznak loše sreće? 
— Kucnuo je njegov čas! Posljednje događaje i konac 
ovoga burnog života prikazao je u jednom latinskom lje¬ 
topisu očevidac Ivan Zermegh. 

»Kad smo došli u Slavoniju, našli smo kneza Krstu 
Frankopana u gradu Đurđevcu, koji leži blizu Drave, a 
pripadao je presvietlom gospodinu Ivanu Ernuštu zva¬ 
nom Hampon. On je protiv njemačke stranke skupljao 
čete i gospode i seljaka. Njemu su se pridružili neki veli¬ 
kaši, koji su bili vjerni kralju Ivanu, kao Banffv, Ivan 
Tahy, Petar Markuš od Kerekszallasa i velik broj ugled¬ 
nih plemića. Dok je on prikupljao vojsku, ja sam pošao u 
svoj dom, koji nisam vidio već nekoliko godina. Knez 
sakupi množtvo od nekih 10000 ljudi i osim toga preko 
tri tisuće konjanika te započne rat protiv onih, koji su se 
odmetnuli od njegova kralja Ivana. Najprije napadne 
Lajoša Pekryja, koji ga je izazvao. Osvojio je i razorio 
njegove kaštele Pakrac, Kušćerovec, Sveti Duh i Rasinju. 
Dok je knez bio time zabavljen, sakupila se i Ferđinan- 
dova stranka pod vojskovođom i Franjom Batthyanyjem, 
s kojim su pošla u boj i mnoga gospoda velikaši kralje¬ 
vine Hrvatske i Slavonije, kao Ivan Karlović, Petar Kegle- 
vić, Zrinski, Slunjski, Blagajski i drugi ugledni plemići. 
Također iz Štajerske i Koruške pridružile su mu se 
znatne njemačke pomoćne čete. Kad je knez doznao za 
neprijateljske pripreme, nije oklievao, već im je pošao 
ususret s vrućom željom, da se što prije zametne borba, 
koja će dovesti do odluke. Svoj tabor udario je kod Kri¬ 

ževaca. Onamo sam pošao i ja, mlad i željan vidjeti ove 
događaje, te sam u taboru ostao sve do konca rata za¬ 
jedno s Mihajlom Tomađ6czyjem, čija se kćerka po maj¬ 
činoj želji sa mnom zaručila, dok sam još bio dječak. 
Krenuvši odanle došli smo u blizinu Ludbrega, te smo 
se utaborili kraj Drave. Uto su glasnici donieli viest, da 
njemačka stranka želi okušati sreću u boju. Knez se tomu 
obradovao, digao se po običaju vrlo rano u zoru, izveo 
čete, postavio odrede pješaka u bojni red, a iza vojske 
je smjestio koliju: dječake, lošije konje, prtljagu i drugu 
pratnju. U ovoj sam se gomili nalazio i ja. I mi smo do¬ 
bili zastavu, te su nam određeni vođe i nadzornici, koji 
su imali voditi i upravljati kolijom. Sam knez obilazio 
je čete i hrabrio vojnike, da uzpostavi i dovede u prvašnji 
red sve, kako je to bio običaj u prijašnjoj vojsci, ih što 
je on sam bilo na koji način odredio. Obratio se i našoj 
četi te povikao jakim glasom: »Mladići i dječaci, budite 
hrabri i učite se sada, kako se odolieva neprijatelju. Neka 
vas ne plaši buka bombarđa i udaranje bubnjeva. Jer to 
su znaci vojničkog veselja, a ne straha. Tko od vas ima 
mač, neka ga izvuče iz korica, jer strašan je neprijatelju 
sjaj blistavog oružja.« 

To rekavši okrene se opet prema drugoj strani. Dok 
smo mi, ovako poučeni, išli napried, predstraže, koje su 
bile izaslane na izvide onamo, gdje su nas čekali neprija¬ 
telji, vrate se s viešću, da nisu nigdje mogle dostići ne¬ 
prijateljske vojske. Jer čim su neprijatelji doznali, da se 
knez približava i da je spreman na boj, nisu se usudili 
uhvatiti se s njim u koštac, već su brže bolje pobjegli i 
povukli se preko dravskog mosta niže Ormuža, tvrđave 
Luke Sekela. Na tu viest krene knez s vojskom prema 

Zamlačju, koje je pripadalo Franji Batthyanyju, i ovdje 
se utabori. Sutradan, odprilike kad je bilo vrieme jela, 
došli su knezu glasnici iz grada Varaždina s ponudom, 
da će se podpuno pokoriti i predati ključeve gradskih 
vrata. Jedino se nije htjela predati tvrđava, kojom 33 
zapoviedao palatinov častnik Pavao Kecskes. 

Idući dan, u utorak, poveli su vojsku u Varaždin, da 
osvoje tvrđavu. Ondje su se utaborili, pa su onda još 
toga i sliedećeg dana razpravljali u vieću, ima li se na¬ 
staviti obsada tvrđave, ili će se prieći Drava i poći u one 
županije, koje su kneza molile i vruće zaklinjale, neka 
dođe k njima, jer da su one pod njegovim vodstvom 
spremne izložiti se svim opasnostima za svojega kralja, 
koji je već bio protjeran iz priestolnice. Kako sam doznao 
od svog tasta, koji je prisustvovao tome viećanju, oni su 
držali, da knez, koji je dosad baš sve, što je poduzeo, 
priveo sretnom svršetku, ne smije ni ovu tvrđavu ostaviti 
u neprijateljskim rukama. A onim županijama neka po¬ 
šalje pismo, da se drže hrabro, a on će u najskorije 
vrieme, čim osvoji tvrđavu, što će biti, kako se nada, za 
kratko vrieme, doći k njima i učiniti, što Bog da i sreća 
junačka. Pošto su to zaključili i razpustili vieće, počne 
knez smišljati i pripravljati sve, što je potrebno za osva¬ 
janje tvrđave: doveli su kola, pripravili košare napunjene 
zemljom, donieli strojeve i u jarke smjestili pješačke čete, 
da čuvaju strojeve. A sve je to učinjeno u njegovoj pri¬ 
sutnosti i pod njegovim okom. 

Dok su se Ivan Banffy, Ivan Tahy i moj tast za¬ 
bavljali kartanjem, a mi smo mlađi oko njih stajali, prasnu 
s tvrđave, odprilike u vrieme večernje, dvie bombarde, 
onakve, koje se nazivaju »barbatae«, a malo kasnije 

plane treća, ručna bombarda. Naskoro zatim dotrči kne¬ 
žev paž vičući, da je njegova gospodara pogodila kugla 
od bombarde. Svi su se prestrašili i upravo smućena duha 
odbacili karte te izletjeli iz šatora, a mi smo pošli za njima. 

I gle! Uto nadođe knez sjedeći na svom konju, kao 
da bi bio neozlieđen. Ivan Tahy potrči k njemu i upita 

kako mu je. A on na to odgovori: »Onako, kako je 
Božja volja«, i ujedno siđe s konja odbijajući Ivana 
Banffyja, da ga skine dolje. I premda je rana bila smrto¬ 
nosna, odputi se ipak bez ikakve pomoći u svoj šator. 
Odmah su prizvani ranarnici, da pogledaju ranu i, ako 
je ikako moguće, da ranjeniku pruže pomoć kakvim be¬ 
kom. Ali čim su oni vidjeli ranu, iz koje je probijala 
utroba, napustili su svako liečenje, a i sam je knez osje¬ 
ćao, da mu je kucnuo posljednji čas, jer je rana bila 
između pupka i jetara. Dozvana su sva gospođa i plemići, 
koji su bili u taboru, i knez ih je javno opominjao, da 
ne odustanu od započetog posla, nego neka iza dovršene 
obsađe, koju im je najprešnije preporučivao, prieđu preko 
Drave, da se spoje s Ugrima te prognanom kralju djelima 
dokažu svoju vjernost. Rekao je i to, da će se sam kralj, 
kad upozna njihovu spremnost, vratiti sa svojima natrag 
te će svom protivniku zadati posla na svim stranama. 
A vrhovno zapovjedničtvo u ratu povjerio je Ivanu Ta- 
hyju, kao čovjeku, koji je odrastao na turskoj granici 
te je vidio i upoznao mnoga krasna junačka djela. Svi 
su obećali, da će učiniti, što on zapovieda, ali dogodilo se 
posve drugčije. One iste noći nije ostao u taboru nijedan 
pješak. Neki moji zemljaci, koji su bili u taboru, odveli 
su i mene natrag u moj dom preko neprohodnih uzvisina 
i brda. Kasnije sam čuo, da se sva vojska razišla i osta- 

vila kneza, dok je još bio na životu, sama, jedino s tisuću 
njegovih konjanika. 

Ovi su svojega gospodara, kojemu se već približavala 
smrt, odveli u kaštel Martijanec, i ovdje je taj predobri 
muž završio svoj život. Njegovi ljudi položili su njegovo 
mrtvo tielo na nosila i odnieli ga odanle u Koprivnicu. Na 
putu su ih se dočepali njemački pristaše, koji su, sa¬ 
znavši za kneževu smrt, pošli za njim. Pripovieda se, da 
je Lajoš Pekry, čije je gradove on osvojio, nad mrtvim 
tielom osobito bjesnio i sipao mnoge pogrde, dok se na 
koncu nije oštrim riečima na nj oborio i umirio ga knežev 
rođak Ivan Karlović. I tada su mrtvo tielo u miru odvezli 
u Koprivnicu. Onamo su pozvali kneževu ženu, ili bolje 
reći zaručnicu, Katarinu Dragišić, uđovu Ladislava Kani- 
žaja, te su spremili sve, što je potrebno za svečan pokop. 
I tako su kneza u žalobnom sprovodu, uz pratnju žene, 
prevezli u Modruš i častno ga sahranili u grobnici nje¬ 
govih pređa. A nakon njegove smrti klonuli su duhom 
svi, koji su pristajali uz kralja Ivana u Hrvatskoj, Sla¬ 
voniji, pa i u Ugarskoj.« 

Dne 3. listopada stigne viest o kneževoj smrti do 
kraljice Marije, a dva dana kasnije obavještava ona o 
tom svojeg brata Ferdinanda na francuzkom jeziku ovim 
riečima: 

»Jučer i prekjučer stigle su mi viesti, da je knez 
Krsto ubijen od bombe pred varaždinskom tvrđavom, i 
da su se svi njegovi ljudi razišli. Ali uviek se piše o tako 
mnogim novostima, koje nisu uviek odviše istinite, te se 
bojim, da nema od toga ništa. No ipak molim Boga, ako 
se to još nije dogodilo, neka se samo dogodi, jer mi se 
čini boljim, da završi on, nego da se zbog njega plati ili 

prolije tako mnogo kršćanske krvi. Ako je tomu tako, 
jamačno ćete za kratko vrieme biti o tom obaviešteni, u 
slučaju, da je ta viest istinita. Dobro je, da se jasno po¬ 
kaže, kako naš Gospodin pomaže Vama, jer ste pravedni!« 

Dugotrajna se borba završila; Zapoljina je stvar 
izgubljena. Dne 3. studenoga Ferdinand se u Budimu 
okrunio za kralja. 

»Kako je Božja volja« — ovim je riečima knez Krsto 
Frankopan pozdravio smrt! »Moja je nada u Bogu« — 
to je bilo geslo njegova života! A kakav je to bio Bog, 
pred kim su se sagibala koljena toga kondotiera, u 
čiju se pomoć on pouzdavao, komu se osjećao bližim? 

Zaista zastajemo pred nečim nedokučljivim! Neobuz¬ 
dana sebičnost, koja bez promišljanja teži za vlašću i 
juri iz vjerolomstva u nasilje, iz nasilja u vjerolomstvo 
gomilajući opačinu na opačinu, razpojasana samovolja, 
koja ne pozna nikakva kajanja, govori evo o Bogu, o 
vjeri, o nadi u vječnu moć ljubavi i pravednosti! 

Tko bi mogao riešiti takvu zagonetku? 

Knez Krsto Frankopan promašio je svoj život, jer je 
bio obsjednut demonom svog roda, a u neobuzdanoj 
snazi nadmašio je i svoje pređe. Nesreća ga je pratila u 
svim njegovim podhvatima: što god je počeo, ništa mu 
nije uspjelo, što god je izkusio, ništa ga nije poučilo. 
Protiv tamnih sila digao se svietli anđeo — ali i sama 
najviša moć ljubavi smalaksala je pred sudbinom, koja 
je neumoljivo progonila ovaj život. On, koji je pružio ruku 
za kraljevskom krunom, doživio je, da mu je tielo bilo 
izloženo opakom zlostavljanju, jedva što se razstalo 
s posljednjim dahom. Nasilje za nasilje, mržnja za mrž- 


167 





nju! Svi su njegovi pobjegli — on samotan ode u raku. 
Ali ne — pratila ga je jedna žena! 

Da li je u onim posljednjim burnim danima još jed¬ 
nom primio i uzvratio ljubav, ili su i njegove zaruke s Ka¬ 
tarinom Dragišić služile samo kao sredstvo njegovim 
slavohlepnim ciljevima? Kad su Krstini smrtni ostatci 
našli svoj mir u obiteljskoj grobnici uz Apoloniju, ta je 
žena ostala u modruškoj crkvi sama u molitvi; rado bismo 
vjerovali, da je za Krstom od srdca plakala. Ipak nam se 
njezina pojava pokazuje samo kao sjena, koja je odmah 
izčeznula, čim se pojavila — ništa više ne može nam ona 
kazati. 

Ali Apolonijina ljubav djelovala je blagotvorno još 
u kasnija vremena! Jedino ona obasjava uspomenu na 
Krstu Frankopana nadzemaljskim sjajem. Koliko god bila 
tamna slika, koja prikazuje poviest njegovih djela, ipak 
na skrovitom dnu njegova bića naslućujemo nešto više, 
a tomu je »ljubav pridoniela svoj dio.« 

SVRŠETAK 


U GORNJEM BELJAKU 



Sada čuvaj njegovu moć 
kao zavjet vjernosti moje. 

Sumrak bogova 

EDNOGA rujanskog jutra godine 1894. stigao 
sam iza noćnog putovanja u Sachsenburg, tamo, 
gdje dolina rieke Molla ulazi u Korušku i otvara 
se prema Pustertalu. Moje još snene oči privuče ondje 
neobično ljubka slika: na zelenoj livadi, što se s obje 
strane sterala podno tamnih, šumom obraslih planina, 
lebdjela je u nizkom luku duga, u kojoj su se prelievale 
najnježnije boje. Iza nje su se ganjale svjetlosive magle 
zastirući dolinu rieke. Ali iznad magluština u modroj vi¬ 
sini zažarili su se u jutarnjem sjaju sunca daleki vrhovi 
pećina, koji su se oslobodili svake veze sa zemljom. Put 
me je vodio kroz luk toga eteričnog mosta, tamo k onim 
bregovima. Na sjevernoj strani Tura leži Gastein, a pred 
njihovim južnim obronkom nalazi se trgovište Gornji 
Beljak. Ono se smjestilo uz cestu, koja je uzduž rieke 
Molla sagrađena za vrieme Rimljana, a u srednjem se 
vieku kretao po njoj velik trgovački promet. Već dulje 
vremena nakanjivao sam zaputiti se onamo, a sad sam 
tu nakanu i proveo. Prije toga sam na jednom gorskom 
pašnjaku Tennen-gorja proveo nekoliko sunčanih dana, 

koji su mi svojim sjajem izpunili svu dušu. Gornji Beljak! 
Kakva me to tajanstvena sila vodila onamo? 

Poviest, koju mi je pričao Frankopanov prsten, dav¬ 
no je već dovršena. Priviđenja mašte, što su me občarala 
onog dana, kad sam dobio tu dragocjenost, izišla su iz 
sumračnog svieta snova i preobrazila se u stvarne likove 
objavivši mi svoje biće i svoju sudbinu. Jedino su crte 
njihova lica još uviek prekrivene tankom koprenom. Od 
onih slika u breviaru ostalo je samo naslućivanje. Zar 
nam se nisu sačuvali nikakvi pravi portreti Krste i Apo- 
lonije? Ovo pitanje nametnulo mi se prvi puta, kad sam 
čitao, gdje Sanuto opisuje obćenito njihov izgled, i od 
tada me to pitanje stalno pratilo. Držao sam, da putokaz 
vodi k onom Frankopanovu zavjetu »Majci Božjoj od 
Chioggije«. U prosincu 1519. izmolio je on dopuštenje, 
da se može na prolazu zadržati u Veneciji, kako bi iz- 
punio taj zavjet. Činilo mi se mogućim, upravo vjerojat¬ 
nim, da se tu radi o naručbi neke oltarne slike, na kojoj 
bi se onda mogli po svoj prilici naći likovi darovatelja. 
Ah nisam našao nikakva oslonca, da bih mogao dalje 
sliediti ovaj trag. 

No uto su mi se neočekivano izpunile nade, kada sam 
od gospodina dra. Simona Laschitzera, upravitelja arhiva 
u Klagenfurtu, zatražio podatke o obiteljskim spisima 
porodice Langa. U svojem odgovoru upozorio me on na 
razpravu, objavljenu god. 1890. u drugom svezku »Neue 
Carinthia«, koju sam dobio na upotrebu ljubaznošću pisca 
gospodina A. pl. Jakscha. Ova radnja govori o oltarnoj 
slici, o kojoj se posljednjeg stoljeća mnogo razpravljalo. 
Ta oltarna slika sačuvana je u župnoj crkvi Gornjeg Be- 
ljaka u dolini rieke Molla, a naslikao ju je Jan Schorel, 

nizozemski umjetnik, koji je djelovao prvih desetljeća 
XVI. stoljeća. U punoj mjeri bila je opravdana pažnja, 
koju je ova slika pobudila prilikom svoje restauracije u 
Beču godine 1881., jer je ona prijateljima umjetnosti po 
prvi put pokazala mladenački stil, u kojem se majstor 
povodio posve za domaćim tradicijama. Do onda je taj 
umjetnik bio poznat iz svojih kasnijih djela samo kao 
jedan od najutjecajnijih zastupnika nove manire, koja je 
stajala pod talijanskim utjecajem i koju su uvodili u Ni¬ 
zozemsku. Potvrdili su se navodi starog pisca o životima 
umjetnika Karela van Mandera, koji pripovieda, kako je 
Schorel učio kod amsterdamskog slikara Jakoba Corne- 
lisza i kako je iza toga poduzeo putovanje, koje ga je 
odvelo preko Strassburga i Basela u Niirnberg k Al- 
brechtu Diireru pa dalje u Štajersku i Korušku. Ostalo 
je samo nepoznato, tko je naručio onaj oltar u Gornjem 
Beljaku. Sam navod, da se na stražnjoj strani srednje 
slike nalazi grb porodice Langa od Wellenburga, ostavio 
je široko polje nagađanjima, a i pričanje van Mandera 
nije dalo nikakvo određeno razjašnjenje. Ipak je vriedno 
iznieti dosta značajne navode toga pisca. 

Van Mander kaže, da je Schorel u Koruškoj »radio 
za mnogu gospodu, da su ga mnogo tražili, i da je sta¬ 
novao kod nekog baruna, koji je jako volio slike i koji 
mu je htio dati nesamo dobru obskrbu i nagradu, nego i 
svoju vlastitu kćer za ženu. Za nj bi to bila nemala sreća, 
da mu nije Bog u srdcu naslikao djevojku iz Amsterdama 
(kćer njegova učitelja Cornelisza) tako, te je neprestano 
osjećao njezinu draž i ništa drugo nije imao na umu, 
nego kako bi se usavršio u svojoj umjetnosti, da može 
konačno ostvariti svoje želje. Zbog ove revnosti veoma 

je napredovao, jer čini se, da je ljubav učiteljica umjet¬ 
nosti.« 

Gospodin pl. Jaksch prekinuo je sad sva nagađanja 
o ovoj oltarnoj slici. Na temelju ponovnog izpitivanja 
grbova mogao je on u spomenutoj razpravi utvrditi, da 
je Jan Schorel izradio svoje slike za Krstu i Apoloniju 
Frankopan. U slikama svetog Kristofora i Apolonije, koje 
se nalaze na postranim krilima oltara, već su prije raza¬ 
birali portrete darovatelja, a sada se utvrdilo, da te slike 
nose likove kneza i njegove žene! 

Jutarnje zrake sunca, koje su se pojavile kao Apc- 
ionijini glasnici, pomalo bliede i nestaju. Kišni oblaci 
spuštaju se u dolinu sve niže i niže, gotovo do mojih ma¬ 
lenih kola. Posve na podnožju planina vide se još samo 
jele, iz guste magle odzvanja šum Molla, pokraj kojeg 
se uzdiže cesta. Svietle kuće tihih sela zamjećuju se kao 
kakve slike u magli. S neba pljušti kiša, brzo se stvaraju 
potoci, koji na putu, što se pomalo uzdiže, kroz kršje 
dubu sebi korito. Sa slutnjama i nepoznatim ciljem pred 
očima zaputio sam se evo kroz vremena zastrta maglom, 
da iztražim ono, što je već pred davna stoljeća prošlo i 
zaboravljeno. Hoće li mi biti suđeno, da još danas ugle¬ 
dam svietlo i jasnoću? 

U dolini se izpriečilo šumovito brdo, kao da zatvara 
put. Na njegovu vrhuncu pokaže se na kratak čas biela 
crkvica, ali je odmah ponovno oviju oblaci. Ovo je proš¬ 
tenište, posvećeno sv. Danielu — tako me upućuje moj 
kočijaš. Usred doline cesta zakreće i vodi prema obronku 
brda. Kiša pomalo prestaje padati, oko nas se sve vedri. 
U blizini se valja i ruši rieka, i ja promatram njezine 
mrke, zapjenjene valove. Putujemo dalje, sve dalje. Kroz 

oblake prodre svietla zraka, i u njezinu sjaju pokaže se 
na brežuljku, obraslom jelama, prastara kula. Odmah iza 
trošnih zidina, na koje se prislanja malena kapelica, uz¬ 
diže se dvorac Falkenstein. 

Falkenstein! Apolonija! Za svojim mužem došla je 
ona ovamo napustivši carski dvor, te se činilo, da se 
ovdje njezinu životu otvara mirnija budućnost. Ali uto joj 
sudba ugrabi muža, a nju odtjera u novi sviet, gdje ju 
je čekala žarka ljubav i patnja do smrti. 

Dolje na granama tamnog drveća kidaju se bieli 
oblaci i putujući mienjaju svoj oblik; lepršaju oko sa¬ 
motnih sivih zidova, gomilaju se opet u hrpe i provlače 
se kroz uzke klance gore prema golim vrhuncima hridina. 
Kula već ostaje iza nas, magle se sve više i više uzdižu, 
a pred nama se širi dolina s livadama. Tamo, gdje ona 
svršava podno visoke gorske stiene, iz koje su se izpela 
dva vrhunca, sja se skupina kuća, iznad kojih visoko 
strši crkveni toranj: to je Gornji Beljak! 

Kola stanu pred poštanskom gostionicom, i ja se 
požurim u crkvu. Ulazeći kroz kićeni portal načas se 
zaustavim, da svladam grozničav riemir. Nije li možda 
ona darovala crkvi taj novi portal, na kojemu je ozna¬ 
čena godina 1509.? Preda mnom se otvara prijatan širok 
prostor, s visokim prozorima, prekriven mrežastim got¬ 
skim svodom, s peterodielnim korom i malo izbočenom 
poprečnom lađom. Izpred jednog oltara nadesno kleči 
udubljena u molitvu neka veoma stara bakica. U crkvi 
je podpuna tišina, jedino kišne kapi od vremena do vre¬ 
mena udaraju o prozorska stakla. Tamo u lievom krilu 
poprečne lađe na visokom baroknom oltaru sjaji u zaga¬ 
sitoj krasoti boja Schorelova slika. 

S uzbuđenjem u srđcu približavam se tihim korakom, 
ca ne probudim vrieme iz njegova lakog sna. Apolonija! 

Evo ovdje stoji ona, u zelenom krajobrazu pred jed¬ 
nim jezerom na obroncima brda. Malena nježna rasta, u 
lievoj ruci drži knjigu, u desnoj sprave za mučenje. Glava 
joj je lako nagnuta, čelo ovijeno svietlim sjajem, pogled 
spušten, sjetan i zamišljen, oko ustiju titra lagan izraz 
bola. Fine crte okrugle glave uokviruje svjetloljubičasta 
zlatom i biserjem izvezena kapa, niz koju se preko leđa 
spušta koprena, što se vije na tihom lahoru. Na kapi je 
otvor, kroz koji se provlači pramen valovite plave kose 
i spušta se niz ramena. Na okrajku izrezanog i zlatnim 
rubom ukrašenog prsluka čitaju se izvezene rieči: »Isus 
i Marija t « Izpod prsluka iztiče se biela košulja s kićenim 
porubom. Tielo joj zaodieva poput mahovine zelena pod¬ 
suknja i zlatnim brokatom bogato izkićena gornja suknja 
te crven ogrtač. Niz ruke joj padaju dugi, široki rukavi, 
što se svjetlomođro i ljubičasto prelievaju. Tako bogata 
odjeća, a tako ponizno i čedno vladanje! Sanjarska čed¬ 
nost, nježno predan je, djetinja nevinost, krotka blagost! 
— U meni provali dugo suzdržavano ganuće oslobađajući 
dušu. — Da, takvu sam je već dugo ugledao, takva je 
živjela u mojoj nutrini sve od onog časa, kada mi je 
Sanuto pričao, kako se u Veneciji pojavila pred duždom: 
»donna đegna et assai riverente, assai belizuola, picola et 
magra.« Ljubljena i mila žena! 

A onaj, za koga je žrtvovala svoj život? Prieko 
s druge strane oltara korača on kroz vodu, podupire se 
o deblo i nosi malog Isusa na leđima. Visoka je i snažna 
rasta, u kratkom, crvenom kaputu s pojasom i u sivom 
ogrtaču, koji okolo leprši. Njegova široko i čvrsto gra- 

Sv. Kristof i sv. Apolonija. 
Slike na postranim krili¬ 
ma oltara u Gornjem Be- 
ljaku J Jan Schorel 






đena glava, s plavom bradom, ovijena razkuštranom, 
bujnom i kovrčastom kosom, gleda gore prema Spasitelju. 
Na poluotvorenim ustima leži mu izraz uzbuđenja. U nje¬ 
govu pogledu napisano je: »Nada je moja u Bogu.« On 
da je svetac, koji nosi Boga! Težko se može pomiriti 
osjećaj s takvim prikazivanjem. Svetac? To nije — ali 
patnik ipak jest! 

Nosi li on na ruci prsten? Slikar je prikazao likove 
darovatelja kao posrednike između ljudi i neba, pa je 
izostavio svaki ures, koji bi sjećao na zemaljsku ljubav. 

Od postranih krila oltara pogled pomalo klizi k sred¬ 
njoj slici, koju ta krila zatvaraju. Na njoj su prikazani 
oar.ovi Svete Obitelji. Pred gospodarskim zgradama, iza 
kojih se uzdiže šumovit brežuljak s dvorcem, skupile se 
tri žene, šest muškaraca i šestero djece. Među njima stoji 
u sredini Djevica Marija držeći malog Isusa. Prema 
umjetnikovu ukusu žene i djeca odjeveni su u bogatu ni¬ 
zozemsku nošnju onog vremena. Na lievoj strani vide se 
Alfej i Marija Kleofa sa svoje četvero djece: Jakovom 
mlađim, Barnabom, Simonom i Judom. Desno je Zebedej 
i Marija Saloma s malim Ivanom Evanđelistom, koji bla- 
gosilja kalež, i sa starijim Jakovom u hodočastničkom 
ruhu. U trećem paru mogu se razpoznati Ana i Joakim, 
a u starcu, koji nosi u ruci ljiljan s golubom, vidimo 
Josipa. U pozadini su dva čovjeka, jedan mlađi i jedan 
stariji, ali njihova su nam imena nepoznata. Nema sum¬ 
nje, da su u svim tim likovima prikazane određene lično¬ 
sti: trojica od muškaraca jasno pokazuju rodbinsku slič¬ 
nost, a takva sličnost može se zapaziti i među ženama. 
A tko su ti ljudi na slikama, koji očito pripadaju jednoj 
i istoj porodici? Nošnje pokazuju, da je to ugledna ple- 

mićka obitelj. — Tko bi to drugi mogao biti nego porodica 
Langa od Wellenburga? 

A ako je tako, u kojem bismo onda licu gledali kardi¬ 
nala Matiju, koga bismo prije svih drugih mogli s pra¬ 
vom ovdje tražiti? 

Godine 1520., kad je ova slika nastala, bio je otišao 
vjerni Maksimilianov savjetnik kao nadbiskup u Salzburg, 
pošto je svojim utjecajem mnogo pridonio izboru Karla 
V. Ali brzo iza toga morao je opet napustiti svoje sje¬ 
dište i poći pred novog cara do Louvaina te u Aachenu 
prisustvovati njegovoj krunitbi. Ovdje je možda Albrecht 
Diirer izradio onaj crtež, koji se sada nalazi u bečkoj 
Albertini. Na temelju uzpoređivanja s kardinalovim me¬ 
daljonom u tom su crtežu nedavno s pravom razabrali 
njegov portret. 

Njegove crte lica urezale su mi se u sjećanje, ali ih 
uzalud nastojim pronaći u jednoj od dviju starijih glava 
na ovoj slici. No likovi one trojice mužkaraca srednje 
dobi pokazuju zaista izrazitu obćenitu sličnost s njegovim 
portretom tako, te se čini opravdanim naslućivanje, da 
su to njegova braća. Ponovno dozivam u sjećanje sve 
one podatke o ovoj porodici, na koje sam naišao u spi¬ 
sima obitelji Langa od Wellenburga i u bilješkama, što 
se čuvaju u privatnom arhivu grofova VVolkenstein u 
Trientu. 

Posljednjih dviju godina života bila je glavna zadaća 
kardinala Matije, da se protiv protestantizma bori na 
državnim saborima i u svojoj salzburžkoj nadbiskupiji. 
Slab i izmučen tom borbom napisao je on 1536., četiri 
godine prije smrti, oporuku. U njoj se spominju imena 
svih članova porodice, koji su još tada bili na životu. U 

vrieme, kad je nastala ova oltarna slika, živjela su četvo¬ 
rica Apolonijine braće, a peti brat Leonardo pao je već 
1509. u taboru pred Padovom. Ta su braća: slavni Matija, 
zlatar Ivan, Luka, provizor u Grumnitzu u Koruškoj, i 
Marko, koji je bio »savjetnik u službi englezkoga kralja«. 
Spominju se i tri sestre: Regina, udata za Ivana od 
Haslpacha, Otilija, žena doktora i viteza Ivana Schada, 
i Felicitas, udata za nekog Rosslera. Nije nam poznato, 
kada je umrla četvrta sestra Ana, žena Hansa Hecksla 
iz Augsburga, ali u oporuci se ona ne spominje. 

Prema tome u onoj trojici mužkaraca i u onim trima 
ženama na slici Svete Obitelji imali bismo gledati Apoloni- 
jinu braću. Od Schorelove ruke potječu i slike na straž¬ 
njoj strani postranih krila, a to su Kristovo bičevanje i 
nošenje križa. Vrlo je vjerojatno, da je na potonjoj slici 
Veronika dobila lik četvrte sestre. Neobjašnjena ostaju 
ona dva lika, koja zastupaju stariji naraštaj. Onaj 
mladi čovjek, koji je ukrašen baretom i gleda u stranu, 
očito je sam slikar Jan Schorel, koji se u podpisu dolje 
na jednom kamenu naziva: »hollandinus (sic) pictorie 
artis amator.« 

Ali čiju sliku prikazuje onaj prekrasni i ljubki lik 
Djevice Marije, oko kojeg su se okupili rođaci. Nije li 
ona slična po bujnoj plavoj kosi i po finim crtama lica 
samoj Apoloniji? Ne pojavljuje li se ovdje ona sama u 
drugoj, preobraženoj, mladenačkoj viziji? 

Možda ima ipak trunak istine u onom, što priča 
Karei van Mander. Na slici odmah pokraj sjajne prikaze 
postavio je umjetnik samoga sebe! Nije li Jan Schorel 
bio baš na Apolonijinu dvorcu tako gostoljubivo prim¬ 
ljen? Van Mander priča o nekoj ljubavi, koja je prietila, 

da Schorel zaboravi na kćerkicu svoga majstora u dale¬ 
kom Amsterdamu. Ne odzvanja li u toj priči tiha jeka 
onoga, što je bilo zaista proživljeno? 

Kad je Schorel godine 1520., vrativši se s puta po 
Palestini, slikao one slike, Apolonija nije bila više među 
živima. Težko bi bilo objasniti, kako je on mogao nju 
tako vjerno naslikati, ako ne pređpostavimo, da se slu¬ 
žio studijama, što ih je u prijašnje vrieme izradio u Ko¬ 
ruškoj. Kad sam razgledavao crkvu, zapnu mi za oči 
četiri malena oslikana staklena prozora. Na njima se 
nalaze likovi darovatelja i dva grba, od kojih jedan pri¬ 
kazuje janje, a drugi školjku. Povrh njih se nalaze sv. 
Martin i sv. Kristof. Slog slikarija i renesansni ukrasi 
nedvojbeno pokazuju, da su ti prozori izvedeni prema 
crtežima Jana Schorela. Na jednom prozoru nalazi se i 
traka s nađpisom: »Bože, moj gospodine, i Marijo, moja 
zagovornice, smilujte mi se 1515«. Te je dakle godine 
bio ovaj nizozemski slikar u Gornjem Beljaku, i u to 
vrieme nastaju portreti na oltarnoj slici, koja je bila iz¬ 
rađena istom pet godina kasnije, po svoj prilici onda, 
kada je umjetnik ponovno boravio u Koruškoj, a ne, kako 
se drži, u Veneciji. 

Vrieme je prošlo brzo. Iziđem napolje i duboko 
odahnem. S bregova je duhao hladan večernji vjetar, koji 
je razpršio magle i tjerao ih pred sobom. Neki dječak 
pokazao mi put iz sela prema dvorcu Falkensteinu. Sa¬ 
motna kula, porušene stare zidine, što sam ih već izda¬ 
leka vidio, i ništa drugo! Hvata me groza! — Oko mene 
se jate šutljive prikaze i upiru u me svoj ukočeni pogled. 
Tjeskoba pospješi moje korake, te se počnem niz šumu 
spuštati. Ova neugodna pratnja ostade iza mene u tami 

istom onda, kada sam došao na čistinu. Silazeći dalje 
s brežuljka htio sam umiriti razigranu maštu, pa sam se 
mašio Jakscheva spisa, što sam ga sa sobom ponio. 

Za 4500 forinti, tako kaže jedna izprava, založio je 
car Maksimilian grofu Julianu Lođronu i njegovoj ženi 
dvorac i kotar Falkenstein. »Nepoznato je, kako su oni 
dugo držali Gornji Falkenstein i mitnicu u Gornjem Be¬ 
ljaku. Istom god. 1522. pojavljuju se opet kao posjednici 
Gornjeg Falkensteina Andrija Ungnad i njegova žena 
Ana Marija rođena Lodron.« 

Ana Marija rođena Lodron! Ne piše U Apolonija u 
svojim pismima u Veneciju o kćerkici? S grofom Julia- 
nom ona se vjenčala u Innsbrucku 1503. godine. Ako je 
ta kćerkica potjecala iz prvog braka, onda je ona doista 
god. 1522. mogla biti već udata. A zar se ne sjećam, da 
sam u inventaru kardinala Matije Langa u Trientu našao 
izpravu, gdje se spominje vjenčanje Andrije Ungnada 
s Anom Marijom Lodron, koje se obavilo 1521. godine. 
A zatim ona priča Karela van Mandera — pa ona Scho- 
relova slika s produhovljenim djevičanskim likom Majke 
Božje, koja je ovdje slična Apoloniji, kao da joj je neka 
mlađa sestra? 

Upravo kad sam razgonio posljednju tamu, koja 
zastire poviest oltame slike u Gornjem Beljaku, zausta¬ 
vim se kod crkve u Stallhofenu, što se smjestila podno 
falkensteinskog brežuljka. Moju pažnju privuče neki nađ- 
pis na portalu, gdje se u gotskim slovima može čitati: 
»Isuse i Marijo, izbavite nas od svakog zla na ovom i na 
onom svietu 1520«. Ova je crkva sagrađena u istom slogu 
kao i ona u Gornjem Beljaku, samo u manjim razmje- 
rbna. Nastala je iste godine, kad i Schorelova slika. U 

tom razabiram veliku povezanost činjenica: onu je sliku 
naručila i dala sagraditi ovu crkvu Apolonijina kći Ana 
Marija! Njezina molitva uzdigla se prema nebu iz srdca 
punog bola i ljubavi za izgubljenom majkom. Kako poka¬ 
zuju početne rieči »Isuse i Marijo« na rubu prsluka, to je 
ta ista molitva, što ju je ona na slici stavila u usta i 
samoj Apoloniji: »izbavite nas od svakog zla na ovom i 
na onom svietu!« 

Dan se već primicao kraju, kad sam ponovno stupio 
u crkvu u Gornjem Beljaku, da se za zadnji put oprostim 
s Apolonijom. Upirao sam u nju poglede, ali su se već 
težko mogle razabirati crte njezina lica. O kad bi mi je 
još samo jedanput obasjao jedan jedini tračak svietla! 
I gle! Na zapadu zasja s prozora. Kroz oblake prodre 
posljednja zraka sunca i svojim žutim žarom obasja lik 
mučenice. 

»S drage volje tvoja!« Moje misli bijahu kod tebe, 
Apolonijo! 

Na tebe sam mislio i tebe sam ugledao, Apolonijo! 
Gledao sam, kako si među svojom živahnom braćom pro¬ 
vodila sretno doba djetinjstva, promatrao, kako si se raz¬ 
vila u gospođicu, i kako te pozdravila kraljeva ljubav. 
Vidio sam te, kako ostavljaš očinsku kuću, i našao sam 
te opet na sjajnim svečanostima carskoga dvora, gdje te 
obožavaju i ljube. Pratio sam te i onda, kad si nekom ple¬ 
miću pružila ruku i pošla s njim ovamo, u ovu dolinu, da 
provodiš tihi život daleko od svieta. Bila si obdarena 
djetetom, rana smrt ugrabila ti muža — s tobom sam se 
radovao, s tobom sam trpio. Pratio sam i novog prosca, 
koji je došao odanle, gdje bjesne divlji ratovi, da te 
povede sa sobom na jug u svoju domovinu. Vidio sam, 

kak0 s i mu predala sav svoj život do zadnjega daha i 
kako si mu u znak vjernosti darovala prsten. Došla je 
viest da je nestalo i prstena i sreće — ti si odmah po- 
hitila, da njeguješ težkog ranjenika i očajnika. A kad 
se on oteo smrti, pao je u neprijateljske ruke, U vrućoj 
čežnji izjedala se tvoja duša, godine su prolazile, a on se 
nije vraćao. Ostavila si diete i domovinu i došla k njemu 
u zatvor, iako si bila i sama na smrt bolestna. I nijedna 
sila na zemlji nije te mogla od njega odtrgnuti. U dugim 
i sumornim časovima poklanjala si dragome snagu i 
utjehu, premda si sama očekivala smrt. Nijednog časa 
nisi ga htjela ostaviti, sliedila si ga i u novo sužanjstvo. 
A onda ti je puklo srdce — u tuđoj si zemlji zaklopila 
oči! 

Sunčana zraka neopazice bliedi i polako promiče. U 
tami se gubi dragi lik, gubi se jedan život »prepun bola«. 

_ A iz divljih oluja pomalja se svietao proljetni dan: 

Ana Marija! Nad plavom joj kosom treperi tračak duge. 
— Da li su majčine patnje doniele kćeri blagoslov? Da li 
je ovaj mladi život mogao odoljeti neprijateljskim sila¬ 
ma? Da li je njemu iz ljubavi procvao mir? — Prsten na 
mojoj ruci zasja zadnjim odsjevom, a nato se zraka 
ugasi — i sve utone u noć! 

POGOVOR 



VA priča o Frankopanovu prstenu ne počiva na 
samovoljnoj igri mašte, nego na strogoj istini. 
Napisao sam je onako, kako sam je doživio. 
Samo nekoliko viesti, do kojih sam došao istom kasnije 
— kao na pr. navodi o porodici Langa, što sam ih našao 
u arhivu grofova Wolkenstein-Trostburg, i podatci o 
breviaru — ne stoje, uzevši točno historijski, na pravom 
mjestu, na svršetku knjige, nego su obrađeni već u prvim 
poglavljima. No pri tom se ne radi o podatcima, koji bi 
zahvaćah u sam doživljaj, nego jedino o pobližem izla¬ 
ganju činjenica, koje sam obćenito već prije poznavao. 
Istom naknadno sam doznao, da je neke od najvažnijih 
Sanutovih podataka o Krstinu zarobljeničtvu priobćio 
već pred dulje vremena (1851.) Gustav Wenzel u jednoj 
razpravi pisanoj na madžarskom jeziku. 


Obazrem li se natrag na ono vrieme, kada sam pisao 
ovu knjigu, i kad su se odkrića redala brzo jedna za dru¬ 
gima, moram se sa zahvalnošću sjetiti ljubazne pomoći, 
što su mi je pružila neka gospoda, osobito knez Camillo 
Soranzo i Horatio Brown u Veneciji, Ljudevit pl. Thal- 
loczy u Beču, profesor Rudolf von Scala u Innsbrucku, 
Lionel Cust u Londonu i tajni dvorski savjetnik Zange- 
meister u Heidelbergu, a valja mi iztaknuti i prijateljsku 
us ugu baruna Friedricha Puteanija, koji mi je fino na- 

crtao reprodukciju prstena. Moram se napokon sjetiti i 
plemenite žene, koja je svom dušom pratila moj rad i u 
meni podržavala živo i budno zanimanje za ovaj čudesni 
doživljaj. Po njoj mi je uz čarobnu prošlost sinula i sa¬ 
dašnjost u sjaju života protkanog divnim snovima. 

IZPRAVA O NALAZKU PRSTENA 

prema izvorniku, koji se nahodi u mojem posjedu 

U Prati, dne 18. ožujka 1892. 

Podpisani Antonio Meneghel, sin Pavlov, nastanjen 
u ovoj obćini, ovim izjavljujem, da sam 8. siečnja t. g. ra¬ 
deći vani na polju našao jedan prsten s grčkim inicialima, 
koje nisam mogao pročitati. Nalazio se u dubini od neka 
dva metra na mjestu zvanom Kaštelat, i to baš na malom 
nasipu, udaljenom 52 metra od rieke Medune i 30 metara 
od novog nasipa podignutog za obranu spomenute rieke. 
Nadalje izjavljujem, da sam ovaj prsten prodao posredo¬ 
vanjem lađara Vincenza Ceresera u Veneciji gospodinu 
dru. Henryju Thodeu, koji me zamolio, da mu dadem ovu 
izjavu. 

Antonio Meneghel 
Luigi Vazzoler, svjedok 
Francesco Brunetta, svjedok 

Ovim se ovjerovljuje vlastoručni podpis Antonija 
Meneghela, kao i podpisi svjedoka Luigija Vazzolera i 
Franceska Brunette, koji su u prisutnosti pođpisanoga 
ovu izjavu supodpisali. 

U Prati, dne 18. ožujka 1892. 

Načelnik 

BILJEŽKE PREVODIOCA 


U dodatku ove knjige protumačeni su neki manje poznati 
strani izrazi. Uz navedene rieči i izraze zabilježene su samo one 
strane, na kojima se ti izrazi prvi put pojavljuju, iako neki od 
njih dolaze u tekstu i po više puta. 

Vlastita imena u ovom prievodu odgovaraju gotovo uviek 
izvornom obliku, pa se na pr. piše Rizzan mjesto Rican ili Ričan, 
Camaro mjesto Cornaro i si. Prevodilac se i u drugim slučajevima 
držao točno Thodeova teksta, pa se tako na pr. u jednom Apolo- 
nijinu pismu (str. 91) uzima prema izvorniku datum 4. siečnja, 
a u dokumentima je to »quarto idus lanuarii«, što znači 10. siečnja. 
Isto su tako u prievodu ostale bez promjene i neke strane rieči 
s pogrješnim oblikom, na pr. pictorie mjesto pictoriae i si. U prie¬ 
vodu su izpravljene jedino neke riedke pogrješke izvornika, kao 
što je na pr. »Priorat von Amanien«, što mora očito biti priorat 
vranski (str. 157). Na jednom mjestu izvornika označuje se Mi¬ 
hajlo Frankopan kao Krstin Vetter, a na drugom kao Neffe. U 
hrvatskom prievodu Mihajlo se naziva Krstinim stricem, a za¬ 
pravo je on bio bratić Krstina otca. 

Thođe je »Frankopanov prsten« dovršio 8. rujna 1894. u 
svojoj vili na Gardskom jezeru, a tiskao ga je god. 1895. u Frank¬ 
furtu na Majni u razkošnom izdanju sa slikama važnijih ličnosti, 
koje se u djelu spominju, i crtežima Hansa Thome. U dodatku je 
pisac iznio zanimljivu dokumentarnu građu, na osnovi koje je 
obradio ovo svoje djelo (arhivalna građa, pisma, literatura). Tu 
je on u njemačkom prievodu objelodanio i značajan latinski »Govor 
Krste Frankopana upravljen papi Hadrianu VI.« Izvorni je govor 
tiskan u knjižici, koja se kao najveća riedkost nalazi u Britskom 
muzeju u Londonu, i koja je prije Thodeove objave bila obćenito 

nepoznata. 

Dokumentarnu građu, koja je u svezi sa životom i radom 
Krste Frankopana, iznio je književnik Milutin Nehajev u prilozima 
svoga historijskog romana »Vuci«, a hrvatski prievod Frankopa- 
nova govora papi Hadrianu VI. objavio je prof. Nikola žic u 
Obzoru od 23.—26. I. 1934. 

Do 1926. god. »Frankopanov prsten« doživio je devet nje¬ 
mačkih izdanja, a god. 1901, tiskano je to djelo u Londonu u 
englezkom prievodu. 

TUMAČ NEKIH RIEČI I IZRAZA 


Str. 

10 minuskule = mala slova 

12 kondotier = vojskovođa, koji se s vlastitom vojskom stavlja 
u službu pojedinih vladara 
16 diarii = dnevnici 

16 foliant = rukopis ili knjiga velikog formata 

17 podestat = načelnik 

19 providur = namjestnik 
21 meser ili ser = gospodin 

28 Franko pan == Franko gospodin 

29 sinjorija = »gospoda«, mletačka vlada 
29 soprakomit = zapovjednik galija 

40 piena di pietade = puna milosrđa 
48 theologia moralis = moralka 
48 conscientia = savjest 

51 tjostirati = boriti se kao konjanik na vitežkim turnirima 
59 landskneht = vojnik-plačenik, pješak 
62 Frangipanis eram, sed dum volo frangere saxa, 

Osopi, frangunt, heu! mihi saxa caput. 

Bijah Frankopan, ali kad sam htio slomiti stiene 
Osopa, stiene mi, jao!, slomiše glavu. 

Težište ovoga latinskoga dvostiha leži u igri rieči: Frangi- 
pane (= frangere panem) znači lomiti kruh, a frangere saxa 
znači lomiti stiene. 


in acie = u bojnom redu, u boju 
99 amabile sirupo = prijatan, blagotvoran sirup 
99 benedetta medicina = blagoslovljen liek 
!08 a la tedesca = na njemački način 
!09 saviji = članovi mletačkog vieća (»mudri«) 


191 





Str. 

110 con gran mormorio = s velikom bukom 

113 illustri duci Venetiarum = svietlom duždu mletačkom 

113 illustrissimo = presvietlom 

113 illustri sincero dilecto duci Venetiarum = svietlomu, jasnom, 
ljubljenom duždu mletačkomu 

114 de similibus ad similia ~ od sličnoga k sličnome 

120 item = isto tako 

144 spes mea in Deo est := moja je nada u Bogu 

147 anno đomini r= ljeta Gospodnjega 

159 ex professo = po zanatu, po zvanju 

174 donna degna et assai riverente, assai belizuola, picola et 
magra = častna i vrlo dostojanstvena gospođa; veoma liepa, 
malena i suha 

176 Albertina = grafička zbirka u Beču nazvana po vojvodi 
Albrechtu 

177 hollanđinus (sic) pictorie artis amator — Nizozemac, ljubi¬ 
telj slikarske umjetnosti 

HENRY THODE 

Henry Thode rodio se 13. I. u Dresdenu. I po odgoju i po 
naravi bio je »estetski aristokrat«, a duboko umjetničko obrazova¬ 
nje stekao je solidnim studijem. Poviest umjetnosti studirao je u 
Munchenu, Berlinu i Beču, gdje je i doktorirao. Iza toga je po¬ 
duzimao naučna putovanja u Pariz, London, Nizozemsku i Italiju, 
gdje je još proširio svoje znanje i produbao svoje dojmove. 

Stekavši obsežno znanje i bogato izkustvo razvio je veliku 
i mnogostranu djelatnost: u Berlinu je uređivao časopis »Der 
Kunstfreund«, zatim »Repertorium fiir Kunstvoissenschaft ,« na 
sveučilištu u Bonnu predavao je kao privatni docent, u Frankfurtu 
n. M. vodio je Stadelov institut (knjižnica i galerija slika), a od 
godine 1891^. do 1911. bio je profesor poviesti umjetnosti na sve¬ 
učilištu u Heidelbergu. 

I njegove ženitbe upućuju na krugove, u kojima se Thode 
kretao: Prva njegova žena Daniela v. Biilow kćerka je glasovitog 
virtuoza i slavnog dirigenta Hansa v. Biilovo . Njezina majka 
kasnije se preudala za Richarda Wagnera. Druga Thodeova žena, 
danska guslačica Herta Tegnćr, unuka je švedskog pjesnika 
Tegnćra. 

U sređenim materialnim prilikama Thode je provodio miran 
život posvećen samo radu. Godine 1910. kupio je vilu »Cargnacco « 
na Gardskom jezeru u Italiji, i od nje je taj poznavalac i ljubitelj 
umjetnosti stvorio »dio pravog raja na zemlji.« Ondje je živio sve 
do prvoga svjetskog rata, kada je kao stranac morao napustiti 
Italiju. Natj je talijanski pjesnik d } Annunzio nasilno ušao u nje¬ 
govu vilu i izposlovao od talijanske vlade, da mu ona taj zaplie- 
njeni dvorac pokloni kao narodni dar. Zemljakinja Thodeove žene 
Herte, Karin Michaelis, izniela je poslije Thodeove smrti taj slučaj 
pred evropsku javnost u obliku otvorene obtužbe. 

Pod konac života zamračile se Thodeovi vedri dani. Pogoršalo 
mu se materialno stanje, a osim toga je i bolovao na želudcu, pa 
se povukao u samoću. Umro je 10. XI. 1920. u Kjebenhavnu. Tho- 
deov životopis s bibliografijom njegovih radova od g. 1880. do 1909. 
izišao je godine 1909. u 1. sv. časopisa »Original und Reproduktion«. 

Thode nije bio samo učenjak, nego i mislilac i pjesnik. Rad 
mu je bio vrlo bogat i raznoličan. Pisao je, uz ostalo, studije o 
likovnim umjetnicima: Diireru, Hansu Thomi, Mantegni, Corregiu, 
Giottu, Tintorettu, Bocklinu, Michelangelu i dr., o glasbenicima 
Wagneru i Lisztu, o vjerskim reformatorima sv. Franji i Lutheru, 
izdao je pjesme pod naslovom Federspiele (s crtežima H. Thome), 
preveo je na njemački Michelangelove pjesme. K tome još treba 
pribrojiti brojna njegova predavanja, u kojima je izlagao svoje po¬ 
glede na umjetnost i borio se za svoje umjetničko uvjerenje. 

U svom radu izgradio je vlastite poglede na umjetnost i 
umjetničko stvaranje, pa je nastupao protiv impresiomzma i 
umjetničkog materializma i promicao idealistički smjer u umjet¬ 
nosti, kojemu su glavni osnov osjećaj i mašta, živo se zalagao za 
umjetnost Bocklina i Hansa Thome i polemizirao sa zastupnicima 
impresionističke škole u umjetnosti (Meier Graefe, Maks lAeber- 
mann). 

Glavni radovi Thodeova znanstvenog stvaranja jesu djela: 
Franjo Asiski i početci renesansne umjetnosti u Italiji (Franz von 
Assisi und die Anfdnge der Kunst der Renaissance in Italien, 1885., 
četvrto prošireno izdanje 193 J^.) i Michelangelo i svršetak rene¬ 
sanse (Michelangelo und das Ende der Renaissance), u šest sve¬ 
zaka, koji su nastali u vremenskom razmaku od 1902. do 1913. god. 
U tim obsežnim djelima iznosi Thode nove i posve izvorne poglede 
na postanak renesanse i tvrdi, da pojava renesanse nije ni u 
kakvoj svezi s klasičnom umjetnošću; on drži, da je renesansi utro 
put religiozni pokret sv. Franje svojim posebnim gledanjem na 
čovjeka i prirodu. Renesansna umjetnost traži u duhu kršćanstva 
kod čovjeka ono, što je u njemu božansko. 

I u drugim pitanjima Thodeovi pogledi na umjetnost ne klize 
po površini. Uz pojedino umjetničko djelo proučava on ujedno i 
sile pokretnice, koje su na postanak toga djela utjecale. U mnogim 
svojim radovima iznosi bitne značajke talijanske i njemačke umjet¬ 

nosti. Na sve životne pojave gleda on očima estete, koga zanosi 
dinamika stvaranja, pa se neki njegovi pogledi na pojave reli¬ 
gioznog života udaljuju od službenoga crkvenog shvaćanja. Jer 
njega vodi uviek estetsko mjerilo, i kad govori o ćudorednosti i 
vjeri, i kad piše o obnavljanju staroga heidelberžkog dvorca. 

* 

»Frankopanov prsten« nosi u punoj mjeri pečat piščeve lič¬ 
nosti. To je djelo pisano prema Thodeovu načelu, da se u prikazi¬ 
vanju poviestnih događaja mora uviek osjetiti život. Po tom načelu 
stvorio je Thode od mrtve poviestne građe živi pjesnički »do¬ 
življaj«. Ova značajna strana Thodeova rada, u kojem se uz strogog 
učenjaka javlja ujedno i pjesnik, zapažena je i u jednoj bilježci u 
Viencu god. 1895., gdje se kaže: »Ta je knjiga u književnom svietu 
pobudila senzaciju, jer se u njoj nalazi u skladu, što je težko 
spojiti: pravo historijsko iztraživanje i pjesnička ljepota.« 

Težko je odrediti, u koju bi književnu vrstu išao » Frankopa¬ 
nov prsten.« Po svojoj kompoziciji to se djelo može smatrati i 
naučnom historijskom studijom kao i poviestnim i ljubavnim ro¬ 
manom. Pisac je izbjegao strogo klasificiran je svog djela nazvavši 
ga doživljajem. 

Težište Thodeove studije leži u ljubavi Krste i njegove žene 
Apolonije — ostala građa daje ovoj glavnoj radnji samo nuždan 
okvir, čitav sadržaj oživio je Thode još i slikama, koje i mi dono¬ 
simo u ovom prievodu prema prvom izvornom izdanju »Franko- 
panova prstena«. 

Tko bi želio dobiti podpuniju sliku o značenju Krste Fran- 
kopana u hrvatskoj poviesti, morat će Thodeove podatke upodpuniti 
i onom literaturom, koju Thode nije upotriebio, a koju povjestničar 
Klaić priobćuje u bibliografiji svog djela Krčki knezovi Franko- 
pani. U svom romanu Vuci pokušao je književnik Nehajev obuhvatiti 
čitav Frankopanov lik u okviru hrvatskih zbivanja. 

Na Thodeova Frankopana kao junaka i borca pada više 
sjene nego svietla. Takav Frankopan razumljiv je samo onome, 
tko dobro pozna zamršene političke prilike na početku XVI. sto¬ 
ljeća. Ali s druge strane u Thodeovoj studiji živo je ocrtan Fran¬ 
kopan i kao čovjek-patnik. 1 baš takav Frankopan po svojoj 
obćeljudskoj crti bit će razumljiv svakome i u sva vremena. 

